**ส่วนที่** ๑

**บทนำ**

**๑.๑ การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น**

การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กร โดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำการทุจริตเพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่การทุจริตในระดับท้องถิ่น พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่การกระจายอำนาจลงสู่องค์กรปกครองส่วนท้องถิ่นแม้ว่าโดยหลักการแล้วการกระจายอำนาจ มีวัตถุประสงค์สำคัญเพื่อให้บริการต่างๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้นแต่ในทางปฏิบัติ ทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

**แนวคิด และทฤษฎีที่เกี่ยวข้อง**

**(๑) แนวคิด ทฤษฎี และเอกสารที่เกี่ยวข้องกับการทุจริต**

๑. ทฤษฎีสามเหลี่ยมของการทุจริต (อุษณา ภัทรมนตรี, ๒๕๕๒:๑๒-๙) อธิบายถึงแนวคิดทฤษฎีในการศึกษาด้านการทุจริตที่นิยมอ้างอิง คือ สามเหลี่ยมของการทุจริต (Fraud Triangle) ของ Donald R Cressey ในทศวรรษ ๑๙๘๐ ที่ว่าการทุจริตมีโอกาสจะเกิดสูงหากมีเหตุการณ์หรือปัจจัยเสี่ยงการทุจริตเกิดขึ้นทั้ง ๓ ด้าน คือ

๑.๑ มีความกดดันหรือแรงจูงใจ (Pressure or Incentive) ผู้ทุจริตมีความกดดันหรือมีแรงจูงใจให้กระทําทุจริตซึ่งอาจเกิดจาก

(๑) ความกดดันในการปฏิบัติงาน เช่น กิจการกำหนดวัตถุประสงค์ และเป้าหมายโดยใช้ตัวชี้วัดผลลัพธ์ทางการเงินระยะสั้น เช่น ยอดขาย ผลกำไร ฯลฯ สูงเกินไป และหากไม่ได้จะถูกลงโทษ มักเป็นความกดดันให้ทุจริตโดยการแก้ไขรายงานและตัวเลขบัญชี

(๒) ความกดดันและแรงจูงใจส่วนตัว เช่น ความเดือนร้อนทางการเงินเฉพาะหน้าหรือจากอุปนิสัยส่วนตัว เช่น ติดการพนัน สุรุ่ยสุร่าย หรือเป็นคนฉลาดชอบความท้าทาย เป็นต้น

๑.๒ มีโอกาสในการกระทำผิด (Opportunity) ได้แก่ โอกาสในการกระทำทุจริตโอกาสที่จะปกปิดการกระทำ และโอกาสที่จะแปลงสภาพทรัพย์สินที่ได้จากการทุจริต โอกาสในการกระทำผิดเกิดจากจุดอ่อนในการควบคุมภายในที่จะป้องกันและค้นพบการทุจริตให้ทันกาลการควบคุมแบบป้องกัน เช่น ขาดการแบ่งแยกหน้าที่ที่มีความเสี่ยงต่อความเสียหายขององค์กรที่มีสาระสำคัญ การละเมิดหรือยกเว้นการควบคุมไม่ต้องได้รับการตรวจสอบ ขาดการควบคุมการเข้าถึงทรัพย์สินสภาพคล่อง และระบบสารสนเทศสำคัญ ส่วนการควบคุมแบบค้นพบ เช่น ไม่มีระบบร่องรอยการตรวจสอบ (Audit Trail) ทำให้สามารถ ทำความผิดได้โดยไร้ร่องรอย หรือตรวจพบยาก ไม่มีระบบการควบคุมแบบอัตโนมัติ หรือค้นพบได้ในเวลา เกิดจริง ไม่มีการตรวจนับทรัพย์สิน และการกระทบยอดบัญชีสำคัญทุกเดือน เป็นต้น

๑.๓ มีข้ออ้างหรือเหตุผลที่ทำให้ผู้กระทำมีความรู้สึกดีขึ้น (Rationale) เช่น อ้างด้าน  
ความจำเป็นเดือดร้อนส่วนตัว อ้างว่าเป็นประเพณีทางธุรกิจ ไม่ทราบว่าเป็นความผิด เพราะเป็นสิ่งที่ใครๆ   
ก็ทำหรืออ้างว่าทำเพื่อประโยชน์ส่วนรวม เช่น ตกแต่งงบการเงินให้กำไร เพื่อให้ผู้ถือหุ้นพอใจเพราะได้รับ  
เงินปันผล และราคาหุ้นสูง หรืออ้างว่าทำเพื่อไม่ให้กิจการล้มละลาย เป็นต้น

**ลักษณะการทุจริตขององค์กรปกครองส่วนท้องถิ่น จำแนกเป็น ๗ ประเภท ดังนี้**

๑) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น

๒) สภาพหรือปัญหาที่เกิดจากตัวบุคคล

๓) สภาพการทุจริตอันเกิดจากช่องว่างของกฎระเบียบและกฎหมาย

๔) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและ ขาดคุณธรรมจริยธรรม

๕) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

๖) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลาย ในการตรวจสอบจากภาคส่วนต่างๆ

๗) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่นำไปสู่การทุจริตขององค์กรปกครองส่วนท้องถิ่น**

**๑) โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้น จากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

**๒) สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำ การทุจริตมากยิ่งขึ้น

**๓) การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้นโดยเฉพาะการทุจริตในเชิงนโยบาย ที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริต ของบุคคลเหล่านี้

**๔) การผูกขาด** ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบน แก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

**๕) การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

**๖) การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับ  
การเน้นเป็นพิเศษถือว่าเป็นเครื่องวัดความดีของคน แต่ในปัจจุบันพบว่าคนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

**๗) มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริต เป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็น  
คนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

สำนักงาน ป.ป.ช. ได้รวบรวมสถิติการกล่าวหาเจ้าหน้าที่ของรัฐในสังกัด อปท.ว่ากระทำ  
การทุจริตตั้งแต่ปีพ.ศ. ๒๕๕๑ – ๒๕๖๐ รวม ๑๐ ปี พบว่าบุคลากรของ อปท. หมายถึง ผู้บริหารท้องถิ่นสมาชิกสภาท้องถิ่น พนักงานท้องถิ่น ถูกกล่าวหาว่ากระทำการทุจริต รวมทั้งสิ้น ๒๔,๗๙๑ เรื่อง มีผู้ถูกกล่าวหา ๑๓,๕๐๑ ราย ถูกกล่าวหาว่าทุจริตมากที่สุดดังตาราง

|  |  |  |
| --- | --- | --- |
| **ลำดับ** | **หน่วยงาน** | **ถูกกล่าวหาว่ากระทำการทุจริต/เรื่อง** |
| ๑. | องค์การบริหารส่วนตำบล | ๑๒,๗๘๙ |
| ๒. | เทศบาลตำบล | ๗,๓๕๐ |
| ๓. | เทศบาลเมือง | ๑,๘๑๘ |
| ๔. | องค์การบริหารส่วนจังหวัด | ๑,๒๗๕ |
| ๕. | กรุงเทพมหานคร | ๘๗๙ |
| ๖. | เทศบาลนคร | ๖๒๖ |
| ๗. | เมืองพัทยา | ๕๔ |

*ตารางที่ ๑ แสดงการกล่าวหาว่ากระทำการทุจริต(๒๕๕๑-๒๕๖๐)*

*ที่มา : ศูนย์ประมวลข้อมูลสำนักงาน ป.ป.ช. (ข้อมูล วันที่ ๔ กันยายน ๒๕๖๑)*

จากงานวิจัย เรื่อง “แนวทางการพัฒนาและเสริมสร้างกลไกการป้องกันการทุจริตใน อปท.   
ได้สะท้อนสภาพหรือลักษณะปัญหาการทุจริตใน อปท. ซึ่งสามารถแบ่งสภาพหรือลักษณะปัญหาการทุจริต  
ใน อปท. ได้ดังนี้

**๑. สภาพหรือลักษณะปัญหาการทุจริตที่เกิดจากการทุจริตด้านงบประมาณ การทำบัญชี   
การจัดซื้อจัดจ้างและการเงินการคลัง**

ส่วนใหญ่พบว่ากระบวนการทุจริตใน อปท. เกี่ยวกับด้านงบประมาณ การทำบัญชีการจัดซื้อจัดจ้าง และการเงินการคลัง ซึ่งมีสาเหตุมาจากการที่ อปท. ละเลยไม่ปฏิบัติหรือไม่ทำตามระเบียบฯ และอ้างว่าไม่ทราบเกี่ยวกับ เรื่องที่มีการให้จัดทำ และไม่จัดทำซึ่งเมื่อพิจารณาจากการวิเคราะห์ข้อมูล  
ในส่วนเรื่องที่กลุ่ม อปท. ไม่จัดทำอันเป็นผลก่อให้เกิดการทุจริตใน อปท. ดังตัวอย่างเช่น

๑) อปท. ไม่ทำทะเบียนยืมเงิน ร้อยละ ๑๔

๒) อปท. ไม่ทำบัญชีคุมรายรับรายจ่ายพัสดุให้เป็นปัจจุบัน ร้อยละ ๑๒

๓) อปท. ไม่มีการทำหลักฐานในการเบิกจ่ายพัสดุ ร้อยละ ๑๓

๔) อปท. ไม่มีการทำการลงบัญชีรายรับรายจ่าย ร้อยละ ๑๑

๕) อปท. ไม่มีการทำรายงานแสดงรายรับรายจ่ายและงบทดลองเป็นรายเดือน ร้อยละ ๑๕

๖) อปท. ไม่มีการแต่งตั้งเจ้าหน้าที่ตรวจรับพัสดุ ตรวจสอบพัสดุ และเจ้าหน้าที่ตรวจสอบพัสดุประจำปี ร้อยละ ๑๒

๗) อปท. ไม่จัดให้มีการแต่งตั้งผู้แทนชุมชน หรือผู้แทนประชาคมเข้าร่วมเป็นคณะกรรมการตรวจรับพัสดุ หรือจัดให้มีก็เป็นการแต่งตั้งคนหน้าเดิมๆ ในการตรวจรับงานจ้าง ร้อยละ ๖

๘) อปท. ที่สมาชิกสภาท้องถิ่น หรือผู้บริหารท้องถิ่น มีญาติมารับเหมาเกี่ยวกับการจัดซื้อ จัดจ้างใน อปท. ร้อยละ ๑๑.๕

๙) อปท. ได้แต่งตั้งประชาชนเข้ามาเป็นกรรมการจัดซื้อจัดจ้าง ตรวจรับงานจ้างบางส่วน   
ร้อยละ ๓๔.๗ ยังไม่เป็นที่ยอมรับของประชาชนและทุกฝ่าย

**๒. สภาพหรือลักษณะปัญหาของการทุจริตที่เกิดจากตัวบุคคล**

ข้อมูลตัวเลขจากการสำรวจพบว่า การทุจริตเกิดจากตัวบุคคล โดยเฉพาะผู้บริหารท้องถิ่น และสมาชิกสภาท้องถิ่นบางส่วน ปรากฏว่า ร้อยละ ๑๒ มีญาติหรือพวกพ้องมาเป็นผู้รับเหมาการจัดซื้อจัดจ้าง ที่มีการเอื้อประโยชน์ให้พวกพ้องหรือกลุ่มญาติของตัวเอง

ร้อยละ ๓๕ บุคคลที่เป็นพนักงานท้องถิ่น กับผู้บริหารท้องถิ่นซึ่งบางส่วนใช้ตำแหน่งของตนแสวงหาผลประโยชน์

ร้อยละ ๑๐ บุคลากรของ อปท. มีการเก็บรายได้แล้วไม่ส่งคลัง หรือว่ามีการแก้ไขหลักฐานการเงิน

ร้อยละ ๗ บุคลากรและผู้บริหารท้องถิ่นบางส่วนมีการจ่ายเงินของการคลังโดยไม่มีหลักฐาน เช่น การเขียนเติมจำนวนเงิน หรือการรับเงินเก็บภาษี รับเงินเก็บค่าขยะ เก็บเงินมาแล้วก็ไม่นำส่งให้คลัง  
ซึ่งเมื่อมีการกระทำอย่างเป็นประจำ หรือบางทีพอเก็บเงินได้มากๆ ก็ไม่นำส่งหรือมีการหนีไป หรือส่วนหนึ่งเจ้าหน้าที่คลังมีการปลอมเช็คตลอดจนการนำของหลวงหรือของทางราชการไปใช้เป็นการส่วนตัว ตลอดจน  
การปิดบังข้อมูลข่าวสารแก่ประชาชน

**๓. สภาพหรือลักษณะปัญหาของการทุจริตที่เกิดจากช่องว่างของระเบียบและกฎหมาย** ในส่วนช่องว่างของกฎหมายและระเบียบต่างๆ มุ่งวิเคราะห์ระบบตรวจสอบและระบบโครงสร้างของ อปท. เอง ซึ่งผู้ให้ข้อมูลส่วนใหญ่ ระบุว่า ระบบการตรวจสอบของ สตง. ไม่ทั่วถึง

ร้อยละ ๑๔.๓ ตอบว่า กฎหมายเปิดช่องว่างให้มีการทุจริตได้ โดยมีการให้สังเกตโครงสร้าง อปท. ตามรัฐธรรมนูญ ปี ๒๕๔๐ และในกฎหมาย อปท. ให้ผู้บริหารท้องถิ่นมีความเข้มแข็งเพื่อให้อยู่ใน  
ตำแหน่งตลอด 4 ปี ซึ่งในกรณีที่สมาชิกสภาท้องถิ่น เป็นทีมเดียวกับผู้บริหาร อปท. ทั้งหมดก็จะเป็นช่องทาง  
ให้ทุจริตได้ เพราะระบบถ่วงดุลขาดความเข้มแข็ง

**๔. สภาพหรือลักษณะปัญหาของการทุจริตที่เกิดการขาดความรู้ความเข้าใจและขาดคุณธรรม จริยธรรม**

จากการศึกษาค้นคว้าพบว่ามีบาง อปท. ที่มีขนาดเล็ก มีพนักงานท้องถิ่นที่ได้บรรจุเข้า  
รับราชการโดยมีวุฒิการศึกษาตั้งแต่ระดับ ปวช. ขึ้นไป และผ่านการนิเทศงานมาน้อยหรือไม่มีความรู้  
เฉพาะด้านดีพอ เช่น ความรู้ความเข้าใจเกี่ยวกับการกำหนดราคากลาง หรือการจัดซื้อจัดจ้างตามระเบียบ  
และส่วนหนึ่ง พบว่าหัวหน้าส่วนการคลังไม่ได้มีความรู้ทางด้านการพัสดุในทางปฏิบัติ เมื่อปฏิบัติไปก็มี ความเสี่ยงในการถูกตรวจสอบและผิดวินัย หรือ บุคลากรของ อปท. ขาดความรู้ความเข้าใจโดยเฉพาะเจ้าหน้าที่ของ อบต.กับเทศบาลตำบลที่ยกฐานะมาจากสุขาภิบาลตลอดจนส่วนหนึ่งผู้บริหารท้องถิ่นและพนักงานท้องถิ่นมีพฤติกรรมแสวงหาผลประโยชน์โดยอาศัยช่องโหว่ของกฎหมายแสดงให้เห็นถึงการไม่มีคุณธรรม จริยธรรม โดยสรุปผู้บริหารท้องถิ่นและเจ้าหน้าที่ของอปท.ที่ขาดความรู้ความเข้าใจในหลักการบริหารท้องถิ่น ข้อกฎหมาย กฎระเบียบ ข้อบังคับ คำสั่งต่าง ๆจำเป็นต้องมีการเพิ่มพูนความรู้และควรรู้เพราะถ้าบางส่วนไม่มีความรู้ความเข้าใจเป็นผลทำให้ปฏิบัติเกี่ยวกับระเบียบผิดพลาดได้

**๕. สภาพหรือลักษณะปัญหาของการทุจริตที่เกิดจากขาดการประชาสัมพันธ์ให้ประชาชนทราบ**

จากการศึกษาค้นคว้า พบว่า มี อปท. ส่วนหนึ่งไม่ชี้แจงประชาสัมพันธ์เกี่ยวกับข้อมูลข่าวสารของ อปท. ต่างๆ ให้ประชาชนทราบ เช่น ร้อยละ ๑๕ ไม่แจ้งงบประมาณของ อปท. ให้ประชาชนทราบและไม่ส่งข่าวสารทางราชการ ให้ประชาชนทราบ ร้อยละ ๘ ไม่มีการประกาศในช่องทางการสื่อสารให้ประชาชนทราบในการดำเนินงานโครงการและกิจกรรมต่างๆ ไม่มีการประกาศการดำเนินกิจกรรมและงบประมาณให้ชาวบ้านทราบเช่นกัน ร้อยละ ๗๕.๖ บุคลากรใน อปท. ไม่ทราบว่า ปัจจุบันมีเงินงบประมาณหรือเงินในบัญชี  
มีจำนวนเท่าไร

**๖. สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่าง ๆ**

จากการศึกษาพบว่าผู้ตรวจสอบ อปท. ที่เป็น สตง. เพียงหน่วยงานเดียวมีกำลังคนไม่เพียงพอ และ สตง.ส่วนกลาง มีกำลังคนเพียงแต่ไม่สามารถลงไปตรวจได้ทุกพื้นที่ ที่กระทำได้ก็เป็นเพียงเป็นการสุ่มตัวอย่างเท่านั้น ในส่วนของสำนักงาน ป.ป.ช. ก็เช่นเดียวกัน จึงมีข้อเสนอให้ทั้ง ป.ป.ช. และ สตง. มีอนุกรรมการ ป.ป.ช. จังหวัด และให้จัดตั้งอาสาสมัคร ป.ป.ช. ภาคประชาชนส่วนระบบการตรวจสอบภายในของ อปท. มักพบว่าผู้บริหารท้องถิ่นของ อปท. ไม่ควบคุมดูแลเจ้าหน้าที่ให้ปฏิบัติตามกฎหมาย และระเบียบข้อบังคับต่างๆ   
อย่างเคร่งครัด และฝ่ายสภาท้องถิ่นของ อปท. ที่ต้องทำหน้าที่เป็นฝ่ายกำกับดูแลและควบคุม คอยตรวจสอบ  
การทำงานของฝ่ายบริหารของ อปท. ให้ถูกต้องเหมาะสม เพื่อประโยชน์ของประชาชน แต่กลับพบว่าปัจจุบันฝ่ายสภาท้องถิ่น โดยส่วนใหญ่กับกลายเป็นกลุ่มเดียวกับผู้บริหารท้องถิ่น จึงทำให้สมาชิกสภาท้องถิ่นเข้าไป  
มีส่วนร่วมในการตรวจสอบผู้บริหารท้องถิ่นได้น้อย

**๗. สภาพหรือลักษณะปัญหาของการทุจริตที่เกิดจากอำนาจ บารมี อิทธิพล**

จากการศึกษาพบว่าใน อปท. บางแห่งยังมีอิทธิพลหรืออำนาจที่ส่งผลให้เกิดการทุจริตได้ โดยเฉพาะอิทธิพลและอำนาจของฝ่ายการเมืองที่ครอบงำหรือสามารถให้คุณให้โทษต่อเจ้าหน้าที่ หรือข้าราชการท้องถิ่นตลอดจนการใช้อิทธิพลข่มขู่หรือกีดกันผู้เสนอราคารายอื่นๆ การบีบบังคับให้ ผู้มีส่วนเกี่ยวข้องตรวจรับงานโครงการต่างๆตลอดจนบางครั้งประชาชนในท้องถิ่นไม่กล้าที่จะให้การเป็นพยานเพื่อเอาผิดกับผู้ทุจริต และส่วนหนึ่งวัฒนธรรมที่ฝังรากลึกจิตใจคนในสังคมไทยมานาน เช่น ความเกรงกลัวอิทธิพลการนับถือผู้มีบารมี การสำนึกบุญคุณของผู้มีพระคุณ สิ่งเหล่านี้ทำให้ผู้บริหารท้องถิ่นใช้อำนาจหน้าที่การงานในการแสวงหาผลประโยชน์

ดังนั้น ปัญหาที่มีในท้องถิ่น คือ ความสัมพันธ์ที่แข็งแกร่งระหว่างนักการเมืองทั้งในระดับประเทศกับนักการเมืองระดับท้องถิ่นนักการเมืองระดับท้องถิ่นกับนักธุรกิจกลุ่มผลประโยชน์ และนักการเมืองระดับท้องถิ่นกับข้าราชการ บุคคลกลุ่มนี้ยังมีความเข้มแข็งมากกว่าพลังในการตรวจสอบของภาคประชาชน และภาคประชาสังคมและสิ่งที่ต้องส่งเสริมก็คือ ทำอย่างไรให้ภาคประชาชนมีความเข้มแข็งเพื่อคานอำนาจอิทธิพลได้

**(๒) การจัดทำแผนปฏิบัติการป้องกันการทุจริต ภายใต้ยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๖๐ – ๒๕๖๔) สำหรับองค์กรปกครองส่วนท้องถิ่น**

แผนปฏิบัติการป้องกันการทุจริตขององค์กรปกครองส่วนท้องถิ่น มีวัตถุประสงค์เพื่อส่งเสริมให้องค์กรปกครองส่วนท้องถิ่นมีแนวทางและการดำเนินงานป้องกันการทุจริตในหน่วยงานผ่านการจัดทำแผนปฏิบัติการ และมีการจัดทำโครงการ/กิจกรรม/มาตรการเกี่ยวกับการป้องกันการทุจริตตามแผนปฏิบัติการดังกล่าวอย่างเป็นรูปธรรม เพื่อลดความเสี่ยงและช่องโหว่ที่เปิดโอกาสให้มีการกระทำการทุจริตหรือการปฏิบัติราชการที่ไม่เป็นไปตามระเบียบกฎหมายขององค์กรปกครองส่วนท้องถิ่น

**(๒.๑) กรอบการจัดทำแผนปฏิบัติการป้องกันการทุจริตสำหรับองค์กรปกครองส่วนท้องถิ่น**

***มิติที่ ๑ การสร้างสังคมที่ไม่ทนต่อการทุจริต*** ประกอบด้วย

**๑.๑ การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น** ใน ๓ ลักษณะ คือ

๑.๑.๑ สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น

๑.๑.๒ สร้างจิตสำนึกและความตระหนักในการประพฤติตามประมวลจริยธรรม

๑.๑.๓ สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**๑.๒ การสร้างจิตสำนึกและความตระหนักแก่ประชาชนทุกภาคส่วนในท้องถิ่น** ใน ๓ ลักษณะ ดังนี้

๑.๒.๑ สร้างจิตสำนึกและความตระหนักในการต่อต้านการทุจริต

๑.๒.๒ สร้างจิตสำนึกและความตระหนักในการรักษาประโยชน์

๑.๒.๓ สร้างจิตสำนึกและความตระหนักในการปฏิบัติตนตามหลักเศรษฐกิจพอเพียง

**๑.๓ การสร้างจิตสำนึกและความตระหนักแก่เด็กและเยาวชน** ใน ๓ ลักษณะ ดังนี้

๑.๓.๑ สร้างจิตสำนึกและความตระหนักในความซื่อสัตย์สุจริต

๑.๓.๒ สร้างจิตสำนึกและความตระหนักในการต่อต้านการทุจริต

๑.๓.๓ สร้างจิตสำนึกและความตระหนักให้มีจิตสาธารณะ

***มิติที่ ๒ การบริหารราชการเพื่อป้องกันการทุจริต***

**๒.๑ แสดงเจตจำนงทางการเมืองในการต่อต้านการทุจริตของผู้บริหาร**

**๒.๒ มาตรการสร้างความโปร่งใสในการปฏิบัติราชการ** ได้แก่

๒.๒.๑ สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และการมอบหมายงาน

๒.๒.๒ สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด

๒.๒.๓ สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ

**๒.๓ มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี** โดยดำเนินการให้มีกิจการดังนี้

๒.๓.๑ มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น

๒.๓.๒ มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น

**๒.๔ การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์** ในลักษณะดังต่อไปนี้

๒.๔.๑ ยกย่องเชิดชูเกียรติที่มีความซื่อสัตย์ สุจริต มีคุณธรรม จริยธรรม

๒.๔.๒ ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น

๒.๔.๓ ยกย่องเชิดชูเกียรติที่ดำรงตนตามหลักเศรษฐกิจพอเพียง

**๒.๕ มาตรการจัดการในกรณีได้ทราบ หรือรับแจ้ง หรือตรวจสอบพบการทุจริต**

๒.๕.๑ ข้อตกลงหรือวิธีการอื่นใดระหว่างบุคลากรในองค์กรให้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารกิจการบ้านเมืองที่ดี

๒.๕.๒ มีการให้ความร่วมมือกับหน่วยงานราชการ จังหวัด อำเภอที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น

๒.๕.๓ ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ

***มิติที่ ๓ การส่งเสริมบทบาทและการมีส่วนร่วมของภาคประชาชน***

**๓.๑ จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน** โดย

๓.๑.๑ จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ

๓.๑.๒ มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้

๓.๑.๓ มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน

**๓.๒ การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

๓.๒.๑ มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น

๓.๒.๒ มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก

๓.๒.๓ มีรายงานหรือแจ้งเป็นลายลักษณะอักษรให้ประชาชนผู้ร้องเรียน/ร้องทุกข์ ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์

**๓.๓ การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น** โดย

๓.๓.๑ ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ

๓.๓.๒ ดำเนินการให้ประชาชนมีส่วนร่วมตรวจสอบ และประเมินผลการปฏิบัติงาน

***มิติที่ ๔ การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น*** ประกอบด้วย

**๔.๑ มีการจัดวางระบบและรายงานการควบคุมภายใน** โดยองค์กรปกครองส่วนท้องถิ่นดำเนินการให้มี

๔.๑.๑ มีการจัดทำและรายงานการจัดทำระบบตรวจสอบภายใน

๔.๑.๒ มีการจัดทำและรายงานการจัดทำระบบควบคุมภายใน

**๔.๒ การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้** โดยองค์กรปกครองส่วนท้องถิ่นดำเนินการให้มี

๔.๒.๑ ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคล เกี่ยวกับการบรรจุ แต่งตั้ง โอน ย้ายข้าราชการ พนักงาน ลูกจ้าง

๔.๒.๒ ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ

๔.๒.๓ ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ

**๔.๓ การส่งเสริมบทบาทการตรวจสอบของสภาท้องถิ่น** ประกอบด้วย

๔.๓.๑ ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้

๔.๓.๒ ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด

**๔.๔ เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต** ประกอบด้วย

๔.๔.๑ ส่งเสริมให้มีการดำเนินการเฝ้าระวังการทุจริต

๔.๔.๒ บูรณาการทุกภาคส่วนเพื่อต่อต้านการทุจริต

**(๒.๒) ขั้นตอนการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น**

๑. มีคณะทำงานเพื่อทำหน้าที่รับผิดชอบดำเนินการพัฒนาแผนหรือทบทวนแผนให้สอดคล้องกับกรอบการจัดทำแผนปฏิบัติการป้องกันการทุจริต (พ.ศ. ๒๕๖๑ – ๒๕๖๕) ทั้งนี้ กรณีหน่วยงานใดมีคณะทำงานจัดทำแผนปฏิบัติการฯ อยู่ก่อนแล้ว ก็ให้คณะทำงานดังกล่าวมีหน้าที่รับผิดชอบดำเนินการได้

การแต่งตั้งคณะทำงานจัดทำแผนปฏิบัติการป้องกันการทุจริต (พ.ศ. ๒๕๖๑ – ๒๕๖๕) ให้เป็นไปตามแนวทางเดิมเกี่ยวกับการแต่งตั้งคณะทำงานฯ คืออย่างน้อยควรประกอบด้วย

๑) ผู้บริหารท้องถิ่น/รองผู้บริหารท้องถิ่น/หรือฝ่ายบริหารที่ได้รับมอบหมาย

๒) ประธานสภาท้องถิ่น/รองประธานสภาท้องถิ่น/สมาชิกสภาท้องถิ่น

๓) ปลัดองค์กรปกครองส่วนท้องถิ่น/รองปลัดองค์กรปกครองส่วนท้องถิ่น

๔) ผู้อำนวยการกองคลัง/ผู้อำนวยการสำนักการคลัง/หัวหน้าส่วนการคลัง/ฝ่ายการคลังที่ได้รับมอบหมาย

๕) ผู้อำนวยการกองวิชาการ/ผู้รับผิดชอบการวางแผนและจัดทำนโยบายที่ได้รับมอบหมาย

๖) ผู้ที่ได้รับมอบหมายให้รับผิดชอบการจัดทำแผนปฏิบัติการฯ ของหน่วยงาน

๗) ผู้ที่ได้รับมอบหมายให้รับผิดชอบงานการประเมิน ITA ของหน่วยงาน

โดยให้คณะทำงานมีหน้าที่ ดังนี้

๑) ศึกษาวิเคราะห์ทำความเข้าใจเกี่ยวกับกรอบแนวคิดในการจัดทำแผนปฏิบัติการป้องกันการทุจริตขององค์กรปกครองส่วนท้องถิ่น

๒) วางแผน จัดทำ ทบทวน และพัฒนาปรับปรุงแผนปฏิบัติการป้องกันการทุจริต

๓) กำกับดูแลให้มีการดำเนินงานตามแผนปฏิบัติการป้องกันการทุจริตอย่างเป็นรูปธรรม

๔) จัดทำรายงานติดตามและสรุปผลการดำเนินงานตามแผนป้องกันการทุจริต

๕) หน้าที่อื่นๆ ตามที่องค์กรปกครองส่วนท้องถิ่นเห็นควรเพิ่มเติมตามความเหมาะสมกับสภาพขององค์กรปกครองสวนท้องถิ่นนั้นๆ

๒. ศึกษากรอบรายละเอียด และแนวทางในการจัดทำแผนปฏิบัติการป้องกันการทุจริต(พ.ศ. ๒๕๖๑ – ๒๕๖๕) กรอบการทบทวนแผนปฏิบัติการป้องกันการทุจริตขององค์กรปกครองส่วนท้องถิ่น ประกอบด้วย 4 มิติ ดังนี้

มิติที่ ๑ การสร้างสังคมที่ไม่ทนต่อการทุจริต

มิติที่ ๒ การบริหารราชการเพื่อป้องกันการทุจริต

มิติที่ ๓ การส่งเสริมบทบาทและการมีส่วนร่วมของภาคประชาชน

มิติที่ ๔ การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น

โดยสามารถศึกษารายละเอียดจากบทที่ 4 กรอบและแนวทางการทบทวนแผนปฏิบัติการป้องกันการทุจริต (พ.ศ. ๒๕๖๑ – ๒๕๖๕)

๓. พิจารณาว่าโครงการ/กิจกรรมใดที่ต้องมีการปรับเปลี่ยนให้สอดคล้องกับกรอบการจัดทำแผนปฏิบัติการป้องกันการทุจริต (พ.ศ. 2561 - 2565) หรือยังไม่มีตามที่กรอบกำหนดให้ดำเนินการแก้ไขหรือจัดทำเพิ่มเติม

๔. กรณีเป็นโครงการ/กิจกรรมที่จัดทำใหม่ซึ่งต้องใช้งบประมาณ ให้เสนอสภาฯ ให้ความเห็นชอบเพื่อนำเข้าสู่แผนพัฒนาท้องถิ่นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม

๕. นำโครงการ/กิจกรรม/มาตรการ ที่ผ่านการทบทวน แก้ไข หรือเพิ่มเติม มาจัดทำแผนปฏิบัติการป้องกันการทุจริต (พ.ศ. ๒๕๖๑ – ๒๕๖๕) ฉบับสมบูรณ์ขององค์กรปกครองส่วนท้องถิ่น เสนอผู้บริหารและแจ้งเวียนให้ผู้เกี่ยวข้องดำเนินการตามแผนปฏิบัติการฯ ดังกล่าวต่อไป

๖. ดำเนินโครงการ/กิจกรรม/มาตรการ ตามแผนปฏิบัติการป้องกันการทุจริต(พ.ศ. ๒๕๖๑ – ๒๕๖๒)

๗. รายงานผลการดำเนินโครงการ/กิจกรรมตามแผนปฏิบัติการป้องกันการทุจริตขององค์กรปกครองส่วนท้องถิ่น โดยรายงานผลการดำเนินงานรอบ ๖ เดือน ภายในเดือนเมษายน และรอบ ๑๒ เดือน ภายในเดือนตุลาคม ผ่านระบบรายงานและติดตามผลการดำเนินงานตามแผนปฏิบัติการป้องกันการทุจริตขององค์กรปกครองส่วนท้องถิ่น (e-PlanNACC) ทางเว็บไซต์สำนักงาน ป.ป.ช. [www.nacc.go.th](http://www.nacc.go.th)

**(๓) แนวทางการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment : ITA)**

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment : ITA) เป็นเครื่องมือการประเมินเชิงบวกที่สำนักงาน ป.ป.ช. ได้พัฒนาขึ้นเพื่อเป็นมาตรการในการป้องกันการทุจริตและเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรม ซึ่งได้เริ่มดำเนินการมาตั้งแต่ปีงบประมาณ พ.ศ. ๒๕๕๗ เป็นต้นมา โดยปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐได้ถูกกำหนดเป็นกลยุทธ์ในยุทธศาสตร์ที่ ๔ พัฒนาระบบป้องกันการทุจริตเชิงรุก ของยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๖๐ – ๒๕๖๔) เพื่อเป็นการยกระดับให้การประเมินคุณธรรมและความโปร่งใสในการดำเนินงานของหน่วยงานภาครัฐ ให้เป็น “มาตรการป้องกันการทุจริตเชิงรุก” ที่หน่วยงานภาครัฐทั่วประเทศจะต้องดำเนินการ โดยคณะรัฐมนตรีได้มีมติเมื่อวันที่ ๒๓ มกราคม ๒๕๖๑ เห็นชอบให้หน่วยงานภาครัฐทุกหน่วยงาน ให้ความร่วมมือและเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ ในปีงบประมาณ พ.ศ. ๒๕๖๑ – ๒๕๖๔

ทั้งนี้ สำนักงาน ป.ป.ช. ได้ปรับปรุงและพัฒนาหลักเกณฑ์การประเมินที่จะนำไปใช้เป็นแนวทางในการขับเคลื่อนการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ. ๒๕๖๒ – ๒๕๖๔ โดยให้ความสำคัญในการพัฒนาเกณฑ์การประเมินที่ก่อให้เกิดการสนับสนุนต่อการยกระดับค่าคะแนนดัชนีรับรู้การทุจริตของประเทศไทยอย่างเป็นรูปธรรม เป็นการประเมินที่เน้นลดภาระของหน่วยงานที่เกี่ยวข้อง ลดการใช้จ่ายงบประมาณ และเพิ่มประสิทธิภาพการป้องกันการทุจริตเชิงรุก มีการนำระบบเทคโนโลยีสารสนเทศรองรับการประเมินฯ ที่เรียกว่า ระบบ ITAS (Integrity and Transparency Assessment System) เพื่อให้มีศูนย์กลางในการเก็บรวบรวมข้อมูลที่ทันสมัย กำกับติดตามการประเมินได้อย่างทันสถานการณ์ มีความรวดเร็วในการประมวลผล เป็นมาตรฐานเดียวกันทั่วประเทศ และตอบสนองต่อการนาข้อมูลไปสู่การปรับปรุงหน่วยงานที่รับการประเมิน และการวางแผนในการป้องกันการทุจริตทั้งระดับนโยบายและระดับปฏิบัติ

**กรอบการประเมิน**

แตกต่างจากการประเมินของปีที่ผ่านๆ มา จาก ๕ ตัวชี้วัด เป็น ๑๐ ตัวชี้วัด ได้แก่

๑) การปฏิบัติหน้าที่

๒) การใช้งบประมาณ

๓) การใช้อำนาจ

๔) การใช้ทรัพย์สินของทางราชการ

๕) การแก้ไขปัญหาการทุจริต

๖) คุณภาพการดำเนินงานของหน่วยงาน

๗) ประสิทธิภาพการสื่อสารของหน่วยงาน

๘) การปรับปรุงระบบการทำงานของหน่วยงาน

๙) การเปิดเผยข้อมูล

๑๐) การป้องกันการทุจริต

**เครื่องมือในการประเมิน**

ประกอบด้วย ๓ เครื่องมือ ได้แก่

๑. แบบวัดการรับรู้ของผู้มีส่วนได้เสียภายใน Internal Integrity and Transparency Assessment (IIT) ใช้วัดการรับรู้ตัวชี้วัด

๑) การปฏิบัติหน้าที่

๒) การใช้งบประมาณ

๓) การใช้อำนาจ

๔) การใช้ทรัพย์สินของทางราชการ

๕) การแก้ไขปัญหาการทุจริต

๒) แบบวัดการรับรู้ของผู้มีส่วนได้เสียภายนอก External Integrity and Transparency Assessment (EIT) ใช้วัดการรับรู้ตัวชี้วัด

๖) คุณภาพการดำเนินงานของหน่วยงาน

๗) ประสิทธิภาพการสื่อสารของหน่วยงาน

๘) การปรับปรุงระบบการทำงานของหน่วยงาน

๓) แบบตรวจการเปิดเผยข้อมูลสาธารณะ Open Data Integrity and Transparency Assessment (OIT) ใช้วัดการรับรู้ตัวชี้วัด

๙) การเปิดเผยข้อมูล

๑๐) การป้องกันการทุจริต

**๑.๒ หลักการและเหตุผล**

ปัจจุบันปัญหาการทุจริตคอร์รัปชั่นในประเทศไทยถือเป็นปัญหาเรื้อรังที่นับวันยิ่งจะทวี  
ความรุนแรง และสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ   
เป็นปัญหา ลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วน ในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่น มักถูกมองจาก ภายนอกสังคมว่าเป็นองค์กรที่เอื้อต่อการทุจริตคอร์รัปชั่นและมักจะปรากฏข่าวการทุจริต ตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและ ความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชั่นมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชั่น (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชั่นทั่วโลกที่จัดโดยองค์กรเพื่อความโปร่งใสนานาชาติ (Transparency International – IT) พบว่า ผลคะแนนของประเทศไทยระหว่างปี ๒๕๕๕ – ๒๕๖๐ อยู่ที่ ๓๕ – ๓๘ คะแนน จากคะแนนเต็ม ๑๐๐ และล่าสุดพบว่าผลคะแนนของประเทศไทยปี ๒๕๖๑ ได้ ๓๖ คะแนน ถูกลดอันดับลงจากอันดับที่ ๙๖ เมื่อปี ๒๕๖๐ซึ่งได้คะแนน ๓๗ คะแนน เป็นอันดับที่ ๙๙ ทั้งที่เคยทำอันดับได้ดีขึ้นจากเมื่อปี ๒๕๕๙ ที่เคยอยู่ในอันดับที่ ๑๐๑ ได้คะแนน ๓๕ คะแนน

ยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ ๓ เริ่มจากปี พ.ศ. ๒๕๖๐ จนถึงปี พ.ศ. ๒๕๖๔ ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและ เกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ **“ประเทศไทยใสสะอาด ไทยทั้งชาติต้านทุจริต”** มีเป้าหมายหลักเพื่อให้ประเทศไทยได้รับการประเมิน ดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ ๕๐ ในปี พ.ศ. ๒๕๖๔ ซึ่งการที่ระดับคะแนนจะ สูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมี พฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติ มิชอบ โดยได้กำหนดยุทธศาสตร์การดำเนินงานหลักออกเป็น ๖ ยุทธศาสตร์ ดังนี้

ยุทธศาสตร์ที่ ๑ สร้างสังคมที่ไม่ทนต่อการทุจริต

ยุทธศาสตร์ที่ ๒ ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ ๓ สกัดกั้นการทุจริตเชิงนโยบาย

ยุทธศาสตร์ที่ ๔ พัฒนาระบบป้องกันการทุจริตเชิงรุก

ยุทธศาสตร์ที่ ๕ ปฏิรูปกลไกและกระบวนการปราบปรามการทุจริต

ยุทธศาสตร์ที่ ๖ ยกระดับคะแนนดัชนีการรับรู้การทุจริต

(Corruption Perception Index : CPI)

นอกจากยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๖๐ – ๒๕๖๔) แล้ว ยังมีเครื่องมือที่สำคัญซึ่งเป็นมาตรการป้องกันเชิงบวกในการป้องกันและปราบการทุจริต คือ การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment : ITA) มีวัตถุประสงค์เพื่อเป็นมาตรการในการป้องกันการทุจริตและเป็นกลไกในการสร้างความตระหนักให้หน่วยงานภาครัฐมีการดำเนินงานอย่างโปร่งใสและมีคุณธรรม โดยคณะรัฐมนตรีได้มีมติเมื่อวันที่ ๒๓ มกราคม ๒๕๖๑ เห็นชอบให้หน่วยงานภาครัฐทุกหน่วยงาน ให้ความร่วมมือและเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ ในปีงบประมาณ พ.ศ. ๒๕๖๑ – ๒๕๖๔

ดังนั้น เพื่อให้การดำเนินการขับเคลื่อนด้านการป้องกันการทุจริตบังเกิดผลเป็นรูปธรรมในทางปฏิบัติเป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะที่ ๓ (พ.ศ. ๒๕๖๐ - ๒๕๖๔) และเป็นไปตามแนวทางการประเมินคุณธรรมและความโปร่งใสในการดำเนินงานของหน่วยงานภาครัฐ(Integrity & Transparency Assessment : ITA) รวมถึงมาตรการต่างๆ ที่เกี่ยวข้อง องค์การบริหารส่วนตำบลบงเหนือ ได้ตระหนักและให้ความสำคัญกับการบริหาร จัดการที่มีความโปร่งใส สร้างค่านิยม วัฒนธรรมสุจริต ให้เกิดในสังคมอย่างยั่งยืน จึงได้ดำเนินการจัดทำแผนปฏิบัติการป้องกันการทุจริตขององค์การบริหารส่วนตำบลบงเหนือ (พ.ศ. ๒๕๖๑ – ๒๕๖๕) เพื่อกำหนดแนวทางการขับเคลื่อนด้านการป้องกันการทุจริตผ่านโครงการ/กิจกรรม/มาตรการ ต่าง ๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันการทุจริตอย่างแท้จริง

**๑.๓ วัตถุประสงค์ของการจัดทำแผน**

๑) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

๒) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการ ฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่น

๓) เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี (Good Governance)

๔) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit) ของภาคประชาชนในการบริหารกิจการขององค์กรปกครองส่วนท้องถิ่น

๕) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ ขององค์กรปกครองส่วนท้องถิ่น

๖) เพื่อให้สอดคล้องกับแนวการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment : ITA) และตามมาตรการหรือข้อสั่งการต่างๆ ในการป้องกันการทุจริตเกี่ยวกับการปฏิบัติงานของเจ้าหน้าที่รัฐ

**๑.๔ เป้าหมาย**

๑) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่น รวมถึง ประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุข แก่ ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกัน แห่งผลประโยชน์และแสวงหาประโยชน์โดยมิชอบ

๒) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริต และประพฤติมิชอบของข้าราชการ และสอดคล้องกับมาตรการต่างๆ ที่เกี่ยวข้อง

๓) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์กรปกครองส่วนท้องถิ่น

๔) กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นที่มีเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

๕) องค์กรปกครองส่วนท้องถิ่นมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบจนเป็นที่ยอมรับจากทุกภาคส่วน

**๑.๕ ประโยชน์ของการจัดทำแผน**

๑) ข้าราชการฝ่ายการเมือง ข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์  
ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรมหลักธรรมาภิบาล   
รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

๒) องค์กรปกครองส่วนท้องถิ่นสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

๓) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

๔) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่นทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

๕) องค์กรปกครองส่วนท้องถิ่นมีแนวทางการบริหารราชการที่มีประสิทธิภาพ ลดโอกาสใน การกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

๖) องค์กรปกครองส่วนท้องถิ่นดำเนินงานสอดคล้องกับแนวการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity & Transparency Assessment : ITA) และตามมาตรการหรือข้อสั่งการต่างๆ ในการป้องกันการทุจริตเกี่ยวกับการปฏิบัติงานของเจ้าหน้าที่รัฐ

**ส่วนที่ 2**

**แผนปฏิบัติการป้องกันการทุจริต 5 ปี**

**(พ.ศ. 2561 – 2565)**

ชื่อหน่วยงาน องค์การบริหารส่วนตำบลบงเหนือ อำเภอสว่างแดนดิน จังหวัดสกลนคร

| **มิติ** | **ภารกิจตามมิติ** | **โครงการ/กิจกรรม/มาตรการ** | **ปี 2561** | **ปี 2562** | **ปี 2563** | **ปี 2564** | **ปี 2565** | **หมายเหตุ** |
| --- | --- | --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
| **1. การสร้างสังคมที่ไม่ทนต่อการทุจริต** | 1.1การสร้างจิตสำนึกและความตระหนักแก่บุคลากรทั้งข้าราชการ การเมืองฝ่ายบริหาร ข้าราชการการเมือง ฝ่ายสภาท้องถิ่น และฝ่ายประจำขององค์กรปกครองส่วนท้องถิ่น | 1.1.1 (1)โครงการฝึกอบรมคุณธรรม จริยธรรม แก่ผู้บริหาร สมาชิกสภา และพนักงานขององค์กรปกครองส่วนท้องถิ่น  1.1.2 (1) มาตรการ “ส่งเสริมการปฏิบัติงานตามประมวลจริยธรรมขององค์กรปกครองส่วนท้องถิ่น”  1.1.2 **(**2) โครงการศึกษาดูงานนอกสถานที่เพิ่มประสิทธิภาพการปฏิบัติงาน  1.1.3 (1) กิจกรรมให้ความรู้ เรื่อง ผลประโยชน์ทับซ้อนให้กับบุคลากรขององค์กรปกครองส่วนท้องถิ่น | 20,000  20,000  250,000  20,000 | 20,000  20,000  250,000  20,000 | -  -  250,000  - | -  -  250,000 | -  -  250,000 |  |
|  | 1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น | 1) โครงการปลูกต้นไม้ เพื่อเพิ่มพื้นที่สีเขียว ลดภาวะโลกร้อน  2) โครงการสร้างอาชีพสร้างรายได้ตามแนวเศรษฐกิจพอเพียง  3.กิจกรรมส่งเสริมการพัฒนาจิตสำนึกสาธารณะให้ประชาชนรักษาสาธารณะประโยชน์และสาธารณูปโภคของชุมชน | 20,000  -  - | 20,000  -  - | -  -  - | - | -  -  - |  |
|  | 1.3 การสร้างจิตสำนึกและความตระหนักแก่เด็กและเยาวชน | 1) โครงการ/กิจกรรมการประชุมเพื่อขับเคลื่อนหลักสูตรต้านทุจริตศึกษา แก่บุคลากรทางการศึกษาขององค์กรปกครองท้องถิ่น  2) โครงการ/กิจกรรมส่งเสริมจิตสำนึกในความซื่อสัตย์แก่เด็กและเยาวชนในชุมชน/การเรียนการสอนศูนย์พัฒนาเด็กเล็กตามหลักสูตรต้านทุจริตศึกษา | -  - | -  - | -  - |  | -  - |  |
| มิติที่ 1 | รวม | 1 มาตรการ 3 กิจกรรม  4 โครงการ | 330,000 | 330,000 | 250,000 | 250,000 | 250,000 |  |
| 2. การบริหารราชการเพื่อป้องกันการทุจริต | 2.1 แสดงเจตจำนงทางการเมืองในการต่อต้านการทุจริตของผู้บริหาร | -กิจกรรมประกาศเจตจำนงต่อต้านการทุจริตของผู้บริหารองค์การบริหารส่วนตำบลบงเหนือ  -คู่มือกิจกรรมส่งเสริมการปฏิบัติงานเพื่อป้องกันผลประโยชน์ทับซ้อน | -  - | -  - | -  - | -  - | -  - |  |
|  | 2.2 มาตรการสร้าง ความโปร่งใสในการปฏิบัติราชการ  2.3 มาตรการการใช้ดุลยพินิจและใช้อำนาจหน้าที่ ให้เป็นไปตามหลักการบริหารกิจการบ้านเมืองที่ดี | 2.2.1 (1) มาตรการออกคำสั่งมอบหมายของนายกองค์กรปกครองส่วนท้องถิ่น ปลัดองค์กรปกครองส่วนท้องถิ่น และหัวหน้าส่วนราชการ  2.2.1 (2) กิจกรรม “สร้างความโปร่งใสในการพิจารณาเลื่อนขั้นเงินเดือน  2.2.2 (1) กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”  2.2.2 (2) กิจกรรม “การพัฒนาแผนและกระบวนการจัดหาพัสดุ”  2.2.2 (3) โครงการเผยแพร่ข้อมูลข่าวสารด้านการจัดซื้อ – จัดจ้าง  2.2.3 (1) มาตรการ “ยกระดับคุณภาพการบริการประชาชน”  2.2.3 (2) กิจกรรมการใช้บัตรคิวในการติดต่อราชการ  2.3.1 (1) กิจกรรมการลดขั้นตอนการปฏิบัติงาน  2.3.1 (2) โครงการลดขั้นตอนและระยะเวลาการปฏิบัติราชการ  2.3.2 (1) มาตรการการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ  2.3.2 (2) มาตรการมอบอำนาจของนายกองค์กรปกครองส่วนท้องถิ่น  2.3.2 (3) มาตรการการออกคำสั่งมอบหมายของนายก อบต. ปลัด อบต. และหัวหน้าส่วนราชการ | -  -  -  -  -  -  -  -  -  -  -  - | -  -  -  -  -  -  -  -  -  -  -  - | -  -  -  -  -  -  -  -  -  -  -  - | -  -  -  -  -  -  -  -  -  -  -  - | -  -  -  -  -  -  -  -  -  -  -  - |  |
|  | 2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์ | 2.4.1 (1) โครงการ แม่ดีเด่น  2.4.1 (2) กิจกรรมการมอบประกาศเกียรติคุณแก่สตรีดีเด่น  2.4.2 (3) กิจกรรมเชิดชูเกียรติประชาชนผู้มีจิตสาธารณะ  2.4.3 (1) กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง | -  -  -  - | -  -  -  - | -  -  -  - | -  - | -  -  -  - |  |
|  | 2.5 มาตรการจัดการ ในกรณีได้ทราบหรือรับแจ้งหรือตรวจสอบพบการทุจริต | 2.5.1 (1) มาตรการ “จัดทำข้อตกลงการปฏิบัติราชการ”  2.5.1 (2) กิจกรรม “การจัดทำข้อตกลงการปฏิบัติราชการขององค์การบริหารส่วนตำบลบงเหนือ”  2.5.2 (1) กิจกรรม ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของ องค์การบริหารส่วนตำบลบงเหนือ  2.5.2 (1) มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”  2.5.2 (2) มาตรการ “แต่งตั้งผู้รับผิดชอบเกี่ยวกับเรื่องร้องเรียน” 2.5.3 (1) กิจกรรมศูนย์ยุติธรรมชุมชนตำบลบงเหนือ | -  -  -  -  -  - | -  -  -  -  -  - | -  -  -  -  -  - |  | -  -  -  -  -  - |  |
| มิติที่ 2 | รวม | 8 มาตรการ 13 กิจกรรม  3 โครงการ | - | - | - | - | - |  |
| 3. การส่งเสริมบทบาทและการมีส่วนร่วมของภาคประชาชน | 3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน | 3.1.1 (1) มาตรการ “ปรับปรุงศูนย์ข้อมูลข่าวสารของ อบต.บงเหนือ ให้มีประสิทธิภาพมากยิ่งขึ้น”  3.1.1 (2) กิจกรรม “การออกระเบียบจัดตั้งศูนย์ข้อมูลข่าวสารของค์การบริหารส่วนตำบลเหนือ”  3.1.1 (3) กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. 2540”  3.1.2 (1) มาตรการ “เผยแพร่ข้อมูลข่าวสารที่สำคัญและหลากหลาย”  3.1.2 (2) กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของ อบต.บงเหนือ และการรับเรื่องร้องเรียนเกี่ยวกับการเงินการคลัง” 3.1.3 (1) มาตรการ “จัดให้มีช่องทางที่ประชาชนเข้าถึงข้อมูลข่าวสารของ อบต.บงเหนือ”  3.1.3 (2) โครงการสื่อประชาสัมพันธ์ | -  -  -  -  -  -  20,000 | -  -  -  -  -  -  20,000 | -  -  -  -  -  -  20,000 |  | -  -  -  -  -  -  - |  |
|  | 3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน | 3.2.1 (1) โครงการจัดประชาคมแผนชุมชน  3.2.1 (2) การดำเนินงานศูนย์รับเรื่องราวร้องทุกข์ อบต.บงหนือ  3.2.2 (1) โครงการอบรมให้ความรู้และจัดเวทีประชาคมเพื่อการจัดทำแผนพัฒนาหมู่บ้าน/ชุมชนและแผนพัฒนาท้องถิ่น  3.2.3 (1) กิจกรรม ศูนย์ไกล่เกลี่ยตำบลบงเหนือ  3.2.3 (2) มาตรการ จัดตั้งศูนย์ยุติธรรมชุมชนตำบลบงเหนือ | 20,000  -  20,000  -  - | 20,000  -  20,000  -  - | 20,000  -  20,000  -  - | -  -  -  - | -  -  -  -  - |  |
|  | 3.3 การส่งเสริมให้ประชาชน  มีส่วนร่วมบริหาร กิจการขององค์กรปกครองส่วนท้องถิ่น | 3.3.1 (1) มาตรการแต่งตั้งคณะกรรมการสนับสนุนการจัดทำแผนพัฒนา อบต.บงเหนือ  3.3.1 (2) ประชุมประชาคมหมู่บ้านและประชาคมตำบล ประจำปี  3.3.1 (3) การส่งเสริมและสนับสนุนการจัดทำแผนชุมชน  3.3.2 (1) มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง3.3.3 (1) กิจกรรมการประเมินผลการปฏิบัติราชการของ อบต.บงเหนือ | -  -  -  -  - | -  -  -  -  - | -  -  -  -  - | -  -  -  -  - | -  -  -  -  - |  |
| มิติที่ 3 | รวม | 6 มาตรการ 8 กิจกรรม  3 โครงการ | 60,000 | 60,000 | 60,000 | - | - |  |
| 4. การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น | 4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด | 4.1.1 (1) กิจกรรมดำเนินงานแก้ไขปัญหายาเสพติด  4.1.1 (2) กิจกรรมการเงิน/จัดเก็บรายได้  4.1.1 (3) กิจกรรมงบประมาณ/การเบิกจ่าย/บัญชี/เงินสะสม  4.4.1 (4) กิจกรรมด้านพัสดุ/การใช้รถยนต์  4.4.1 (5) กิจกรรมการบริหารงานและการดำเนินงานก่อสร้างและควบคุมงาน  4.4.1 (6) กิจกรรมส่งเสริมอาชีพ กลุ่มอาชีพ สหกรณ์และเศรษฐกิจชุมชน  4.1.2 (1) กิจกรรมการดำเนินงานแก้ไขปัญหายาเสพติด  4.1.2 (2) กิจกรรมการเงิน/การจัดเก็บรายได้  4.1.2 (3) กิจกรรมด้านงบประมาณ/การเบิกจ่าย/บัญชี/เงินสะสม  4.1.2 (4) กิจกรรมด้านพัสดุ/การใช้รถยนต์  4.1.2 (5) กิจกรรมการบริหารงานและการดำเนินงานก่อสร้างและควบคุมงาน  4.1.2 (6) กิจกรรมงานส่งเสริมอาชีพ กลุ่มอาชีพ สหกรณ์และเศรษฐกิจชุมชน | -  -  -  -  -  -  -  -  -  -  -  - | -  -  -  -  -  -  -  -  -  -  -  - | -  -  -  -  -  -  -  -  -  -  -  - |  | -  -  -  -  -  -  -  -  -  -  -  - |  |
|  | 4.2 การสนับสนุนให้ ภาคประชาชนมีส่วนร่วมตรวจสอบการปฏิบัติหรือการบริหารราชการ ตามช่องทางที่สามารถดำเนินการได้  4.3 การส่งเสริมบทบาทการตรวจสอบของสภาท้องถิ่น | 4.2.1 มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย  4.2.2 กิจกรรมการมีส่วนร่วมของประชาชนในการตรวจสอบ การรับ-การจ่ายเงิน และการใช้ประโยชน์ทรัพย์สินของ อบต.บงเหนือ  4.2.3 กิจกรรมการจัดหาคณะกรรมการจัดซื้อจัดจ้างจากตัวแทนชุมชน  4.3.1 (1) โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น  4.3.1 (2) กิจกรรมการส่งเสริมและพัฒนาศักยภาพสมาชิกสภาท้องถิ่น  4.3.2 (1) กิจกรรมมีส่วนร่วมในการปฏิบัติงานของสมาชิก อบต.บงเหนือ  4.3.2 (2) กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร | -  -  -  20,000  20,000  -  - | -  -  -  20,000  20,000  -  - | -  -  -  20,000  20,000  -  - |  | -  -  -  -  -  -  - |  |
|  | 4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการ ทุจริต | 4.4.1 (1) มาตรการเฝ้าระวังการคอร์รัปชันโดยภาคประชาชน  4.4.1 (2) มาตรการการส่งเสริมและพัฒนาเครือข่ายด้านการป้องกันการทุจริต  4.4.2 (1) กิจกรรมการติดป้ายประชาสัมพันธ์กรณีพบเห็นการทุจริต | -  - | -  - | -  - |  | -  - |  |
| มิติที่ 4 | รวม | 3 มาตรการ 18 กิจกรรม  1 โครงการ | 40,000 | 40,000 | 40,000 | - | - |  |

**ส่วนที่ ๓**

**มิติที่ ๑ การสร้างสังคมที่ไม่ทนต่อการทุจริต**

**๑.๑ การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**๑.๑.๑ สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น**

**1. ชื่อโครงการ : โครงการฝึกอบรมคุณธรรม จริยธรรม แก่ผู้บริหาร สมาชิกสภาและพนักงานขององค์กรปกครองส่วนท้องถิ่น**

**2. หลักการและเหตุผล**

ตามรัฐธรรมนูญแห่งราชอาณาจักรไทย พุทธศักราช 2550 มาตรา 279 บัญญัติให้มีประมวลจริยธรรม เพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ และประกอบกับประกาศประมวลจริยธรรมองค์การบริหารส่วนตำบลบงเหนือ ลงวันที่ 25 เดือนมกราคม 2560 ซึ่งหัวใจสำคัญของการทำงานร่วมกันเป็นหมู่คณะอีกอย่างที่ขาดไม่ได้คือคุณธรรม จริยธรรม เพราะคุณธรรมและจริยธรรม หมายถึง การประพฤติ ปฏิบัติ อันถูกต้องดีงาม ทั้ง กาย วาจา ใจ ทั้งต่อตนเอง ต่อผู้อื่น และต่อสังคม ซึ่งถ้าบุคลากรทุกคนที่ทำงานร่วมกันมีคุณธรรมและจริยธรรมประจำใจของตนเองแล้ว การปฏิบัติงานทุกอย่างต้องลุล่วงไปด้วยดี และมีประสิทธิภาพ รวดเร็ว โปร่งใส สามารถตรวจสอบได้และผู้มารับบริการอย่างประชาชนก็จะได้รับความเชื่อมั่นและไว้วางใจที่จะเข้ามารับบริการที่องค์กรนั้นๆ

ประกอบกับองค์การบริหารส่วนตำบลบงเหนือ ได้รับการประเมินคัดเลือกจากสำนักงาน ป.ป.ช. ตามโครงการส่งเสริมท้องถิ่นปลอดทุจริตในการเป็นองค์กรปกครองส่วนท้องถิ่นดีเด่นและที่ดี ด้านการป้องกันการทุจริต ปี พ.ศ. 2560 และเพื่อเป็นการเตรียมความพร้อมทั้งในด้านคน ได้แก่ บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และข้าราชการฝ่ายประจำ รวมถึงพนักงานจ้าง จึงได้มีการจัดทำโครงการอบรมคุณธรรม และจริยธรรม แก่ผู้บริหาร สมาชิกสภา และพนักงานองค์การบริหารส่วนตำบลบงเหนือ ดังกล่าวนี้ขึ้น

**3. วัตถุประสงค์**

3.1 เพื่อเป็นการปลูกและปลุกจิตสำนึกการต่อต้านการทุจริต

3.2 เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์สุขแก่ประชาชน

3.3 เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม

3.4 เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์ทับซ้อน

**4. เป้าหมาย**

ผู้บริหาร สมาชิกสภา และพนักงานองค์การบริหารส่วนตำบลบงเหนือ จำนวน 75 คน

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีการดำเนินการ**

จัดอบรมคุณธรรมและจริยธรรมแก่ผู้บริหาร สมาชิกสภา และพนักงานองค์การบริหารส่วนตำบลบงเหนือ โดยเชิญวิทยากรที่มีความรู้ ความสามารถมาถ่ายทอดความรู้และประสบการณ์ต่างๆ ในการปลูกและปลุกจิตสำนึกการต่อต้านการทุจริต ให้ประพฤติปฏิบัติราชการโดยยึดมั่นในหลักคุณธรรม และจริยธรรม และมีการศึกษาดูงานหรือทำกิจกรรมนอกสถานที่ในบางโอกาส

**7. ระยะเวลาการดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณในการดำเนินการ**

-

**9. ผู้รับผิดชอบโครงการ**

สำนักงานปลัดองค์การบริหารส่วนตำบลบงเหนือ

**10. ตัวชี้วัด/ผลลัพธ์**

ตัวชี้วัด

ประชาชนผู้มารับบริการที่องค์การบริหารส่วนตำบลบงเหนือ ประเมินความพึงพอใจการปฏิบัติงานของพนักงาน โดยใช้แบบประเมินเป็นตัวชี้วัด และต้องได้รับผลการประเมินไม่ต่ำกว่าร้อยละ 70

ผลลัพธ์

ผู้บริหาร สมาชิกสภา และพนักงานองค์การบริหารส่วนตำบลบงเหนือ เกิดจิตสำนึกที่ดีในการต่อต้านการทุจริต และประพฤติปฏิบัติโดยยึดมั่นตามหลักประมวลจริยธรรม

**1.1.2 สร้างจิตสำนึกและความตระหนักในการประพฤติตามประมวลจริยธรรม**

**1. ชื่อโครงการ : มาตรการส่งเสริมการปฏิบัติงานตามประมวลจริยธรรมขององค์กรปกครองส่วนท้องถิ่น**

**2. หลักการและเหตุผล**

ตามรัฐธรรมนูญแห่งราชอาณาจักรไทย พุทธศักราช 2550 มาตรา 279 บัญญัติให้มีประมวลจริยธรรม เพื่อกำหนดมาตรฐานทางจริยธรรมของผู้ดำรงตำแหน่งทางการเมือง ข้าราชการ หรือเจ้าหน้าที่ของรัฐแต่ละประเภท โดยให้มีกลไกและระบบในการบังคับใช้อย่างมีประสิทธิภาพ และประกอบกับประกาศประมวลจริยธรรมองค์การบริหารส่วนตำบลบงเหนือ ลงวันที่ 25 เดือนมกราคม 2560 ซึ่งหัวใจสำคัญของการทำงานร่วมกันเป็นหมู่คณะอีกอย่างที่ขาดไม่ได้คือคุณธรรม จริยธรรม เพราะคุณธรรมและจริยธรรม หมายถึง การประพฤติ ปฏิบัติ อันถูกต้องดีงาม ทั้ง กาย วาจา ใจ ทั้งต่อตนเอง ต่อผู้อื่น และต่อสังคม ซึ่งถ้าบุคลากรทุกคนที่ทำงานร่วมกันมีคุณธรรมและจริยธรรมประจำใจของตนเองแล้ว การปฏิบัติงานทุกอย่างต้องลุล่วงไปด้วยดี และมีประสิทธิภาพ รวดเร็ว โปร่งใส สามารถตรวจสอบได้และผู้มารับบริการอย่างประชาชนก็จะได้รับความเชื่อมั่นและไว้วางใจที่จะเข้ามารับบริการที่องค์กรนั้นๆ

ประกอบกับองค์การบริหารส่วนตำบลบงเหนือ ได้รับการประเมินคัดเลือกจากสำนักงาน ป.ป.ช. ตามโครงการส่งเสริมท้องถิ่นปลอดทุจริตในการเป็นองค์กรปกครองส่วนท้องถิ่นดีเด่นและที่ดี ด้านการป้องกันการทุจริต ปี พ.ศ. 2560 และเพื่อเป็นการเตรียมความพร้อมทั้งในด้านคน ได้แก่ บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และข้าราชการฝ่ายประจำ รวมถึงพนักงานจ้าง จึงได้มีการจัดทำโครงการอบรมคุณธรรม และจริยธรรม แก่ผู้บริหาร สมาชิกสภา และพนักงานองค์การบริหารส่วนตำบลบงเหนือ ดังกล่าวนี้ขึ้น

**3. วัตถุประสงค์**

3.1 เพื่อเป็นการปลูกและปลุกจิตสำนึกการต่อต้านการทุจริต

3.2 เพื่อเป็นการสร้างจิตสำนึกและความตระหนักในการปฏิบัติราชการตามอำนาจหน้าที่ให้เกิดประโยชน์สุขแก่ประชาชน

3.3 เพื่อสร้างจิตสำนึกและความตระหนักในการประพฤติปฏิบัติตามประมวลจริยธรรม

3.4 เพื่อสร้างจิตสำนึกและความตระหนักที่จะไม่กระทำการขัดกันแห่งผลประโยชน์หรือมีผลประโยชน์ทับซ้อน

**4. เป้าหมาย**

ผู้บริหาร สมาชิกสภา และพนักงานองค์การบริหารส่วนตำบลบงเหนือ จำนวน 75 คน

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีการดำเนินการ**

จัดอบรมคุณธรรมและจริยธรรมแก่ผู้บริหาร สมาชิกสภา และพนักงานองค์การบริหารส่วนตำบลบงเหนือ โดยเชิญวิทยากรที่มีความรู้ ความสามารถมาถ่ายทอดความรู้และประสบการณ์ต่างๆ ในการปลูกและปลุกจิตสำนึกการต่อต้านการทุจริต ให้ประพฤติปฏิบัติราชการโดยยึดมั่นในหลักคุณธรรม และจริยธรรม และมีการศึกษาดูงานหรือทำกิจกรรมนอกสถานที่ในบางโอกาส

**7. ระยะเวลาการดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณในการดำเนินการ**

-

**9. ผู้รับผิดชอบโครงการ**

สำนักงานปลัดองค์การบริหารส่วนตำบลบงเหนือ

**10. ตัวชี้วัด/ผลลัพธ์**

ตัวชี้วัด

ประชาชนผู้มารับบริการที่องค์การบริหารส่วนตำบลบงเหนือ ประเมินความพึงพอใจการปฏิบัติงานของพนักงาน โดยใช้แบบประเมินเป็นตัวชี้วัด และต้องได้รับผลการประเมินไม่ต่ำกว่าร้อยละ 70

ผลลัพธ์

ผู้บริหาร สมาชิกสภา และพนักงานองค์การบริหารส่วนตำบลบงเหนือ เกิดจิตสำนึกที่ดีในการต่อต้านการทุจริต และประพฤติปฏิบัติโดยยึดมั่นตามหลักประมวลจริยธรรม

**1.1.3 สร้างจิตสำนึกและความตระหนักที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน**

**1. ชื่อโครงการ : กิจกรรมให้ความรู้ เรื่อง ผลประโยชน์ทับซ้อนให้กับพนักงานส่วนตำบลและพนักงานจ้างขององค์การบริหารส่วนตำบลบงเหนือ**

**2. หลักการและเหตุผล**

ด้วยสถานการณ์หรือารกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

“ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น องค์การบริหารส่วนตำบลบงเหนือ จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อน แก่บุคลากรในองค์การบริหารส่วนตำบลบงเหนือ เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานส่วนตำบลบงเหนือ เพื่อให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**3. วัตถุประสงค์**

3.1 เพื่อให้ความรู้ ความเข้าใจแก่พนักงานส่วนตำบล พนักงานจ้างเกี่ยวกับการป้องกันผลประโยชน์ทับซ้อน

3.2 เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ขององค์การบริหารส่วนตำบลบงเหนือ

3.3 เพื่อเสริมสร้างให้ข้าราชการและเจ้าหน้าที่ขององค์การบริหารส่วนตำบลบงเหนือ มีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชัน มุ่งสู่การเป็นข้าราชการท้องถิ่นไทยใสสะอาด

**4. เป้าหมาย**

พนักงานส่วนตำบลและพนักงานจ้างองค์การบริหารส่วนตำบลบงเหนือ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีการดำเนินการ**

จัดประชุมประจำเดือน และให้ความรู้เรื่องผลประโยชน์ทับซ้อน

**7. ระยะเวลาการดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณในการดำเนินโครงการ**

ไม่ใช้งบประมาณ

**9. ผู้รับผิดชอบโครงการ**

ฝ่ายกฎหมายและคดี สำนักงานปลัดองค์การบริหารส่วนตำบลบงเหนือ

**10. ตัวชี้วัด/ผลลัพธ์**

ตัวชี้วัด

พนักงานส่วนตำบลและพนักงานจ้างมีความเข้าใจเรื่องผลประโยชน์ทับซ้อน

ผลลัพธ์

พนักงานส่วนตำบลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่งเกี่ยวกับผลประโยชน์ทับซ้อน

**1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**1. ชื่อโครงการ : ปลูกต้นไม้เพื่อเพิ่มพื้นที่สีเขียว ลดภาวะโลกร้อน ในพื้นที่ตำบลบงเหนือ ประจำปี 2563**

**2. หลักการและเหตุผล/ความเป็นมา**

เนื่องด้วยปัจจุบัน โลกกำลังเผชิญกับสภาวะการเปลี่ยนแปลงของสภาพภูมิอากาศ (Climate Change) ที่ทำให้อุณหภูมิโลกสูงขึ้น หรือที่เรียกว่า สภาวะโลกร้อน ซึ่งส่งผลให้เกิดปรากฏการณ์ทางธรรมชาติที่มีผลกระทบกับวิถีชีวิตของมนุษย์ อาทิ เกิดความแห้งแล้ง มีไฟไหม้ป่า ฝนตกไม่ตรงฤดูกาล อากาศหนาวและหิมะตกในประเทศที่ไม่เคยมีหิมะตก เป็นต้น ส่วนหนึ่งเป็นผลมาจากการตัดไม้ทำลายป่าของมนุษย์ ดังนั้น ประเทศต่างๆ ทั่วโลก จึงได้ร่วมมือกันป้องกันและแก้ไขภาวะโลกร้อน ซึ่งเป็นปัญหาที่สำคัญส่งผลกระทบต่อคุณภาพชีวิตของประชาชนทั้งในระดับภูมิภาคและระดับประเทศ การเพิ่มพื้นที่ สีเขียวจึงเป็นหนทางหนึ่งในการแก้ไขปัญหาภาวะโลกร้อนโดยตรงเนื่องจากต้นไม้เป็นแหล่งดูดซับก๊าซคาร์บอนไดออกไซด์ แหล่งกรองมลพิษ และผลิตก๊าซออกซิเจน อีกทั้งเป็นการสร้างความสมดุลการใช้พื้นที่ให้เกิดความเหมาะสม ลดอุณหภูมิของพื้นผิวในพื้นที่นั้น ๆ ลงได้อย่างน้อย 2 องศาเซลเซียส เพื่อเป็นการแก้ไขปัญหาภาวะโลกร้อน องค์การบริหารส่วนตำบลบงเหนือ จึงได้จัดทำโครงการ “ปลูกต้นไม้เพื่อเพิ่มพื้นที่สีเขียว ลดภาวะโลกร้อนในพื้นที่ตำบลบงเหนือ ประจำปี 2560” เพื่อให้ประชาชนได้มีส่วนร่วมในการแก้ไขปัญหาภาวะโลกร้อนสร้างเมืองน่าอยู่สวยงาม (Beautified City) และร่วมถวายเป็นราชสักการะในวโรกาสมหามงคลดังกล่าว ดังนั้น กองสาธารณสุขและสิ่งแวดล้อม องค์การบริหารส่วนตำบลบงเหนือ จึงได้จัดทำโครงการนี้ขึ้นมาเพื่อเพิ่มพื้นที่สีเขียวในพื้นที่กสิกรรมของประชาชนและพื้นที่ว่างเปล่าในเขตองค์การบริหารส่วนตำบลบงเหนือเพื่อให้เกิดความร่มรื่นแก่ชุมชน พร้อมทั้งเป็นการเพิ่มคุณภาพชีวิตของประชาชนในชุมชน

**3. วัตถุประสงค์**

3.1 เพื่อให้ประชาชนตระหนักในคุณค่าของสิ่งแวดล้อม และรักษาทรัพยากรธรรมชาติอันเป็นสาธารณะร่วมกัน

3.2 เพื่อส่งเสริมสนับสนุนให้ชุมชนเข้ามามีส่วนร่วมในการแก้ไขปัญหาภาวะโลกร้อน โดยเพิ่มพื้นที่สีเขียวในตำบล

บงเหนือ

3.3 เพื่อให้ประชาชนนำหลักปรัชญาเศรษฐกิจพอเพียงมาใช้ในชีวิตประจำวัน เกิดความสมดุลเพิ่มมูลค่าทรัพยากรที่มีและลดภาวะโลกร้อน

3.4 ส่งเสริมสนับสนุนให้ชุมชนเป็นเมืองน่าอยู่ สวยงาม (Beautified City) สร้างความร่มรื่นและคลายร้อนแก่ประชาชน

**4. เป้าหมาย/ผลผลิต**

ประชาชนร่วมกันปลูกต้นไม้ จำนวน 500 ต้น

**5. พื้นที่ดำเนินการ**

พื้นที่สาธารณะในเขตตำบลบงเหนือ อำเภอสว่างแดนดิน จังหวัดสกลนคร

**6. วิธีดำเนินงาน**

6.1 ประสานงานกับส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่นเข้าร่วมกิจกรรม

6.2 ประสานงานกับหน่วยงานที่เกี่ยวข้องและองค์กรปกครองส่วนท้องถิ่นในพื้นที่ ให้จัดเตรียมสถานที่เพื่อปลูกต้นไม้

6.3 จัดซื้อกล้าไม้ พันธุ์ไม้ เพื่อใช้ในโครงการ

6.4 ดำเนินการปลูกต้นไม้โดยส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น

6.5 ดูแลรักษาและติดตามผลโดยกองสาธารณสุขและสิ่งแวดล้อม องค์การบริหารส่วนตำบลบงเหนือ

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

-

**9. ผู้รับผิดชอบโครงการ**

สำนักงานปลัด องค์การบริหารส่วนตำบลบงเหนือ

**10.ตัวชี้วัด/ผลลัพธ์**

10.1 ทำให้ผู้เข้าร่วมกิจกรรมมีความเข้าใจถึงความสำคัญของทรัพยากรธรรมชาติและสิ่งแวดล้อม

10.2 ทำให้เพิ่มพื้นที่ป่าไม้และสิ่งแวดล้อมที่ดีและช่วยลดภาวะโลกร้อน

10.3 ทำให้ประชาชนมีจิตสำนึก ในการดูแลรักษาทรัพยากรธรรมชาติและสิ่งแวดล้อม

10.4 ทำให้เยาวชนและกลุ่มพลังมวลชนใช้เป็นแนวทางในการสร้างความสามัคคีและสร้างความร่มรื่นในชุมชน

**1. ชื่อโครงการ : โครงการสร้างอาชีพ สร้างรายได้ ตามแนวทางเศรษฐกิจพอเพียง**

**2. หลักการและเหตุผล/ความเป็นมา**

โครงการอบรมให้ความรู้สร้างอาชีพ สร้างรายได้ ตามแนวทางเศรษฐกิจพอเพียง เป็นโครงการตามแนวพระราชดำริของพระบาทสมเด็จพระเจ้าอยู่หัวฯ ได้ทรงเล็งเห็นสภาพความเป็นอยู่ที่ยากจนของราษฎร พร้อมทั้งได้พระราชทานแนวทางการดำเนินงานให้หน่วยงานต่างๆ นำไปวางแผนปฏิบัติงานให้ความช่วยเหลือแก้ไขปัญหาให้กับราษฎรผู้ประสบความทุกข์ยาก ด้อยโอกาสและยากจนตามภูมิภาคต่างๆ ทั่วประเทศ โดยเน้นให้ผลการดำเนินงานตกถึงมือราษฎรโดยตรงเป็นเบื้องแรก ให้สามารถพึ่งพาตนเองได้อย่าง “พออยู่ พอกิน” และขณะเดียวกันก็เป็นการปูพื้นฐานไว้สำหรับ “ความกินดี อยู่ดี ในอนาคต” ด้วย ดังนั้น โครงการอันเนื่องมาจากพระราชดำริจึงเป็นโครงการที่มุ่งพัฒนาราษฎรผู้ยากไร้ให้มีฐานะ ความเป็นอยู่ที่ดีขึ้น โดยเฉพาะประชาชนในชนบทที่อยู่ห่างไกล ทุรกันดารและยากจนอย่างแท้จริง โดยมีหลักการสำคัญคือ การแก้ไขปัญหาเฉพาะหน้า เป็นขั้นตอนตามลำดับความจำเป็น ประหยัด การพึ่งพาตนเอง ส่งเสริมความรู้ และเทคนิควิชาการสมัยใหม่ที่เหมาะสม นอกจากนั้น ยังมุ่งเน้นการสร้างกระบวนการเรียนรู้เพื่อให้ชุมชนสามารถวิเคราะห์ปัญหา และความต้องการของชุมชน สามารถวางแผนการผลิตที่สอดคล้องกับศักยภาพของพื้นที่ และความพร้อมของเกษตรกรได้ด้วยตนเอง โดยใช้กระบวนการแบบมี ส่วนร่วมของเกษตรกร

กองทุนสวัสดิการชุมชนตำบลบงเหนือ จึงจัดทำโครงการอบรมให้ความรู้การสร้างอาชีพ สร้างรายได้ โดยมีแนวทางตามโครงการเศรษฐกิจพอเพียง ซึ่งเป็นหนึ่งในโครงการอันเนื่องมาจากพระราชดำริ มาประยุกต์เผยแพร่ให้กับผู้มีรายได้น้อย ด้อยโอกาสทางสังคมและประชาชนทั่วไปที่สนใจ

**3. วัตถุประสงค์**

3.1 ส่งเสริมอาชีพให้กับคนยากจนในตำบลบงเหนือ

3.2 ส่งเสริมความรู้ความเข้าใจในการเพาะเห็ดให้กับคนยากจนในตำบลบงเหนือ

3.3 สามารถนำความรู้ไปสร้างรายได้ให้กับตนเอง

3.4 สามารถนำเห็ดไปแปรรูปเป็นสินค้าต่างๆ

3.5 สร้างแนวคิดตามแนวทางทฤษฎีเศรษฐกิจพอเพียง

**4. เป้าหมาย/ผลผลิต**

ประชาชนและผู้ที่มีความสนใจในการสร้างอาชีพในตำบลบงเหนือ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 ประชาสัมพันธ์โครงการในกลุ่มเป้าหมายรับทราบ

6.2 จัดอบรมให้ความรู้เกี่ยวกับการเพาะเห็ดให้กับผู้ร่วมโครงการ

6.3 ศึกษาดูงานในสถานที่จริง

6.4 ฝึกปฏิบัติงานอย่างจริงจัง

**7. ระยะเวลาดำเนินการ**

เดือนธันวาคม พ.ศ. 2562 – กันยายน พ.ศ. 2563

**8. งบประมาณดำเนินการ**

-

**9. ผู้รับผิดชอบ**

กองสวัสดิการสังคม องค์การบริหารส่วนตำบลบงเหนือ

**10. ตัวชี้วัด/ผลลัพธ์**

10.1 ผู้เข้าร่วมโครงการมีความรู้ความเข้าใจเกี่ยวกับการเพาะเห็ด

10.2 ผู้เข้าร่วมโครงการมีความรู้ความเข้าใจเกี่ยวกับการแปรรูปเห็ด

10.3 ผู้เข้าร่วมโครงการสามารถนำไปประกอบอาชีพได้

10.4 มีรายได้เพิ่มขึ้น ลดรายจ่าย เกิดความพอเพียง

10.5 เกิดการเรียนรู้และเข้าใจหลักปรัชญาเศรษฐกิจพอเพียง

**1. ชื่อโครงการ : กิจกรรมส่งเสริมการพัฒนาจิตสำนึกสาธารณะประโยชน์และสาธารณูปโภคของชุมชน**

**2. หลักการและเหตุผล/ความเป็นมา**

กิจกรรม เพื่อสังคมและสาธารณประโยชน์เป็นกิจกรรมที่ต้องส่งเสริมให้ผู้เรียนสามารถ พัฒนาตนเองตามธรรมชาติและเต็มตามศักยภาพ โดยคำนึงถึงความแตกต่างระหว่างบุคคลและพัฒนาการทางสมอง เน้นให้ความสำคัญทั้งความรู้ และคุณธรรมจริยธรรม จัดกิจกรรมโดยให้ผู้เรียนคิดสร้างสรรค์ออกแบบกิจกรรมเพื่อสาธารณประโยชน์ อย่างหลากหลายรูปแบบ เพื่อแสดงถึงความรับผิดชอบต่อสังคมในลักษณะจิตอาสา

สำนักปลัดองค์การบริหารส่วนตำบลบงเหนือ จึงจัดทำกิจกรรมส่งเสริมการพัฒนาจิตสำนึกสาธารณะประโยชน์และสาธารณูปโภคของชุมชน

**3. วัตถุประสงค์**

3.1 เพื่อปลุกฝังและสร้างจิตสำนึกให้แก่ประชาชนและคนในชุมชน

3.2 เพื่อให้ประชาชน พนักงานส่วนตำบลและพนักงานจ้างมีกิจกรรมเพื่อสังคมและสาธารณะประโยชน์

3.3 เพื่อให้ชุมชนมีความรู้ คุณธรรม จริยธรรมตามคุณลักษณะอันพึงประสงค์

3.4 เพื่อให้พนักงานส่วนตำบล พนักงานจ้าง ประชาชนมีจิตสาธารณะและใช้เวลาว่างให้เกิดประโยชน์

**4. เป้าหมาย/ผลผลิต**

ประชาชนและผู้ที่มีความสนใจในการสร้างอาชีพในตำบลบงเหนือ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 ประชาสัมพันธ์โครงการในกลุ่มเป้าหมายรับทราบ

6.2 จัดกิจกรรมให้ความรู้เกี่ยวกับการสร้างจิตสาธารณะ

6.3 ฝึกปฏิบัติงานอย่างจริงจัง

**7. ระยะเวลาดำเนินการ**

เดือนธันวาคม พ.ศ. 2562 – กันยายน พ.ศ. 2563

**8. งบประมาณดำเนินการ**

-

**9. ผู้รับผิดชอบ**

กองสวัสดิการสังคม องค์การบริหารส่วนตำบลบงเหนือ

**10. ตัวชี้วัด/ผลลัพธ์**

10.1 ผู้เข้าร่วมกิจกรรมมีความรู้ความเข้าใจเกี่ยวกับการรักษาสาธารณะประโยชน์

10.2 ผู้เข้าร่วมกิจกรรมมีความรู้ความเข้าใจเกี่ยวกับสาธารณูปโภคของชุมชน

10.3 ผู้เข้าร่วมกิจกรรมสามารถนำไปใช้ประโยชน์

**1.3 การสร้างจิตสำนึกและความตระหนักแก่เด็กและเยาวชน**

**1. ชื่อโครงการ : โครงการสร้างภูมิคุ้มกันทางสังคมให้เด็กและเยาวชนตำบลบงเหนือ (กิจกรรม “ประชุมเพี่อขับเคลื่อนหลักสูตรต้านทุจริตศึกษาแก่บุคลากรทางการศึกษาขององค์กรปกครองท้องถิ่น”)**

**2. หลักการและเหตุผล/ความเป็นมา**

ตามที่สำนักงาน ปปช.จังหวัดสกลนครแจ้งให้องค์กรปกครองส่วนท้องถิ่นที่จัดการศึกษาในระดับปฐมวัยศึกษา (ศูนย์พัฒนาเด็กเล็กและโรงเรียนอนุบาล)นำหลักสูตรด้านทุจริตศึกษา (Anti-Corruption Education) แผนการจัดประสบการณ์ “รายวิชาเพิ่มเติมการป้องกันทุจริต” ไปปรับใช้ในการจัดกิจกรรมการเรียนการสอนให้เหมาะสมตามช่วงอายุและให้ติดตามประเมินผลการใช้หลักสูตรต้านทุจริตศึกษา

องค์การบริหารส่วนตำบลบงเหนือ พิจารณาแล้วเห็นว่าเพื่อให้การขับเคลื่อนหลักสูตรต้านทุจริตศึกษา (Anti-Corruption Education) ของสำนักงาน ปปช.

**3. วัตถุประสงค์**

3.1 เพื่อส่งเสริมและปลูกฝังให้เด็กเป็นคนดีมีคุณธรรม จริยธรรม มีความซื่อสัตย์ สุจริต

3.2 เพื่อสร้างภูมิคุ้มกันทางสังคมให้เด็ก ไม่ยอมรับพฤติกรรมทุจริตคอร์รัปชันและการโกงทุกรูปแบบ

3.3 เพื่อส่งเสริมให้เด็กมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**4. เป้าหมาย**

เชิงปริมาณ

ศูนย์พัฒนาเด็กเล็กในตำบลเหนือ จำนวน 100 คน

เชิงคุณภาพ

เด็กและเยาวชนเกิดความตระหนักรู้ สามารถแยกแยะถูก ผิด ชั่ว ดี สามารถนำความรู้ประสบการณ์ที่ได้รับมาปรับใช้กับตนเอง และสังคมส่วนรวมได้อย่างมีความสุข

**5. กิจกรรมและขั้นตอนการดำเนินงาน**

5.1 จัดทำโครงการเพื่อขออนุมัติ

5.2 แต่งตั้งคณะกรรมการและประสานงานคณะวิทยากร

5.3 ดำเนินการตามโครงการ

5.4 สรุปผลการดำเนินการตามโครงการ

**6. พื้นที่ดำเนินการ**

องค์การบริหารส่วนตำบลเหนือ

**7. งบประมาณดำเนินการ**

-

**8. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**9. ผู้รับผิดชอบโครงการ**

กองการศึกษาองค์การบริหารส่วนตำบลบงเหนือ

**10. ผลที่คาดว่าจะได้รับ**

10.1 เด็กได้รับการปลูกฝังให้เป็นคนดีมีคุณธรรม จริยธรรม มีความซื่อสัตย์ สุจริต

10.2 เด็กมีภูมิคุ้มกันทางสังคม ไม่ยอมรับพฤติกรรมทุจริตคอร์รัปชันและการโกงทุกรูปแบบ

10.3 เด็กมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**1. ชื่อโครงการ : โครงการสร้างภูมิคุ้มกันทางสังคมให้ศูนย์พัฒนาเด็กเล็กในตำบลบงเหนือ**

**(กิจกรรม “ส่งเสริมการเรียนการสอนตามหลักสูตรด้านทุจริตศึกษา”)**

**2. หลักการและเหตุผล/ความเป็นมา**

ตามที่สำนักงาน ปปช.จังหวัดสกลนครแจ้งให้องค์กรปกครองส่วนท้องถิ่นที่จัดการศึกษาในระดับปฐมวัยศึกษา (ศูนย์พัฒนาเด็กเล็กและโรงเรียนอนุบาล)นำหลักสูตรด้านทุจริตศึกษา (Anti-Corruption Education) แผนการจัดประสบการณ์ “รายวิชาเพิ่มเติมการป้องกันทุจริต” ไปปรับใช้ในการจัดกิจกรรมการเรียนการสอนให้เหมาะสมตามช่วงอายุและให้ติดตามประเมินผลการใช้หลักสูตรต้านทุจริตศึกษา

องค์การบริหารส่วนตำบลบงเหนือ พิจารณาแล้วเห็นว่าเพื่อให้การขับเคลื่อนหลักสูตรต้านทุจริตศึกษา (Anti-Corruption Education) ของสำนักงาน ปปช.

**3. วัตถุประสงค์**

3.1 เพื่อส่งเสริมและปลูกฝังให้เด็กเป็นคนดีมีคุณธรรม จริยธรรม มีความซื่อสัตย์ สุจริต

3.2 เพื่อสร้างภูมิคุ้มกันทางสังคมให้เด็ก ไม่ยอมรับพฤติกรรมทุจริตคอร์รัปชันและการโกงทุกรูปแบบ

3.3 เพื่อส่งเสริมให้เด็กมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**4. เป้าหมาย**

เชิงปริมาณ

ศูนย์พัฒนาเด็กเล็กในตำบลเหนือ จำนวน 100 คน

เชิงคุณภาพ

เด็กและเยาวชนเกิดความตระหนักรู้ สามารถแยกแยะถูก ผิด ชั่ว ดี สามารถนำความรู้ประสบการณ์ที่ได้รับมาปรับใช้กับตนเอง และสังคมส่วนรวมได้อย่างมีความสุข

**5. กิจกรรมและขั้นตอนการดำเนินงาน**

5.1 จัดทำโครงการเพื่อขออนุมัติ

5.2 แต่งตั้งคณะกรรมการและประสานงานคณะวิทยากร

5.3 ดำเนินการตามโครงการ

5.4 สรุปผลการดำเนินการตามโครงการ

**6. พื้นที่ดำเนินการ**

องค์การบริหารส่วนตำบลบงเหนือ

**7. งบประมาณดำเนินการ**

-

**8. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**9. ผู้รับผิดชอบโครงการ**

กองการศึกษาฯ องค์การบริหารส่วนตำบลบงเหนือ

**10. ผลที่คาดว่าจะได้รับ**

10.1 เด็กได้รับการปลูกฝังให้เป็นคนดีมีคุณธรรม จริยธรรม มีความซื่อสัตย์ สุจริต

10.2 เด็กมีภูมิคุ้มกันทางสังคม ไม่ยอมรับพฤติกรรมทุจริตคอร์รัปชันและการโกงทุกรูปแบบ

10.3 เด็กมีจิตสาธารณะ และพร้อมที่จะเสียสละประโยชน์ส่วนตน เพื่อรักษาประโยชน์ส่วนรวม

**มิติที่ 2 การบริหารราชการเพื่อป้องกันการทุจริต**

**2.1 แสดงเจตจำนงทางการเมืองในการต่อต้านการทุจริตของผู้บริหาร**

**1. ชื่อโครงการ/กิจกรรม/มาตรการ**

กิจกรรม “ประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น**”**

**2. หลักการและเหตุผล**

คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชนในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็นตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงานในท้องถิ่นจะใช้อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐ ที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น

ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**3. วัตถุประสงค์**

เพื่อแสดงเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่นด้วยการจัดทำแผนป้องกันการทุจริตในองค์กรที่บริหาร

**4. เป้าหมาย/ผลผลิต**

4.1 ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

4.2 มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

4.2 แผนปฏิบัติการป้องกันการทุจริตขององค์กรปกครองส่วนท้องถิ่น 4 ปี

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 ประกาศเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

6.2 ประชุมหน่วยงาน/บุคคลที่เกี่ยวข้อง

6.3 จัดตั้งคณะทำงานการจัดทำแผนปฏิบัติการป้องกันการทุจริต

6.4 ประชุมคณะทำงานจัดทำแผนปฏิบัติการป้องกันการทุจริต

6.5 จัดทำแผนปฏิบัติการป้องกันการทุจริต

6.6 ประกาศใช้แผนปฏิบัติการป้องกันการทุจริต

6.7 ดำเนินการตามแผนปฏิบัติการป้องกันการทุจริต

6.8 รายงานผลการดำเนินงาน

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดองค์กรปกครองส่วนท้องถิ่น

**10. ตังชี้วัด/ผลลัพธ์**

**10.1 ผลผลิต**

- มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

- มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

- มีแผนปฏิบัติการป้องกันการทุจริตขององค์กรปกครองส่วนท้องถิ่น 4 ปี จำนวน 1 ฉบับ

**10.2 ผลลัพธ์**

- การบริหารราชการขององค์กรปกครองส่วนท้องถิ่นมีความโปร่งใส สามารถป้องกันการทุจริตของบุคลากรองค์กรปกครองส่วนท้องถิ่นได้

- ลดข้อร้องเรียนการดำเนินงานขององค์กรปกครองส่วนท้องถิ่น

**2.2 มาตรการสร้างความโปร่งใสในการปฏิบัติราชการ**

**2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และมอบหมายงาน**

**1. ชื่อโครงการ/กิจกรรม/มาตรการ**

มาตรการการสร้างความโปร่งใสในการบริหารงานบุคคล (ถือปฏิบัติตามระเบียบ)

**2. หลักการและเหตุผล**

พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลบงเหนือ เป็นบุคลากรที่มีความสำคัญต่อองค์กร โดยการขับเคลื่อนการพัฒนางานขององค์การบริหารส่วนตำบลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และคำนึงถึงการมีส่วนร่วมของประชาชนในการตรวจสอบการปฏิบัติราชการ และการเปิดเผยข้อมูลข่าวสาร ตามพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ ประกอบกับประกาศคณะกรรมการพนักงานส่วนตำบลจังหวัดสกลนคร เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานส่วนตำบล ลงวันที่ 25 เดือนพฤศจิกายน 2545 และประกาศคณะกรรมการพนักงานส่วนตำบลจังหวัดสกลนคร เรื่อง มาตรฐานทั่วไปเกี่ยวกับจริยธรรมของพนักงานส่วนตำบล ลูกจ้างประจำ และพนักงานจ้าง ลงวันที่ 25 เดือนพฤศจิกายน 2545

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น

**3. วัตถุประสงค์**

3.1 เพื่อกำหนดมาตรการด้านความโปร่งใสในการบริหารบุคคลของเทศบาล

3.2 เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

3.3 เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

3.4 เพื่อปรับปรุงกลไกการปฏิบัติราชการด้านบริหารงานบุคคลของเทศบาลให้มีประสิทธิภาพได้คนดี คนเก่งเข้ามาทำงาน

**4. เป้าหมาย/ผลผลิต**

จัดทำมาตรการด้านการบริหารบุคคลขององค์การบริหารส่วนตำบล จำนวน 1 มาตรการ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานส่วนตำบลจังหวัดสกลนคร เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานส่วนตำบล พ.ศ. 2542

6.2 นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

6.3 ประกาศเผยแพร่มาตรการการบริหารงานบุคคล

6.4 ดำเนินการบริหารงานบุคคลตามหลักธรรมาภิบาล

6.5 สรุปผลการดำเนินการบริหารงาน

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดองค์การบริหารส่วนตำบลบงเหนือ

**10. ตังชี้วัด/ผลลัพธ์**

**10.1 ผลผลิต**

- มีมาตรการดำเนินงานด้านบริหารงานบุคคลของพนักงานส่วนตำบล จำนวน 1 มาตรการ

- เจ้าหน้าที่งานบริหารงานบุคคลสามารถปฏิบัติงานเป็นไปตามาตรฐานและหลักธรรมาภิบาล

**10.2 ผลลัพธ์**

- ลดข้อร้องเรียนในการดำเนินการด้านบริหารงานบุคคลของพนักงานส่วนตำบลไม่น้อยกว่า 90 %

- บุคลากรของพนักงานส่วนตำบลมีความพึงพอใจต่อระบบและมาตรฐานการบริหารงานบุคคลไม่ต่ำกว่าระดับ 3

- การบริหารงานบุคคลของพนักงานส่วนตำบลมีความโปร่งใส สามารถป้องกันการทุจริตของเจ้าหน้าที่ได้

**1. ชื่อโครงการ/กิจกรรม/มาตรการ**

มาตรการออกคำสั่งมอบหมายของนายก อบต. ปลัด อบต. และหัวหน้าส่วนราชการ

**2. หลักการและเหตุผล**

องค์การบริหารส่วนตำบลบงเหนือ เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ของพนักงานส่วนตำบล ทั้งที่เป็นหน้าที่ตามพระราชบัญญัติส่วนตำบล พ.ศ. 2496 หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์การบริหารส่วนตำบล มีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ของเทศบาลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติส่วนตำบล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของพนักงานส่วนตำบล ต้องเป็นไปเพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติส่วนตำบล พ.ศ. 2496 มาตรา 48(2) เตรส ที่กำหนดให้นายกเทศมนตรี มีอำนาจหน้าที่ในการสั่ง อนุญาต และอนุมัติ เกี่ยวกับราชการของเทศบาล มาตรา 48 สัตตรส กำหนดให้นายก อบต. ควบคุมและรับผิดชอบในการบริหารกิจการของเทศบาล และเป็นผู้บังคับบัญชาพนักงานเทศบาล และลูกจ้างของอบต. มาตรา 48 วีสติ นายก อบต.มีอำนาจมอบหมายการปฏิบัติราชการให้แก่รองนายก อบต.ที่ได้รับแต่งตั้งในการสั่งหรือการปฏิบัติราชการของนายก อบต.ได้ มาตรา 48 เอกูนวีสติ กำหนดให้ปลัด อบต.เป็นผู้บังคับบัญชาพนักงาน อบต. และลูกจ้าง อบต. รองจากนายก อบต. และรับผิดชอบควบคุมดูแลราชการประจำของ อบต. ให้เป็นไปตามนโยบาย และอำนาจหน้าที่อื่น ตามที่มีกฎหมาย กำหนด หรือตามที่นายก อบต. มอบหมายประกอบกับประกาศคณะกรรมการพนักงานส่วนตำบลจังหวัดสกลนคร เรื่อง หลักเกณฑ์และเงื่อนไขเกี่ยวกับการบิหารงานบุคคลของพนักงานส่วนตำบลจังหวัดสกลนคร

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ขององค์การบริหารส่วนตำบลขึ้น

**3. วัตถุประสงค์**

3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

3.2 เพื่อให้ประชาชนมีความพึงพอใจในการบริการจากหน่วยงาน

3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

3.4 เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**4. เป้าหมาย/ผลผลิต**

จัดทำคำสั่งมอบหมายงานของนายก อบต. ปลัด อบต. และหัวหน้าส่วนราชการ จำนวน 4 ฉบับ ประกอบด้วย นายก อบต.มอบหมายให้รองนายก อบต. นายก อบต. มอบหมายให้ปลัด อบต. รองปลัด อบต. และหัวหน้าส่วนราชการ ปลัด อบต. มอบหมายให้รองปลัด อบต. ปลัด อบต. มอบหมายให้หัวหน้าส่วนราชการ

**5. พื้นที่ดำเนินการ**

สำนักงานปลัด องค์การบริหารส่วนตำบลบงเหนือ

**6. วิธีดำเนินการ**

6.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

6.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

6.3 จัดทำประกาศ ประชาสัมพันธ์ให้ประชาชนทราบ

6.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัดองค์การบริหารส่วนตำบลบงเหนือ

**10. ตังชี้วัด/ผลลัพธ์**

**10.1 ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

**10.2 ผลลัพธ์**

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

**1. ชื่อโครงการ/กิจกรรม/มาตรการ**

กิจกรรม “สร้างความโปร่งใสในการพิจารณาเลื่อนขั้นเงินเดือน”

**2. หลักการและเหตุผล/ที่มาของโครงการ**

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกองค์การบริหารส่วนตำบลบงเหนือ ได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ประกอบกับประกาศคณะกรรมการข้าราชการองค์การบริหารส่วนตำบลบงเหนือ จังหวัดสกลนครเรื่อง หลักเกณฑ์และเงื่อนไขเกี่ยวกับการบริหารงานบุคคลของข้าราชการองค์การบริหารส่วนตำบลจังหวัดสกลนคร พ.ศ. 2545 ลงวันที่ 25 เดือนพฤศจิกายน พ.ศ. 2545 ได้กำหนดให้นายกองค์การบริหารส่วนตำบล แต่งตั้งคณะกรรมการพิจารณาเลื่อนขั้นเงินเดือนข้าราชการองค์การบริหารส่วนตำบลบงเหนือ ด้วยเหตุผลนี้เองจึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน

**3. วัตถุประสงค์**

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้

**4. เป้าหมาย/ผลผลิต**

ข้าราชการองค์การบริหารส่วนตำบลบงเหนือ

**5. พื้นที่ดำเนินการ**

สำนักงานองค์การบริหารส่วนตำบลบงเหนือ

**6. วิธีดำเนินการ**

6.1 แต่งตั้งคณะกรรมการกลั่นกรองการประเมินผลการปฏิบัติราชการของข้าราชการองค์การบริหารส่วนบงเหนือ โดยแต่งตั้งปลัดองค์การบริหารส่วนตำบลเป็นประธานกรรมการ และหัวหน้าส่วนราชการเป็นกรรมการ และข้าราชการองค์การบริหารส่วนตำบลบงเหนือ ที่รับผิดชอบงานการเจ้าหน้าที่เป็นเลขานุการ

6.2 แต่งตั้งคณะกรรมการพิจารณาเลื่อนขั้นเงินเดือนข้าราชการองค์การบริหารส่วนบงเหนือ โดยประกอบด้วย ประธานกรรมการ หัวหน้าส่วนและผู้บริหารสถานศึกษาเป็นกรรมการ และข้าราชการองค์การบริหารส่วนตำบลที่รับผิดชอบงานการเจ้าหน้าที่เป็นเลขานุการ

6.3 ประชุมคณะกรรมการกลั่นกรองการประเมินผลการปฏิบัติราชการของข้าราชการองค์การบริหารส่วนตำบลบงเหนือ เพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการประเมินผลการปฏิบัติราชการ

6.4 คณะกรรมการพิจารณากลั่นกรองการประเมินผลการปฏิบัติราชการของข้าราชการองค์การบริหารส่วนตำบลบงเหนือ รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนข้าราชการองค์การบริหารส่วนตำบลบงเหนือ

6.5 คณะกรรมการพิจารณาเลื่อนขั้นเงินเดือนข้าราชการองค์การบริหารส่วนตำบลบงเหนือ พิจารณาทบทวนผลการพิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของข้าราชการองค์การบริหารส่วนตำบลบงเหนือ เสนอมา โดยใช้หลักเกณฑ์ตามที่กำหนดไว้ในประกาศคณะกรรมการข้าราชการองค์การบริหารส่วนตำบล จังหวัดสกลนคร เรื่อง หลักเกณฑ์และเงื่อนไขเกี่ยวกับการบริหารงานบุคคลของข้าราชการองค์การบริหารส่วนตำบล พ.ศ. 2545 ลงวันที่ 23 เดือนกันยายน พ.ศ. 2545

**7. ระยะเวลาดำเนินการ**

ช่วงระยะเวลา มีนาคม - เมษายน และ กันยายน - ตุลาคม

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

สำนักปลัด องค์การบริหารส่วนตำบลบงเหนือ

**10. ตัวชี้วัด/ผลลัพธ์**

มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้

**2.2.2 สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด**

**1. ชื่อโครงการ/กิจกรรม/มาตรการ**

กิจกรรม “การพัฒนาแผนและกระบวนการจัดหาพัสดุ”

**2. หลักการและเหตุผล/ที่มาของโครงการ**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี ซึ่งกำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชนและการปฏิบัติให้เป็นไปตามระเบียบกระทรวงมหาดไทยว่าด้วยการพัสดุ ปี 2535 และแก้ไขเพิ่มเติมและกฎหมายอื่นๆ ที่เกี่ยวข้อง

**3. วัตถุประสงค์**

3.1 เพื่อปรับปรุงการดำเนินงานด้านจัดซื้อจัดจ้าง

3.2 เพื่อใช้เป็นข้อมูลในการรายงานผู้บริหาร

3.3 เพื่อใช้เป็นข้อมูลในการวางแผนจัดซื้อจัดจ้างของหน่วยงาน

3.4 เพื่อให้ทราบปัญหาและอุปสรรคในการปฏิบัติงาน

3.5 เพื่อใช้เป็นแนวทางในการปรับปรุงประสิทธิภาพของการจัดหาพัสดุ

3.6 เพื่อเป็นข้อมูลให้กับประชาชนสามารถตรวจสอบได้

**4. เป้าหมาย/ผลผลิต**

4.1 หัวหน้าฝ่ายและผู้อำนวยการกองพัสดุและทรัพย์สิน

4.2 เจ้าหน้าที่ผู้ปฏิบัติงานด้านพัสดุ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 จัดเก็บข้อมูลในการจัดซื้อจัดจ้าง

6.2 จำแนกวิธีการจัดซื้อจัดจ้างและคิดเป็นร้อยละของจำนวนโครงการและร้อยละของจำนวนงบประมาณ

6.3 สรุปผลการจัดซื้อจัดจ้าง

6.4 สรุปปัญหาอุปสรรคในการปฏิบัติงาน

6.5 รายงานผลการจัดซื้อจัดจ้างประจำปี

6.6 รายงานการวิเคราะห์ผลการจัดซื้อจัดจ้างประจำปี

6.7 เผยแพร่ข้อมูลให้ประชาชนได้รับทราบ

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง องค์การบริหารส่วนตำบลบงเหนือ

**10. ตัวชี้วัด/ผลลัพธ์**

10.1 ประชาชนได้รับทราบข้อมูลในการบริหารงานของหน่วยงานด้วยความโปร่งใสมีประสิทธิภาพ

10.2 ผู้บริหารมีข้อมูลในการวางแผนการบริหารงานให้มีประสิทธิภาพ

10.3 ผู้ปฏิบัติงานมีข้อมูลในการพัฒนาแผนและกระบวนการจัดซื้อจัดจ้างให้มีประสิทธิภาพและเกิดความคุ้มค่าเป็นประโยชน์กับประชาชน

**1. ชื่อโครงการ/กิจกรรม/มาตรการ**

โครงการเผยแพร่ข้อมูลข่าวสารด้านการจัดซื้อ – จัดจ้าง

**2. หลักการและเหตุผล/ที่มาของโครงการ**

เนื่องจากองค์การบริหารส่วนตำบลบงเหนือ มีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่องค์การบริหารส่วนตำบลจะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อให้เป็นไปตามพระราชบัญญัติเทศบาล พ.ศ. 2496 มาตรา 50 วรรคท้าย ที่กำหนดให้การปฏิบัติงานตามอำนาจหน้าที่ของ อบต. ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ประกอบกับมาตรา 50 (9) ที่กำหนดให้ อบต.มีอำนาจหน้าที่อื่นตามที่กฎหมายบัญญัติให้เป็นหน้าที่ของ อบต. ทั้งนี้ ตามพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

ดังนั้น เพื่อให้การบริหารงบประมาณของ อบต.เป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างของ อบต.ทุกโครงการและกิจกรรม

**3. วัตถุประสงค์**

3.1 เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ของเทศบาล

3.2 เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

3.3 เพื่อป้องกันการทุจริตในหน่วยงาน

**4. เป้าหมาย/ผลผลิต**

เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ของเทศบาลที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม (ฉบับที่ 9) พ.ศ. 2553 จำนวน 4 ช่องทาง ได้แก่ ทางเว็บไซต์ บอร์ดประชาสัมพันธ์ หนังสือ ระบบกระจายเสียงไร้สาย

**5. พื้นที่ดำเนินการ**

องค์การบริหารส่วนตำบลบงเหนือ และชุมชนต่างๆ ภายในเขตตำบลบงเหนือ

**6. วิธีดำเนินการ**

6.1 รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

- ประกาศการจัดซื้อ – จัดจ้าง

- ประกาศการกำหนดราคากลางในการจัดซื้อ – จัดจ้าง

- ประกาศกำหนดวัน เวลา สถานที่ในการตรวจรับงาน

- ประกาศวัน เวลา สถานที่ในการตรวจรับงาน

- ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

- ประกาศวัน เวลา สถานที่ในการตรวจรับงาน

6.2 นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ของ อบต. ได้แก่ ทางเว็บไซต์ บอร์ดประชาสัมพันธ์ ระบบกระจายเสียงไร้สาย หน่วยงานราชการ เป็นต้น

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

กองคลัง องค์การบริหารส่วนตำบลบงเหนือ

**10. ตัวชี้วัด/ผลลัพธ์**

**10.1 ผลผลิต**

เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 3 ช่องทาง

**10.2 ผลลัพธ์**

- ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด

- การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

- สามารถลดปัญหาการร้องเรียนการทุจริตในการจัดซื้อจัดจ้างได้

**2.2.3 สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ**

**1. ชื่อโครงการ/กิจกรรม/มาตรการ :** กิจกรรมการใช้บัตรคิวในการติดต่อราชการ

**2. หลักการและเหตุผล/ที่มาของโครงการ**

องค์การบริหารส่วนตำบลบงเหนือ เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ขององค์การบริหารส่วนตำบล ทั้งที่เป็นหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. 2537 หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์การบริหารส่วนตำบล มีหน้าที่ต้องทำอีกมากมาย ในการให้บริการสาธารณะแก่ประชาชนผู้มาขอรับบริการติดต่อกับหน่วยงานต่างๆ ของ อบต.นั้นมักจะประสบปัญหาด้านการอำนวยความสะดวกอย่างเสมอภาค เป็นธรรม อันเนื่องมาจากภารกิจ และผู้มาขอรับบริการเป็นจำนวนมากซึ่งเจ้าหน้าที่ไม่สามารถให้บริการได้อย่างทันท่วงที การตอบสนองความต้องการเกิดความล่าช้าไม่เป็นธรรม และการให้บริการไม่เป็นระบบมีการลัดคิว ซึ่งเป็นช่องทางหนึ่งในการทุจริต ประพฤติมิชอบของเจ้าหน้าที่ถือเป็นพฤติกรรมที่ไม่พึงประสงค์ ทั้งผู้มาขอรับบริการและผู้ให้บริการ ส่งผลต่อมาตรฐานการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติสภาตำบลและพนักงานส่วนตำบล พ.ศ. 2537 มาตรา 16 วรรคท้าย ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบ การประเมินผลการปฏิบัติงานและการเปิดเผยข้อมูลข่าวสารอย่างโปร่งใสตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดี ได้แก่ การบริหารราชการเพื่อบรรลุเป้าหมายโดยก่อให้เกิดประโยชน์สุขแก่ประชาชน มีประสิทธิภาพและเกิดความคุ้มค่าในเชิงภารกิจของรัฐ ไม่มีขั้นตอนการปฏิบัติงานเกิดความจำเป็น และประชาชนได้รับการอำนวยความสะดวก และได้รับการตอบสนองความต้องการ ทั้งนี้ ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

ดังนั้น องค์การบริหารส่วนตำบลบงเหนือ ได้มุ่งเน้นที่จะให้บริการประชาชนแล้วเสร็จในระยะเวลาที่เหมาะสม ให้บริการโดยจัดลำดับก่อน – หลัง เพื่อเป็นการสร้างความพึงพอใจ และความทัดเทียมกันในการให้บริการประชาชน โดยไม่เลือกปฏิบัติ จึงได้จัดกิจกรรมการใช้บัตรคิวในการติดต่อราชการสำหรับผู้มาติดต่อราชการ

**3. วัตถุประสงค์**

3.1 เพื่อสร้างกลไกในการปฏิบัติราชการด้านการอำนวยความสะดวก ความเสมอภาค เป็นธรรมต่อผู้มารับบริการ

3.2 เพื่อให้ประชาชนผู้มาขอรับบริการได้รับความสะดวก รวดเร็ว สามารถตอบสนองความต้องการของประชาชน

3.3 เพื่อให้ประชาชนมีความพึงพอใจในการบริการที่ให้และเกิดความคุ้มค่าในการขอรับบริการ

3.4 เพื่อเป็นเกราะป้องกันในการปฏิบัติหน้าที่ของเจ้าหน้าที่มิให้กระทำการแสวงหาประโยชน์หรือกระทำการประพฤติมิชอบต่อตำแหน่งหน้าที่ อันเป็นเหตุแห่งการทุจริตต่อหน้าที่

**4. เป้าหมาย/ผลผลิต**

การจัดทำบัตรคิวในการให้บริการแก่ประชาชนทั่วถึงเป็นธรรม

**5. พื้นที่ดำเนินการ**

สำนักงานปลัด องค์การบริหารส่วนตำบลบงเหนือ

**6. วิธีดำเนินการ**

6.1 จัดทำคำสั่งคณะทำงานเพื่อกำหนดตัวบุคลากร ผู้รับผิดชอบ ในการดูแล กำกับการให้บริการ

6.2 ประชุมชี้แจง แนวทาง กำหนดรูปแบบวิธีการ ขั้นตอนการปฏิบัติ

6.3 จัดทำบัตรคิวในรูปแบบต่างๆ ตามความจำเป็นและเหมาะสม

6.4 ปิดประกาศประชาสัมพันธ์ให้ประชาชนทราบถึงขั้นตอนการรับบริการบัตรคิว และการใช้บริการตามลำดับคิว

6.5 จัดทำแบบประเมินผลความพึงพอใจของผู้มาขอรับบริการ

6.6 สรุปผลการให้บริการตามแบบประเมินความพึงพอใจเป็นรายสัปดาห์/รายเดือน เพื่อนำมาปรับปรุง แก้ไขการให้บริการอย่างมีคุณภาพ

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ได้เบิกจ่ายงบประมาณ

**9. ผู้รับผิดชอบ**

ทุกสำนัก/กอง ขององค์การบริหารส่วนตำบลบงเหนือ

**10. ตัวชี้วัด/ผลลัพธ์**

10.1 ผลผลิต

มีการใช้บัตรคิวสำหรับให้บริการแก่ประชาชนตามลำดับก่อนหลัง สำหรับหน่วยงานที่ให้บริการ

10.2 ผลผลิต

- ประชาชนมีความพึงพอใจในบริการที่ให้ ไม่น้อยว่าร้อยละ 70 ของผู้มาขอรับบริการ

- การให้บริการเกิดความโปร่งใส ลดข้อร้องเรียนการทุจริตต่อหน้าที่

**1. ชื่อโครงการ/กิจกรรม/มาตรการ :** มาตรการ “ยกระดับคุณภาพการบริการประชาชน”

**2. หลักการและเหตุผล/ที่มาของโครงการ**

ด้วยประชาชนในพื้นที่เขตองค์การบริหารส่วนตำบลบงเหนือ มีความหลากหลายทางวัฒนธรรม กล่าวได้ว่าเป็นสังคมพหุวัฒนธรรม องค์การบริหารส่วนตำบลบงเหนือ จึงได้ให้ความสำคัญในการสร้างความเป็นธรรม/ไม่เลือกปฏิบัติในการให้บริการสาธารณะ/บริการประชาชนให้เกิดขึ้นในพื้นที่มากที่สุด โดยนำแนวทางตามหลักการบริหารจัดการตามหลักธรรมาภิบาล (Good Governance) หรือหลักการบริหารกิจการบ้านเมืองที่ดีมาประยุกต์ใช้ โดยเฉพาะหลักความโปร่งใส (Transparency) และหลักเสมอภาค (Equity) โดยไม่แบ่งแยกด้าน เพศ ถิ่นกำหนด เชื้อชาติ ภาษา อายุ ความพิการ สภาพทางกายภาพหรือสุขภาพ สถานะของบุคคล ฐานะทางเศรษฐกิจและสังคม ความเชื่อทางศาสนา การศึกษา การฝึกอบรมและอื่นๆ สอดคล้องกับมาตรา 8 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ที่ได้กำหนดให้ส่วนราชการจะต้องดำเนินการโดยถือว่าประชาชนเป็นศูนย์กลางที่จะได้รับการบริการจากรัฐและการปฏิบัติภาคกิจของส่วนราชการต้องเป็นไปโดยความซื่อสัตย์ สุจริต สามารถตรวจสอบได้

ดังนั้น เพื่อให้หน่วยงานมีการใช้ระบบหรือเกณฑ์ที่ชัดเจน องค์การบริหารส่วนตำบลบงเหนือ จึงมีการนำเทคโนโลยีมาช่วยในการปฏิบัติงาน เพื่อลดการใช้ดุลยพินิจของเจ้าหน้าที่ มีการแสดงขั้นตอนการให้บริการแก่ประชาชนอย่างชัดเจน มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ในการให้บริการ รวมถึงการอำนวยความสะดวกและการตอบสนองความต้องการของประชาชน เพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ ซึ่งจะช่วยให้การบริการของหน่วยงานมีความเป็นธรรมโปร่งใสยิ่งขึ้น

**3. วัตถุประสงค์**

3.1 เพื่อให้เจ้าหน้าที่ผู้ปฏิบัติงานในภารกิจตามที่กฎหมายกำหนดของหน่วยงานให้บริการอย่างมีความเป็นธรรมและไม่เลือกปฏิบัติ

3.2 เพื่อให้ประชาชนผู้มารับบริการเกิดความพึงพอใจต่อคุณภาพการให้บริการ

**4. เป้าหมาย/ผลผลิต**

ความพึงพอใจเฉลี่ยของประชาชนผู้รับบริการ ร้อยละ 80

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 จัดให้มีระบบ เกณฑ์หรือเครื่องมือการปฏิบัติงานที่มีความเป็นธรรม/ไม่เลือกปฏิบัติเป็นมาตรฐานเดียวกัน โปร่งใสและมีประสิทธิภาพ ได้แก่ ระบบบัตรคิวในการให้บริการ ระบบการให้บริการออนไลน์ เป็นต้น

6.2 จัดให้มีการแสดงขั้นตอนการปฏิบัติงาน อัตราค่าบริการ (ถ้ามี) และระยะเวลาที่ใช้ในการดำเนินการให้ผู้ใช้บริการหรือผู้มีส่วนได้ส่วนเสียทราบอย่างชัดเจน

6.3 จัดให้มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ ได้แก่ จัดให้มีกล้องวงจรปิดภายในสถานที่ให้บริการ

6.4 จัดให้มีสถานที่สำหรับผู้สูงอายุและผู้พิการโดยไม่เลือกปฏิบัติ ได้แก่ ทางลาดชันห้องน้ำสำหรับผู้พิการ

6.5 จัดให้มีป้ายสามภาษา ได้แก่ ภาษาไทย ภาษาอังกฤษ ภาษามาลายูกลาง

6.6 มีการนำระบบออนไลน์ ซอฟต์แวร์ สกอร์คาร์ด สมาร์ท บ๊อกซ์ (Scorecard Smart Box) มาประยุกต์ใช้ในการประเมินผลการให้บริการประชาชน (Services Level Agreement : SLA)

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ได้เบิกจ่ายงบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลบงเหนือ

กองคลัง องค์การบริหารส่วนตำบลบงเหนือ

กองช่างองค์การบริหารส่วนตำบลบงเหนือ

กองการศึกษาฯองค์การบริหารส่วนตำบลบงเหนือ

กองสวัสดิการสังคม

**10. ตัวชี้วัด/ผลลัพธ์**

ร้อยละความพึงพอใจของประชาชนผู้รับบริการ

**2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

**2.3.1 มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น**

**1. ชื่อโครงการ : กิจกรรม การลดขั้นตอนการปฏิบัติงาน**

**2. หลักการและเหตุผล**

พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กรปกครองส่วนท้องถิ่น จัดทำหลักเกณฑ์การบริหารกิจการบ้านเมืองทีดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา องค์การบริหารส่วนตำบลบงเหนือ จึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการ เพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ของเทศบาลตามกฎหมายเป็นสำคัญ

**3. วัตถุประสงค์**

3.1 เพื่อลดขั้นตอนในการปฏิบัติงานการบริการประชาชน

3.2 เพื่ออำนวยความสะดวกและตอบสนองความต้องการของประชาชน

3.3 เพื่อรับฟังและสำรวจความคิดเห็นของประชาชนผู้รับบริการ

3.4 เพื่อปรับปรุงและเพิ่มประสิทธิภาพในการให้บริการประชาชน

**4. เป้าหมาย/ผลผลิต**

4.1 เพื่อลดขั้นตอนในการทำงานขององค์การบริหารส่วนตำบลบงเหนือ ให้สั้นลง

4.2 ประชาชนในพื้นที่ ตำบลบงเหนือ

4.3 ประชาชนนอกพื้นที่ และประชาชนทั่วไป

4.4 พนักงานและเจ้าหน้าที่ของบงเหนือ

4.5 ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง

**5. พื้นที่ดำเนินการ**

องค์การบริหารส่วนตำบลบงเหนือ อำเภอสว่างแดนดิน จังหวัดสกลนคร

**6. วิธีดำเนินการ**

6.1 แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

6.2 ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบอำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

6.3 ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกองคาการบริหารส่วนตำบล มอบอำนาจให้รองนายกองค์การบริหารส่วนตำบล หรือปลัด องค์การบริหารส่วนตำบล ให้ประชาชนทราบโดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

6.4 มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

6.5 รายงานผลการปฏิบัติงาน ความคิดเห็นและอุปสรรคต่างๆ ให้นายกเทศมนตรีและผู้บริหารทราบ

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกกอง/สำนัก ในองค์การบริหารส่วนตำบลบงเหนือ

**10. ตัวชี้วัด/ผลลัพธ์**

10.1 ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

10.2 การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

10.3 การปฏิบัติราชการมีความสอดคล้องกับนโยบายปฏิรูประบบราชการ

10.4 ทำให้ภาพลักษณ์ขององค์การบริหารส่วนตำบลบงเหนือเปลี่ยนไปในทิศทางที่ดีขึ้นและทำให้ประชาชนมีความศรัทธาต่อคณะผู้บริหารมากยิ่งขึ้น

**1. ชื่อโครงการ : โครงการลดขั้นตอนและระยะเวลาการปฏิบัติราชการ**

**2. หลักการและเหตุผล**

ในมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ซึ่งเป็นกฎหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” และเพื่อให้การดำเนินการดังกล่าวเป็นไปตามกรอบรวมทั้งทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 โดยกำหนดให้องค์กรปกครองส่วนท้องถิ่นจัดทำหลักเกณฑ์การบริหารกิจการบ้านเมืองที่ดีตามแนวทางพระราชกฤษฎีกานี้ โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานและการอำนวยความสะดวกในการตอบสนองต่อความต้องการของประชาชน

องค์การบริหารส่วนตำบลบงเหนือ เป็นองค์กรปกครองส่วนท้องถิ่นรูปแบบหนึ่ง ปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน ดังนั้นงานให้บริการจึงเป็นงานบริการแบบหนึ่งของระบบการบริการสาธารณะ ที่ผู้บริหารและพนักงานทุกท่านจะต้องร่วมกันปรับปรุงและแก้ไขกระบวนการทำงานเพื่อสามารถตอบสนองความต้องการของประชาชนได้มากที่สุด เมื่อประชาชนมารับบริการแล้วเกิดความประทับใจและพึงพอใจ รวมถึงการลดขั้นตอนและระยะเวลาการปฏิบัติราชการ ทำให้เกิดความรวดเร็วในการตอบสนองความต้องการของประชาชน อำนวยความสะดวกเพื่องานบริการที่มีคุณภาพ ทั่วถึงและแก้ไขปัญหาต่างๆ ที่เกิดขึ้นในเขตองค์การบริหารส่วนตำบลบงเหนือ ให้กับประชาชนได้อย่างมีประสิทธิภาพและประสิทธิผล

**3. วัตถุประสงค์**

3.1 เพื่อให้ประชาชนได้รับการบริการได้อย่างสะดวกรวดเร็วและถูกต้อง

3.2 เพื่อให้สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

3.3 เพื่อปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในด้านการบริการประชาชนผู้มาติดต่อขอรับบริการ

3.4 เพื่อให้การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**4. เป้าหมาย/ผลผลิต**

ประชาชนในเขตองค์การบริหารส่วนตำบลบงเหนือและผู้ที่มาติดต่อราชการกับองค์การบริหารส่วนตำบลบงเหนือ

**5. พื้นที่ดำเนินการ**

สำนักงานปลัด องค์การบริหารส่วนตำบลบงเหนือ

**6. วิธีดำเนินการ**

6.1 จัดทำโครงการเพื่อขออนุมัติ

6.2 จัดให้มีการประชุมคณะทำงานปรับปรุงขั้นตอนและระยะเวลาการปฏิบัติราชการ

6.3 จัดทำประกาศกระบวนงานบริการปรับลดระยะเวลาการปฏิบัติราชการและประกาศให้ประชาชนทราบโดยทั่วกัน

6.4 ดำเนินการจัดทำกิจกรรมอำนวยความสะดวกแก่ประชาชน

6.4.1 ปรับปรุงแผนผังกำหนดผู้รับผิดชอบให้เป็นปัจจุบัน

6.4.2 ปรับปรุงป้ายแสดงขั้นตอนและระยะเวลาการให้บริการแก่ประชาชน

6.4.3 จัดทำเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ

6.4.4 จัดให้มีกล่อง/ตู้รับความคิดเห็นของประชาชน

6.4.5 จัดทำ/เตรียมแบบฟอร์มคำร้องต่างๆ พร้อมตัวอย่างการกรอกแบบฟอร์มทุกงานบริการ

6.4.6 จัดทำคำสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลาทำการ ช่วงพักกลางวันและในวันหยุดราชการ

6.4.7 การมอบอำนาจการตัดสินใจ การอนุญาต การอนุมัติ การรักษาราชการแทน

6.5 มีการสำรวจความพึงพอใจของประชาชนต่อการให้บริการ

6.6 มีการติดตามประเมินผลโครงการลดขั้นตอนและระยะเวลาการให้บริการ เพื่อนำจุดบกพร่องในการจัดทำโครงการมาปรับปรุงแก้ไขวิธีการ ขั้นตอนหรือระยะเวลาในการให้บริการให้ดียิ่งขึ้นอย่างมีประสิทธิภาพและประสิทธิผลต่อไป

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

-

**9. ผู้รับผิดชอบโครงการ**

สำนักปลัดองค์การบริหารส่วนตำบลบงเหนือ กองคลัง กองช่าง องค์การบริหารส่วนตำบลบงเหนือ

**10. ตัวชี้วัด/ผลลัพธ์**

10.1 ประชาชนได้รับการบริการได้อย่างสะดวกรวดเร็วและถูกต้อง

10.2 สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

10.3 มีทัศนคติ วิธีคิด วิธีการทำงานของบุคลากรคำนึงถึงผลลัพธ์ ในด้านการบริการประชาชนผู้มาติดต่อขอรับบริการ

10.4 การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น**

**1. ชื่อโครงการ : มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ**

**2. หลักการและเหตุผล**

การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

**3. วัตถุประสงค์**

เพื่อให้การบริหารราชการขององค์การบริหารส่วนตำบลบงเหนือ ภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**4. เป้าหมาย**

คณะผู้บริหารองค์การบริหารส่วนตำบลบงเหนือ ปลัดองค์การบริหารส่วนตำบลบงเหนือ รองปลัดองค์การบริหารส่วนตำบลบงเหนือ หรือหัวหน้าส่วนราชการ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัดองค์การบริหารส่วนตำบลบงเหนือ รองปลัดองค์การบริหารส่วนตำบลบงเหนือ หรือหัวหน้าส่วนราชการ เพื่อลดขั้นตอนการปฏิบัติราชการ

6.2 ดำเนินการออกคำสั่งฯ

6.3 สำเนาคำสั่งฯ แจ้งคณะผู้บริหารองค์การบริหารส่วนตำบลบงเหนือ ปลัดองค์การบริหารส่วนตำบลบงเหนือ รองปลัดองค์การบริหารส่วนตำบลบงเหนือ หรือหัวหน้าส่วนราชการทุกส่วน ที่ได้รับมอบหมายทราบ

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ส่วนราชการทุกส่วน

**10. ตัวชี้วัด/ผลลัพธ์**

การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวยความสะดวกและการให้บริการประชาชน/บริการสาธารณะได้อย่างมีประสิทธิภาพ

**1. ชื่อโครงการ : มาตรการ มอบอำนาจของนายกองค์การบริหารส่วนตำบล**

**2. หลักการและเหตุผล**

ตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมฉบับที่ 6 พ.ศ. 2552 ได้บัญญัติเกี่ยวกับอำนาจหน้าที่ของนายกองค์การบริหารส่วนตำบลไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกองค์การบริหารส่วนตำบลเอาไว้ การที่นายกองค์การบริหารส่วนตำบลจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติมิชอบในขั้นตอนต่างๆ เกิดขึ้นได้ ดังนั้น เพื่อเป็นการแก้ไขปัญหาต่างๆ ที่อาจเกิดขึ้น องค์การบริหารส่วนตำบลจึงได้กำหนดมาตรการให้มีการมอบอำนาจของนายกองค์การบริหารส่วนตำบลให้รองนายกองค์การบริหารส่วนตำบล ปลัดองค์การบริหารส่วนตำบล และรองปลัดองค์การบริหารส่วนตำบล ได้ปฏิบัติราชการแทนนายกองค์การบริหารส่วนตำบล

**3. วัตถุประสงค์**

3.1 เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมืองที่ดี

3.2 เพื่อให้เป็นการป้องกันการทุจริตคอร์รัปชันของเจ้าหน้าที่

**4. เป้าหมาย/ผลผลิต**

มีการมอบอำนาจอย่างน้อยจำนวน 5 เรื่อง

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 รวบรวมภารกิจที่อยู่ในอำนาจของนายกองค์การบริหารส่วนตำบลเสนอนายกองค์การบริหารส่วนตำบลพิจารณา

6.2 ออกคำสั่งมอบหมายหน้าที่ของนายกองค์การบริหารส่วนตำบลให้รองนายกองค์การบริหารส่วนตำบล ปลัดองค์การบริหารส่วนตำบลและรองปลัดองค์การบริหารส่วนตำบล ปฏิบัติราชการแทน

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานการเจ้าหน้าที่ สำนักปลัดองค์การบริหารส่วนตำบล องค์การบริหารส่วนตำบลบงเหนือ

**10. ตัวชี้วัด/ผลลัพธ์**

ร้อยละ 80 ของเป้าหมายดำเนินการแล้วเสร็จ

**1. ชื่อโครงการ : มาตรการการออกคำสั่งมอบหมายของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ**

**2. หลักการและเหตุผล**

องค์การบริหารส่วนตำบล เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ขององค์การบริหารส่วนตำบล ทั้งที่เป็นหน้าที่ตามพระราชบัญญัติสภาตำบลและองค์การบริหารส่วนตำบล พ.ศ. 2537 หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์การบริหารส่วนตำบลมีหน้าที่ต้องทำอีกมากมาย ในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ขององค์การบริหารส่วนตำบลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมายไปรวมอยู่กับฝ่ายบริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงานระดับสำนัก กอง และฝ่ายต่างๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริต ประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. 2537 มาตรา 69/1 ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองทีดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติสภาตำบลและองค์การบริหารส่วนตำบล พ.ศ. 2537 มาตรา 59 (2) ที่กำหนดให้นายกองค์การบริหารส่วนตำบล มีอำนาจหน้าที่ในการสั่ง อนุญาต และอนุมัติ เกี่ยวกับราชการขององค์การบริหารส่วนตำบล มาตรา 60 กำหนดให้นายกองค์การบริหารส่วนตำบลควบคุมและรับผิดชอบในการบริหารกิจการขององค์การบริหารส่วนตำบล และเป็นผู้บังคับบัญชาพนักงานส่วนตำบล และลูกจ้างขององค์การบริหารส่วนตำบล มาตรา 60 นายกองค์การบริหารส่วนตำบลมีอำนาจมอบหมายการปฏิบัติราชการให้แก่รองนายกองค์การบริหารส่วนตำบลที่ได้รับแต่งตั้งในการสั่งหรือการปฏิบัติราชการของนายกองค์การบริหารส่วนตำบลได้ มาตรา 60 กำหนดให้ปลัดองค์การบริหารส่วนตำบลเป็นผู้บังคับบัญชาพนักงานส่วนตำบล และลูกจ้างองค์การบริหารส่วนตำบลรองจากนายกองค์การบริหารส่วนตำบล และรับผิดชอบควบคุมดูแลราชการประจำขององค์การบริหารส่วนตำบล ให้เป็นไปตามนโยบาย และมีอำนาจหน้าที่อื่น ตามที่มีกฎหมายกำหนด หรือตามที่นายกองค์การบริหารส่วนตำบลมอบหมายประกอบกับประกาศคณะกรรมการพนักงานองค์การบริหารส่วนตำบล จังหวัดสกลนคร เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบลจังหวัดสกลนคร

ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ขององค์การบริหารส่วนตำบลขึ้น

**3. วัตถุประสงค์**

3.1 เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการของประชาชน

3.2 เพื่อให้ประชาชนมีความพึงพอใจในการให้บริการจากหน่วยงาน

3.3 เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

3.4 เพื่อป้องกันการผูกขาดอำนาจหน้าที่ในการใช้ดุลยพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

**4. เป้าหมาย**

จัดทำคำสั่งมอบหมายงานของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ จำนวน 4 ฉบับ ประกอบด้วย นายกองค์การบริหารส่วนตำบลมอบหมายให้รองนายกองค์การบริหารส่วนตำบล นายกองค์การบริหารส่วนตำบลมอบหมายให้ปลัดองค์การบริหารส่วนตำบล รองปลัดองค์การบริหารส่วนตำบล และหัวหน้าส่วนราชการ ปลัดองค์การบริหารส่วนตำบลมอบหมายให้รองปลัดองค์การบริหารส่วนตำบล และปลัดองค์การบริหารส่วนตำบลมอบหมายให้หัวหน้าส่วนราชการ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือ สั่งการ

6.2 จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

6.3 จัดทำประกาศ ประชาสัมพันธ์ให้ประชาชนทราบ

6.4 ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

**10. ตัวชี้วัด/ผลลัพธ์**

**10.1 ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

**10.2 ผลลัพธ์**

- ประชาชนมีความพึงพอใจในบริการที่ได้รับอยู่ในระดับดี

- ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

**2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์**

**2.4.1 ยกย่องเชิดชูเกียรติที่มีความซื่อสัตย์ สุจริต มีคุณธรรม จริยธรรม**

**1. ชื่อโครงการ : โครงการพ่อ – แม่ดีเด่น**

**2. หลักการและเหตุผล**

เนื่องในวโรกาส 5 ธันวาคม ของทุกปี เป็นวันเฉลิมพระชนมพรรษาพระบาทสมเด็จพระเจ้าอยู่หัวเป็นวันพ่อแห่งชาติและในวโรกาส 12 สิงหาคมของทุกปี เป็นวันเฉลิมพระชนมพรรษาสมเด็จพระนางเจ้าฯ พระบรมราชินีนาถ เป็นวันแม่แห่งชาติ ซึ่งเทศบาลได้กำหนดเป็นนโยบายในการจัดงานวันพ่อวันแม่แห่งชาติเป็นประจำทุกปีติดต่อกันมาเพื่อเทิดทูนพระมหากรุณาธิคุณของพระบาทสมเด็จพระเจ้าอยู่หัวและสมเด็จพระนางเจ้าพระบรมราชินีนาถ ที่ทรงมีต่อพสกนิกรชาวไทยอย่างนานัปการ พระองค์ทรงเป็นพ่อและแม่ของปวงชนชาวไทยที่เปี่ยมล้นด้วยพระเมตตา ทรงห่วงใยอย่างหาที่เปรียบมิได้ และเป็นการเผยแพร่พระคุณของพ่อและแม่ที่มีต่อครอบครัว สังคมและประเทศชาติ

เพื่อให้เป็นไปตามพระราชบัญญัติสภาตำบลและองค์การบริหารส่วนตำบล มาตรา 67 (6) ที่กำหนดให้องค์การบริหารส่วนตำบลมีหน้าที่ส่งเสริมการพัฒนาเด็ก สตรี เยาวชน ผู้สูงอายุ และคนพิการ ประกอบกับองค์การบริหารส่วนตำบลมีแนวทางในการปฏิบัติงานให้สอดคล้องกับสำนักงานคณะกรรมการป้องกันและปราบปรามการทุจริตแห่งชาติ การบริหารราชการเพื่อป้องกันการทุจริต ในการเชิดชูเกียรติแก่หน่วยงาน/บุคคลในการดำเนินกิจการ การประพฤติตนให้เป็นที่ประจักษ์ โดยการยกย่องเชิดชูเกียรติผู้ที่มีความซื่อสัตย์ สุจริต มีคุณธรรม จริยธรรม ยกย่องเชิดชูเกียรติผู้ที่ให้ความช่วยเหลือกิจการสาธารณะของท้องถิ่น

ดังนั้น องค์การบริหารส่วนตำบลบงเหนือ จึงได้จัดกิจกรรมวันพ่อ วันแม่แห่งชาติ คือการคัดเลือกพ่อและแม่ดีเด่นในพื้นที่องค์การบริหารส่วนตำบลบงเหนือ เพื่อมอบโล่ประกาศเกียรติคุณฯ เป็นการสร้างแบบฉบับที่ดีให้ปรากฏแก่สาธารณชน และให้สังคมได้ตระหนักถึงหน้าที่อันสำคัญยิ่งของพ่อและแม่ ที่สำคัญเพื่อเป็นแบบอย่างที่ดีของคนในชุมชนต่อไป

**3. วัตถุประสงค์**

3.1 เพื่อยกย่องเชิดชูเกียรติแก่พ่อ แม่ ผู้มีความซื่อสัตย์ สุจริต ตั้งมั่นอยู่ในหลักคุณธรรม จริยธรรม

3.2 เพื่อให้พ่อ แม่ ที่ได้รับการคัดเลือกได้เป็นแบบอย่างที่ดีแก่บุตร ธิดา และสังคมสืบไป

**4. เป้าหมาย**

จัดพิธีมอบโล่ประกาศเกียรติคุณแก่พ่อ แม่ดีเด่น จำนวน 2 ครั้ง/ปี ครั้งละ 90 คน

**5. พื้นที่ดำเนินการ**

องค์การบริหารส่วนตำบลบงเหนือ อำเภอสว่างแดนดิน จังหวัดสกลนคร

**6. วิธีดำเนินการ**

6.1 จัดทำประกาศกำหนดหลักเกณฑ์และวิธีการคัดเลือกพ่อ แม่ ดีเด่น ที่มีคุณสมบัติที่จะได้รับการคัดเลือกให้เป็นพ่อ แม่ ดีเด่น ประจำปี เพื่อประกาศให้ประชาชนทราบ

6.2 แจ้งประกาศหลักเกณฑ์ในการคัดเลือกให้ทุกหมู่บ้านในเขตองค์การบริหารส่วนตำบลบงเหนือ จำนวน ๒ คน เพื่อให้แต่ละหมู่บ้านดำเนินการคัดเลือก กลั่นกรองบุคคลที่สมควรเสนอชื่อเข้ารับการคัดเลือกในชั้นต้นมายังองค์การบริหารส่วนตำบล เพื่อให้คณะกรรมการพิจารณากลั่นกรองได้พิจารณาอีกครั้งหนึ่ง

6.3 แต่งตั้งคณะกรรมการพิจารณากลั่นกรองเพื่อทำหน้าที่กลั่นกรองคุณสมบัติผู้ที่ถูกเสนอชื่อจากหมู่บ้านต่างๆ ภายในเขตองค์การบริหารส่วนตำบลบงเหนือ

6.4 คณะกรรมการฯ เสนอชื่อพ่อ แม่ ดีเด่นที่ผ่านการกลั่นกรองด้านคุณสมบัติ โดยเสนอรายชื่อให้ผู้บริหารทราบและเห็นชอบ

6.5 ดำเนินการจัดพิธีการมอบโล่ ตามระเบียบฯ ในวันสำคัญที่ตรงกับวันเฉลิมพระชนมพรรษาของพระบาทสมเด็จพระเจ้าอยู่หัวภูมิพลอดุลยเดช และของสมเด็จพระนางเจ้าสิริกิตติ์พระบรมราชินีนาถ จำนวน 2 ครั้ง/ปี โดยเชิญนายอำเภอสว่างแดนดิน มาเป็นประธานในพิธีมอบโล่

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

-

**9. ผู้รับผิดชอบโครงการ**

กองสวัสดิการสังคม

**10. ตัวชี้วัด/ผลสัมฤทธิ์**

**10.1 ผลผลิต**

- มีพ่อแม่ดีเด่น ที่ได้รับเชิดชูเกียรติไม่น้อยกว่าร้อยละ 80 ของจำนวนกลุ่มเป้าหมาย

**10.2 ผลลัพธ์**

- พ่อ แม่ดีเด่นที่ได้รับมอบโล่ประกาศเกียรติคุณ มีความพึงพอใจไม่น้อยกว่าระดับดี

- มีพ่อ แม่ดีเด่น ที่เป็นบุคคลต้นแบบแก่บุตร ธิดา และสังคมสืบไป

**1. ชื่อโครงการ : กิจกรรมการมอบประกาศเกียรติคุณแก่สตรีดีเด่น**

**2. หลักการและเหตุผล**

เนื่องจากในวันที่ 8 มีนาคมของทุกปี จะมีการจัดกิจกรรมเพื่อฉลองเนื่องในโอกาสวันสตรีสากลและระลึกถึงความเป็นมาแห่งการต่อสู้เพื่อให้ได้ซึ่งความเสมอภาค ยุติธรรม สันติภาพ และการพัฒนาและจัดตั้งขึ้นเพื่อเทิดพระเกียรติสมเด็จพระนางเจ้าฯ พระบรมราชินีนาถ เนื่องในวันมหามงคล 12 สิงหาคม ซึ่งเป็นวันเฉลิมพระชนม์พรรษาของพระองค์ ด้วยสำนึกในพระมหากรุณาธิคุณที่ทรงมีพระวิริยะอุตสาหะ ตรากตรำบำเพ็ญพระราชกรณียกิจเพื่อให้คนไทยได้มีโอกาส และได้พระราชทานให้วันที่ 1 เดือนสิงหาคมเป็น วันสตรีไทย ของทุกปี เพื่อให้ผู้ให้ผู้หญิงไทยมีโอกาสแสดงถึงความรู้ ความสามารถในการพัฒนาประเทศควบคู่ไปกับการสร้างความเข้มแข็งให้สถาบันสังคม และให้สามารถเทียบเท่าสตรีสากลของหลายประเทศที่เจริญแล้ว

เพื่อให้เป็นไปตามพระราชบัญญัติสภาตำบลและองค์การบริหารส่วนตำบล พ.ศ. 2537 มาตรา 67 (6) ที่กำหนดให้เทศบาลมีหน้าที่ส่งเสริมการพัฒนาเด็ก สตรี เยาวชน ผู้สูงอายุ และคนพิการ ประกอบกับองค์การบริหารส่วนตำบลมีแนวทางในการปฏิบัติงานให้สอดคล้องกับสำนักงานคณะกรรมการป้องกันและปราบปรามการทุจริตแห่งชาติการบริหารราชการเพื่อป้องกันการทุจริต ในการเชิดชูเกียรติแก่หน่วยงาน/บุคคลในการดำเนินกิจการการประพฤติตนให้เป็นที่ประจักษ์ โดยการยกย่องเชิดชูเกียรติผู้ที่มีความซื่อสัตย์ สุจริต มีคุณธรรม จริยธรรมยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น

ดังนั้น องค์การบริหารส่วนตำบลบงเหนือ จึงได้จัดให้มีกิจกรรมการมอบรางวัลสตรีดีเด่น โดยการมอบเกียรติบัตรสตรีดีเด่นให้กับสตรีที่มีคุณสมบัติ ดังนี้

1. เป็นผู้มีความขยันหมั่นเพียร ซื่อสัตย์ สุจริต มานะอดทน มีความประพฤติดีเป็นสมาชิกที่ดีของสังคม
2. เป็นผู้ทำคุณประโยชน์ต่อสังคม และประเทศชาติอย่างเด่นชัด สมควรเป็นแบบอย่างแก่คนทั่วไป
3. เป็นผู้ทำประโยชน์ต่อสังคมและประเทศชาติ ในด้านการศึกษา พัฒนาสังคม เศรษฐกิจ การสาธารณสุข สังคมสงเคราะห์ ฯลฯ ด้วยความเสียสละ เป็นที่ยอมรับของสังคมและสมควรเป็นแบบอย่างแก่คนทั่วไป

**3. วัตถุประสงค์**

3.1 เพื่อยกย่องเชิดชูเกียรติสตรีที่มีความซื่อสัตย์ สุจริต มีคุณธรรม จริยธรรม ให้อยู่ในสังคมได้อย่างภาคภูมิใจ

3.2 เพื่อยกย่องเชิดชูเกียรติสตรีที่ประพฤติปฏิบัติตนที่เป็นประโยชน์ต่อสังคม ให้มีขวัญและกำลังใจในการบำเพ็ญตนที่เป็นประโยชน์ต่อสังคมสืบไป

**4. เป้าหมาย**

มอบประกาศเกียรติคุณให้แก่สตรีได้รับการคัดเลือกเป็นสตรีดีเด่น จำนวน 12 คน

**5. พื้นที่ดำเนินการ**

องค์การบริหารส่วนตำบลบงเหนือ อ.สว่างแดนดิน จ.สกลนคร

**6. วิธีดำเนินการ**

6.1 จัดทำประกาศกำหนดหลักเกณฑ์และวิธีการคัดเลือกสตรีดีเด่น ที่มีคุณสมบัติที่จะได้รับการคัดเลือกให้เป็นสตรีดีเด่นประจำปี เพื่อประกาศให้ประชาชนทราบ

6.2 แจ้งประกาศหลักเกณฑ์ในการคัดเลือกให้สมาชิกชมรมสตรีองค์การบริหารส่วนตำบลบงเหนือ ทราบทั่วกัน เพื่อให้แต่ละตำบลดำเนินการคัดเลือก กลั่นกรองบุคคลที่สมควรเสนอชื่อเข้ารับการคัดเลือกในชั้นต้นมายังองค์การบริหารส่วนตำบล เพื่อให้คณะกรรมการพิจารณากลั่นกรองได้พิจารณาอีกครั้งหนึ่ง

6.3 แต่งตั้งคณะกรรมการพิจารณากลั่นกรองเพื่อทำหน้าที่กลั่นกรองคุณสมบัติผู้ที่ถูกเสนอชื่อจากแต่ละตำบลภายในเขตองค์การบริหารส่วนตำบล

6.4 คณะกรรมการฯ เสนอรายชื่อสตรีดีเด่นที่ผ่านการกลั่นกรองด้านคุณสมบัติ โดยเสนอรายชื่อให้ผู้บริหารทราบและเห็นชอบ

6.5 ดำเนินการจัดพิธีการมอบประกาศเกียรติคุณให้แก่สตรีดีเด่นตามระเบียบฯ ในวันสตรีสากล จำนวน 1 ครั้ง/ปี โดยเชิญนายกองค์การบริหารส่วนตำบลบงเหนือ เป็นประธานในพิธี

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองสวัสดิการสังคม

**10. ตัวชี้วัด/ผลสัมฤทธิ์**

**10.1 ผลผลิต**

- สตรีดีเด่นผู้บำเพ็ญประโยชน์ต่อสังคมตามหลักเกณฑ์ที่กำหนดได้รับการยกย่องเชิดชูเกียรติ ไม่น้อยกว่าร้อยละ 80

**10.2 ผลลัพธ์**

- สตรีดีเด่นผู้ได้รับการเชิดชูเกียรติมีความพึงพอใจอยู่ในระดับดี

- มีสตรีที่เป็นบุคคลต้นแบบที่ดี ปรากฏต่อสังคมสืบไป

**2.4.2 ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น**

**1. ชื่อโครงการ : กิจกรรมเชิดชูเกียรติประชาชนผู้มีจิตสาธารณะ**

**2. หลักการและเหตุผล**

ในปัจจุบันสังคมไทยให้ความสำคัญกับการมีส่วนร่วมของประชาชนและการบริการสาธารณะแบบมีส่วนร่วมตามที่บัญญัติไว้ในรัฐธรรมนูญแห่งราชอาณาจักรไทย นอกจากนี้ยังเป็นการยกย่องเชิดชูเกียรติบุคคล เด็ก เยาวชนและองค์กรที่ให้การสนับสนุนการดำเนินกิจกรรมด้านศาสนา ศิลปะและวัฒนธรรม ที่เป็นประโยชน์แก่ชุมชน สังคมและประเทศชาติ เพื่อเป็นขวัญกำลังใจให้บุคคลหรือองค์กรมีความมุ่งมั่น ตั้งใจ ร่วมเป็นแกนนำในการส่งเสริม สนับสนุน และอนุรักษ์มรดกทางศิลปวัฒนธรรมของชาติสืบไป

กองการศึกษา จัดทำกิจกรรมเชิดชูเกียรติประชาชนผู้มีจิตสาธารณะ เพื่อนำผู้ที่ได้รับการคัดเลือกระดับหมู่บ้านเข้ารับใบประกาศเชิดชูเกียรติและเนื่องในวันสืบสานประเพณี วันสงกรานต์ และวันผู้สูงอายุในทุกปีงบประมาณ เพื่อเป็นขวัญกำลังใจ ให้ประชาชนมีความมุ่งมั่น ช่วยเหลือสังคม และเป็นแบบอย่างต่อบุคคลอื่นในชุมชน

**3. วัตถุประสงค์**

3.1 เพื่อยกย่องบุคคล เด็กและเยาวชน ที่ให้การสนับสนุนการดำเนินการกิจกรรมด้านศาสนา ศิลปวัฒนธรรม ที่เป็นประโยชน์แก่ชุมชน สังคม และประเทศชาติอย่างต่อเนื่องให้สังคมได้รับรู้

3.2 เพื่อประชาสัมพันธ์และเผยแพร่ผลงานของผู้ที่ได้รับรางวัลให้เป็นตัวอย่างที่ดีแก่สาธารณชนต่อไป

3.3 เพื่อเป็นขวัญและกำลังใจให้บุคคล เด็กและเยาวชน ร่วมสนับสนุนและส่งเสริมการดำเนินงานด้านศาสนา ศิลปะ และวัฒนธรรมอย่างต่อเนื่องและกว้างขวางยิ่งขึ้น

**4. เป้าหมาย**

เด็ก เยาวชน และประชาชนในพื้นที่ตำบลบงเหนือ

**5. สถานที่ดำเนินการ**

ห้องประชุมองค์การบริหารส่วนตำบลบงเหนือ อำเภอสว่างแดนดิน จังหวัดสกลนคร

**6. วิธีดำเนินการ**

6.1 ประชาสัมพันธ์กิจกรรมเชิดชูเกียรติประชาชนผู้มีจิตสาธารณะ

6.2 ประสานกำนัน ผู้ใหญ่บ้าน และสมาชิก อบต. เพื่อคัดเลือกบุคคลผู้เข้าร่วมกิจกรรมเชิดชูเกียรติประชาชนผู้มีจิตสาธารณะ

6.3 จัดทำเอกสารผู้ทำคุณประโยชน์ด้านต่างๆ เพื่อเสนอผู้บังคับบัญชา ดังนี้

- ด้านช่วยเหลือสังคมดีเด่น (ประชาชน)

- ด้านถ่ายทอดภูมิปัญญาท้องถิ่นดีเด่น การจักสาน (ประชาชน)

- ด้านถ่ายทอดภูมิปัญญาท้องถิ่นดีเด่น เพลงพื้นบ้าน (ประชาชน)

- ด้านถ่ายทอดภูมิปัญญาท้องถิ่นดีเด่น การสอนกลองยาว (ประชาชน)

- ด้านอนุรักษ์ศิลปวัฒนธรรมการแสดงกลองยาว (เด็กและเยาวชน)

6.4 ดำเนินการจัดทำกิจกรรมเชิดชูเกียรติประชาชนผู้มีจิตสาธารณะ

6.5 สรุปผลการจัดทำกิจกรรมเชิดชูเกียรติประชาชนผู้มีจิตสาธารณะเพื่อเสนอผู้บังคับบัญชา

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองการศึกษา ศาสนาและวัฒนธรรม

**10. ตัวชี้วัด/ผลลัพธ์**

ผู้ทำคุณประโยชน์ได้รับการเชิดชูเกียรติประชาชนผู้มีจิตสาธารณะ เพื่อให้เป็นแบบอย่างกับประชาชน

**2.4.3 ยกย่องเชิดชูเกียรติที่ดำรงตนตามหลักเศรษฐกิจพอเพียง**

**1. ชื่อโครงการ : กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง**

**2. หลักการและเหตุผล**

เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า 25 ปี ตั้งแต่ก่อนวิกฤติการณ์ทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่างๆ ซึ่งการเกษตรในสมัยก่อนเกษตรกรจะทำการผลิตเพื่อการบริโภคโดยอาศัยธรรมชาติตามสภาพแวดล้อมมีการปลูกพืชหลากหลายชนิดคละกัน ทั้งพืชผัก ไม้ผล ไม้ยืนต้น พืชสมุนไพร พืชใช้สอย ในลักษณะของสวนผสม ต่อมามีการพัฒนาเป็นการเกษตรเพื่อการบริโภคและจำหน่าย ทำให้ต้องใช้ทรัพยากรจากภายนอกมากขึ้น ต้นทุนการผลิตสูงขึ้นประกอบกับเกิดวิกฤติทางเศรษฐกิจของประเทศ ทำให้ต้องหันกลับมาทำการเกษตรเพื่อการบริโภคและจำหน่ายในลักษณะเศรษฐกิจพอเพียงอีกครั้ง การปลูกผักสวนครัวรั้วกินได้จึงเป็นอีกแนวทางหนึ่งที่น่าสนใจ เนื่องจากเป็นการเกษตรแบบพึ่งพาตนเองเป็นการใช้พื้นที่เล็กๆ ให้เกิดประโยชน์ ปลอดภัยจากการใช้สารเคมีและสารพิษตกค้าง ทำให้สภาพแวดล้อมของบริเวณบ้านน่าอยู่น่าอาศัย และที่สำคัญสามารถใช้บริโภคในครัวเรือนเป็นการลดรายจ่ายของครอบครัวแทนที่จะซื้อจากตลาด และเหลือจากการบริโภคในครัวเรือนสามารถขายเป็นการเพิ่มรายได้ให้แก่ครอบครัวอีกด้วย

องค์การบริหารส่วนตำบลบงเหนือ ได้เห็นความสำคัญของการส่งเสริมการดำเนินชีวิตตามหลักเศรษฐกิจพอเพียงเริ่มจากการดำเนินชีวิตในครัวเรือนเป็นลำดับแรก จึงได้ร่วมกับศูนย์บริการและถ่ายทอดเทคโนโลยีการเกษตรประจำตำบลบงเหนือ คัดเลือกประชาชนที่ปฏิบัติตนตามปรัชญาเศรษฐกิจพอเพียง ที่สามารถลดการใช้ทรัพยากรน้ำและต้นทุนในการใช้จ่ายลงได้ และสามารถนำผลิตผลที่เหลือจากการบริโภคไปเพิ่มราบได้อีกทางหนึ่ง โดยเฉพาะเกษตรกรในเขตชลประทาน ที่มีการบริหารจัดการน้ำในพื้นที่เพาะปลูกพืชฤดูแล้งให้สอดคล้องกับปริมาณน้ำต้นทุนและสถานการณ์ที่เกี่ยวข้องเพื่อเป็นตัวอย่าง ตลอดจนสามารถถ่ายทอดความรู้เพื่อช่วยเหลือเกษตรกรที่ได้รับผลกระทบจากภัยแล้งให้มีรายได้จากกิจกรรมอื่นทดแทนอย่างยั่งยืน จึงได้จัดทำกิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง และแต่งตั้งให้เป็นวิทยากรประจำศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน อีกทั้งยังเป็นตัวอย่างให้แก่เกษตรกรได้น้อมนำแนวทางปรัชญาเศรษฐกิจพอเพียงของพระบาทสมเด็จพระเจ้าอยู่หัวมาใช้ในการดำเนินชีวิตอีกด้วย

**3. วัตถุประสงค์**

เพื่อเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง ให้เป็นตัวอย่างและเป็นวิทยากร ประจำศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน ถ่ายทอดให้แก่เกษตรกร

**4. สถานที่ดำเนินการ**

องค์การบริหารส่วนตำบลบงเหนือ อำเภอสว่างแดนดิน จังหวัดสกลนคร

**5. วิธีดำเนินการ**

5.1 ประชุมคณะกรรมการศูนย์บริการฯ ประจำตำบลบงเหนือ

5.2 ดำเนินโครงการเศรษฐกิจพอเพียง ประจำปี 2560

5.3 มอบใบประกาศนียบัตร และแต่งตั้งให้เป็นวิทยากรประจำศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน

5.4 ประชาสัมพันธ์ศูนย์เรียนรู้โครงการอันเนื่องมาจากพระราชดำริ ศูนย์สาธิตเกษตรผสมผสาน

5.5 สรุปและรายงานผลการดำเนินงานตามโครงการเศรษฐกิจพอเพียง

**6. ระยะเวลาดำเนินการ**

ระหว่างเดือนเมษายน – สิงหาคม

**7. งบประมาณดำเนินการ**

-

**8. ผู้รับผิดชอบโครงการฯ**

สำนักปลัดองค์การบริหารส่วนตำบลบงเหนือ อำเภอสว่างแดนดิน จังหวัดสกลนคร

**9. ตัวชี้วัด**

9.1 ตัวชี้วัดที่ 1 ระดับความสำเร็จของเกษตรกรสมัครใจเข้าร่วมโครงการเศรษฐกิจพอเพียง เพื่อสนองพระราชดำริ ตามหลักปรัชญาเศรษฐกิจพอเพียง

9.2 ตัวชี้วัดที่ 2 ระดับความสำเร็จกิจกรรมถ่ายทอดให้ความรู้ของศูนย์เรียนรู้โครงการอันเนื่องมาจากพระราชดำริ ศูนย์สาธิตเศรษฐกิจพอเพียง และศูนย์เรียนรู้เกษตรผสมผสาน โดยวัดจากเป้าหมายเกษตรกรและบุคคลทั่วไปที่สนใจขอเข้าศึกษาโครงการฯ จำนวน 100 คน

**10. ผลลัพธ์**

10.1 เกษตรกรที่ผ่านการอบรมสมัครใจเข้าร่วมโครงการเศรษฐกิจพอเพียงเพื่อสนองพระราชดำริ ตามหลักปรัชญาเศรษฐกิจ และนำกลับไปดำเนินการอย่างเป็นรูปธรรม

10.2 ศูนย์เรียนรู้โครงการอันเนื่องมาจากพระราชดำริ ศูนย์สาธิตเศรษฐกิจพอเพียง และศูนย์เรียนรู้เกษตรผสมผสาน ดำเนินงานอย่างเป็นรูปธรรมและเป็นศูนย์เรียนรู้มีชีวิตของตำบลบงเหนือได้

10.3 ศูนย์เรียนรู้โครงการอันเนื่องมาจากพระราชดำริ ศูนย์สาธิตเศรษฐกิจพอเพียง และศูนย์เรียนรู้เกษตรผสมผสาน มีเกษตรกร

**2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต**

**2.5.1 ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**1. ชื่อโครงการ : มาตรการ “จัดทำข้อตกลงการปฏิบัติราชการ”**

**2. หลักการและเหตุผล**

จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ

ดังนั้น องค์การบริหารส่วนตำบลบงเหนือ จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี ขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

3.1 เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

3.2 เพื่อให้ทุกส่วนราชการ (สำนัก/กอง) นำไปยึดถือและปฏิบัติ

3.3 เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

6.2 รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

6.3 ประชาสัมพันธ์พร้อมแจ้งให้ทุกส่วนราชการถือปฏิบัติ

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกสำนัก/กอง องค์การบริหารส่วนตำบลบงเหนือ

**10. ตัวชี้วัด/ผลลัพธ์**

มีการจัดทำข้อตกลงการปฏิบัติราชการ

**1. ชื่อโครงการ : กิจกรรม “การจัดทำข้อตกลงการปฏิบัติราชการขององค์การบริหารส่วนตำบลบงเหนือ”**

**2. หลักการและเหตุผล**

ตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 3/1 บัญญัติว่าการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดี โดยเฉพาะอย่างยิ่งให้คำนึงถึงความรับผิดชอบของผู้ปฏิบัติงานการมีส่วนร่วมของประชาชนการเปิดเผยข้อมูล การติดตาม ตรวจสอบ และการประเมินผลการปฏิบัติงาน ทั้งนี้ ตามความเหมาะสมของแต่ละภารกิจ ประกอบกับ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 12 กำหนดไว้ว่า เพื่อประโยชน์ในการปฏิบัติราชการให้เกิดผลสัมฤทธิ์ ก.พ.ร. อาจเสนอต่อคณะรัฐมนตรีเพื่อกำหนดมาตรการกำกับการปฏิบัติราชการ โดยวิธีการจัดทำความตกลงเป็นลายลักษณ์อักษร หรือโดยวิธีการอื่นใด เพื่อแสดงความรับผิดชอบในการปฏิบัติราชการ รวมทั้งมาตรา 45 กำหนดให้ส่วนราชการ จัดให้มีคณะผู้ประเมินอิสระดำเนินการประเมินผลการปฏิบัติราชการของส่วนราชการเกี่ยวกับผลสัมฤทธิ์ของภารกิจ คุณภาพการให้บริการ ความพึงพอใจของประชาชนผู้รับบริการ ความคุ้มค่าในภารกิจ ทั้งนี้ตามหลักเกณฑ์ วิธีการ และระยะเวลาที่กำหนด

องค์การบริหารส่วนตำบลบงเหนือ จึงได้จัดให้มีการจัดทำข้อตกลงและติดตามผลการปฏิบัติราชการ โดยมีการลงนามในข้อตกลงการปฏิบัติราชการระหว่างนายกองค์การบริหารส่วนตำบลบงเหนือ กับปลัดองค์การบริหารส่วนตำบลบงเหนือและหัวหน้าสำนักปลัด/ผู้อำนวยการกอง และให้มีการลงนามจัดทำข้อตกลงทุกปี เพื่อประเมินผลการปฏิบัติราชการตามคำรับรองการปฏิบัติราชการขององค์การบริหารส่วนตำบลบงเหนือ

**3. วัตถุประสงค์**

3.1 เพื่อให้การปฏิบัติราชการตามข้อตกลงการปฏิบัติราชการของหน่วยงานระดับสำนัก/กอง/ฝ่าย เป็นไปอย่างมีประสิทธิภาพ ประสิทธิผล และบรรลุผลสัมฤทธิ์ตามที่กำหนด

3.2 เพื่อให้หน่วยงานระดับสำนัก/กอง/ฝ่าย มีความเข้าใจเกี่ยวกับขั้นตอน วิธีการ และรายละเอียดการประเมินผลการปฏิบัติราชการตามกรอบและแนวทางการประเมินผลการปฏิบัติราชการ

3.3 เพื่อใช้เป็นแนวทางในการประเมินผลการปฏิบัติราชการระดับสำนัก/กอง/ฝ่าย ตามข้อตกลงการปฏิบัติราชการ ประจำปีงบประมาณ 2560

3.4 เพื่อให้หน่วยงานระดับสำนัก/กอง/ฝ่าย สามารถจัดเตรียมเอกสาร และหลักฐานของตัวชี้วัดผลการปฏิบัติราชการตามคำรับรองการปฏิบัติราชการ เพื่อเป็นข้อมูลประกอบการประเมินผลการปฏิบัติราชการ

**4. การประเมินผลการปฏิบัติราชการตามข้อตกลงการปฏิบัติราชการของหน่วยงานระดับสำนัก/กอง/ฝ่าย**

องค์การบริหารส่วนตำบลบงเหนือ ได้ทำข้อตกลงผลงานกับผู้ใต้บังคับบัญชาเป็นลายลักษณ์อักษรอย่างชัดเจน โดยจัดทำข้อตกลงการปฏิบัติราชการ ในระดับสำนัก/กอง/ฝ่าย เพื่อให้การดำเนินงานตามข้อตกลงการปฏิบัติราชการดังกล่าวบรรลุเป้าหมายอย่างมีประสิทธิภาพ ประสิทธิผล และบรรลุผลสัมฤทธิ์ตามที่กำหนด และรับสิ่งจูงใจตามระดับผลงาน โดยได้มีการลงนามบันทึกข้อตกลงการปฏิบัติราชการระหว่างนายกองค์การบริหารส่วนตำบลกับปลัดองค์การบริหารส่วนตำบล และปลัดองค์การบริหารส่วนตำบลกับหัวหน้าหน่วยงานในสังกัด พร้อมคณะทำงานได้ร่วมกันพิจารณาและเลือกตัวชี้วัดในประเด็นการประเมินผลการปฏิบัติราชการแต่ละมิติ ดังนี้

1. การบริหารราชการเพื่อให้เกิดประโยชน์สุขของประชาชน
2. การบริหารราชการเพื่อให้เกิดผลสัมฤทธิ์ต่อภารกิจ
3. การบริหารราชการอย่างมีประสิทธิภาพและเกิดความคุ้มค่าในเชิงภารกิจ
4. การลดขั้นตอนการปฏิบัติงาน
5. การอำนวยความสะดวกและการตอบสนองความต้องการของประชาชน
6. การพัฒนาความรู้และการประเมินผลการปฏิบัติราชการ

**5. การติดตามและประเมินผลการปฏิบัติราชการ**

วิธีติดตามและประเมินผลการปฏิบัติราชการ

1.1 ชี้แจงสำนัก/กอง/ฝ่ายต่างๆ และผู้ปฏิบัติงานทราบ และทำความเข้าใจเกี่ยวกับตัวชี้วัด และกรอบการประเมินผลการปฏิบัติราชการตามพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และหนังสือกระทรวงมหาดไทยที่ มท 0892.4/ว 435 ลงวันที่ 11 กุมภาพันธ์ 2548

1.2 ติดตามผลการปฏิบัติงานตามตัวชี้วัดให้มีผลการปฏิบัติราชการอย่างเหมาะสม เช่น

- ศึกษาข้อมูล และเอกสารหลักฐานต่างๆ เช่น รายงานผลการปฏิบัติราชการตามคำรับรองการปฏิบัติราชการรอบ 6 เดือน 9 เดือน และ 12 เดือน และเอกสารที่เกี่ยวข้องกับการดำเนินการตามตัวชี้วัด เป็นต้น

- ติดตามผลการดำเนินงานตามตัวชี้วัด โดยการประสานงานกับผู้กำกับดูแลตัวชี้วัด และผู้จัดเก็บข้อมูล เพื่อให้การดำเนินการเป็นไปตามเป้าหมายที่กำหนด และการมีส่วนร่วมของผู้บริหารของหน่วยงานในการกำกับดูแลและติดตามผลการดำเนินงานดังกล่าว

1.3 รับฟังความคิดเห็นของหน่วยงานที่รับผิดชอบตัวชี้วัด เพื่อให้การดำเนินงานบรรลุตามเป้าหมายหรือตัวชี้วัดที่กำหนด

1.4 วัดผลลัพธ์ที่ได้จากการปฏิบัติงานเปรียบเทียบกับค่าเป้าหมาย และเกณฑ์การให้คะแนน

1.5 ประสานงานกับหน่วยงานที่รับผิดชอบตัวชี้วัดผลการปฏิบัติราชการ กรณีที่การประเมินผลการปฏิบัติราชการในเบื้องต้นไม่เป็นไปตามเป้าหมายที่กำหนด เพื่อหาแนวทางแก้ไขให้การปฏิบัติงานบรรลุผลสัมฤทธิ์ตามเป้าหมายที่กำหนดไว้

**6. การคำนวณผลการประเมินการปฏิบัติราชการ**

|  |  |
| --- | --- |
| **ผลการประเมิน** | **ระดับคะแนนที่ได้รับ** |
| มีผลการปฏิบัติราชการอยู่ในระดับดีเลิศ/ดีเยี่ยม | 5 |
| มีผลการปฏิบัติราชการอยู่ในระดับดีมาก | 4 |
| มีผลการปฏิบัติราชการอยู่ในระดับดี | 3 |
| มีผลการปฏิบัติราชการอยู่ในระดับพอใช้ | 2 |
| มีผลการปฏิบัติราชการอยู่ในระดับปรับปรุง | 1 |

**2.5.2 มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**1. ชื่อโครงการ : กิจกรรม ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลบงเหนือ**

**2. หลักการและเหตุผล**

องค์การบริหารส่วนตำบลบงเหนือ ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลบงเหนือ เนื่องจากเห็นความสำคัญของการตรวจสอบที่จะเป็นปัจจัยสำคัญช่วยให้การดำเนินงานตามภารกิจขององค์การบริหารส่วนตำบลบงเหนือ เป็นไปอย่างมีประสิทธิภาพและประสิทธิผล ช่วยป้องกันหรือลดความเสี่ยงจากการดำเนินงานที่ผิดพลาดและลดความเสียหายที่อาจจะเกิดขึ้น ซึ่งนอกจากจะให้ความร่วมมือกับหน่วยตรวจสอบภายนอก (ป.ป.ช., สตง.,จังหวัด, อำเภอ) แล้ว องค์การบริหารส่วนตำบลบงเหนือ ยังให้ความสำคัญกับการตรวจสอบภายในด้วย โดยให้มีเจ้าหน้าที่ตรวจสอบภายในทำหน้าที่ตรวจสอบภายในโดยอิสระ/มีแผนการตรวจสอบภายใน และรายงานผลการตรวจสอบภายในทุกส่วนราชการ

การให้ความร่วมมือกับสำนักงานการตรวจเงินแผ่นดิน ในการตรวจสอบบัญชีและงบการเงินประจำปี ได้มอบหมายให้หน่วยงานผู้เบิก/หัวหน้าหน่วยคลัง มีหน้าที่ให้คำชี้แจงและอำนวยความสะดวกแก่เจ้าหน้าที่ของสำนักงานการตรวจเงินแผ่นดิน กรณีได้รับข้อทักท้วงให้หัวหน้าหน่วยงานผู้เบิก/หัวหน้าหน่วยงานคลังปฏิบัติตามข้อทักท้วงโดยเร็ว อย่างช้าไม่เกิน 45 วัน นับจากวันที่ได้รับแจ้งข้อทักท้วง กรณีที่ชี้แจงข้อทักท้วงไปยัง สตง.แล้ว แต่ สตง.ยืนยันว่ายังไม่มีเหตุผลที่จะล้างข้อทักท้วง ก็จะดำเนินการชี้แจงเหตุผลและรายงานให้ผู้ว่าราชการจังหวัดให้เสร็จสิ้นภายใน 45 วัน นับจากวันที่ได้รับทราบผลการวินิจฉัย ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2548

ในกรณีที่มีการตรวจสอบการทุจริต มีการมอบหมายให้งานสอบสวนและดำเนินการทางวินัย ฝ่ายนิติการและดำเนินการทางวินัย กองวิชาการและแผนงาน มีหน้าที่ดำเนินการให้เป็นไปตามระเบียบกฎหมายโดยเคร่งครัด เที่ยงธรรม ไม่เลือกปฏิบัติ กรณีมีเรื่องร้องเรียนกล่าวหาบุคลากรที่ปฏิบัติราชการตามอำนาจหน้าที่โดยมิชอบ

นอกจากนี้ ยังให้ความร่วมมือกับสำนักงาน ป.ป.ช./สำนักงาน ป.ป.ช. จังหวัด ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการของเทศบาลxxx เพื่อความโปร่งใส และป้องกันการทุจริต และผลการบริหารงานที่ผ่านมาในรอบ 10 ปี ไม่พบการทุจริตแต่อย่างใด

**3. วัตถุประสงค์**

3.1 เพื่อให้เป็นมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

3.2 เพื่อความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**4. เป้าหมาย/ผลผลิต**

ทุกสำนัก/กอง/ฝ่าย จัดทำข้อตกลงการปฏิบัติราชการต่อผู้บริหาร

**5. พื้นที่ดำเนินการ**

ทุกสำนัก/กอง/ฝ่าย องค์การบริหารส่วนตำบลบงเหนือ

**6. วิธีดำเนินการ**

- ทุกสำนัก/กอง/ฝ่าย/งาน ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลบงเหนือ

- ปฏิบัติตามข้อทักท้วงฯ ตามระเบียบ ฯ ภายในกำหนด

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ใช้จ่ายงบประมาณรวมในหมวดค่าตอบแทน ค่าใช้สอย และวัสดุ

**9. ผู้รับผิดชอบโครงการ**

ทุกสำนัก/กอง/ฝ่าย องค์การบริหารส่วนตำบลบงเหนือ

**10. ตัวชี้วัด/ผลลัพธ์**

10.1 องค์การบริหารส่วนตำบลบงเหนือ มีมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

10.2 องค์การบริหารส่วนตำบลบงเหนือ มีความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**1. ชื่อโครงการ : มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”**

**2. หลักการและเหตุผล**

**กลไกการกำกับดูแลองค์กรปกครองส่วนท้องถิ่นตามกฎหมาย** องค์กรปกครองส่วนท้องถิ่นแต่ละประเภทได้ให้อำนาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอำเภอกำกับดูแลให้องค์กรปกครองส่วนท้องถิ่นดำเนินกิจการเป็นไปตามกฎหมายอย่างเคร่งครัดและมีประสิทธิภาพตามอำนาจหน้าที่ที่กำหนดไว้ในกฎหมาย

**กลไกองค์กรอิสระเพื่อตรวจสอบการใช้อำนาจขององค์กรปกครองส่วนท้องถิ่น** ซึ่งในแง่ของการทุจริตจะเกี่ยวข้องกับการใช้จ่ายเงินไปโดยชอบด้วยกฎหมายระเบียบข้อบังคับหรือไม่ หรือตรวจสอบเพื่อให้นักการเมืองท้องถิ่นและองค์กรปกครองส่วนท้องถิ่นดำเนินกิจการต่างๆ อย่างโปร่งใสและสุจริต ซึ่งหน่วยงานทั้งสำนักงานคณะกรรมการตรวจเงินแผ่นดิน (สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สำคัญ

ดังนั้น องค์การบริหารส่วนตำบลบงเหนือ จึงได้มาตรการ “ให้ความร่วมมือกับหน่วยงานตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**3. วัตถุประสงค์**

เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**4. เป้าหมาย/ผลผลิต**

การตรวจสอบ ควบคุม ดูแลการปฏิบัติราชการขององค์การบริหารส่วนตำบลบงเหนือ จากหน่วยงานภาครัฐและองค์กรอิสระเป็นอย่างมีประสิทธิภาพ

**5. พื้นที่ดำเนินการ**

องค์การบริหารส่วนตำบลบงเหนืออำเภอสว่างแดนดิน จังหวัดสกลนคร

**6. วิธีดำเนินการ**

ให้ความร่วมมือกับหน่วยงานตรวจสอบทั้งจากผู้กำกับดูแลและองค์กรอิสระ อาทิ

- การรับการตรวจจากสำนักงานตรวจเงินแผ่นดิน

- การรับการตรวจจากคณะทำงานตรวจประเมินมาตรฐานการปฏิบัติราชการประจำปี หรือคณะทำงาน LPA จังหวัด

- การรับการตรวจจากสำนักงาน ป.ป.ท. ตามโครงการ ITA

**7. ระยะเวลาดำเนินการ**

ปีงบประมาณ พ.ศ. 2560

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ทุกสำนัก/กอง องค์การบริหารส่วนตำบลบงเหนือ

**10. ตัวชี้วัด/ผลลัพธ์**

องค์การบริหารส่วนตำบลบงเหนือ ให้ความร่วมมือในการตรวจสอบ ควบคุม ดูแลการปฏิบัติราชการขององค์การบริหารส่วนตำบลบงเหนือ จากหน่วยงานภาครัฐ และองค์กรอิสระ

**2.5.3 ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**

**1. ชื่อโครงการ : มาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**2. หลักการและเหตุผล**

ด้วยองค์การบริหารส่วนตำบลบงเหนือ มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อยสามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำองค์การบริหารส่วนตำบลบงเหนือรวมถึงจัดทำคู่มือดำเนินการเรื่องร้องเรียนขององค์การบริหารส่วนตำบลบงเหนือขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**3. วัตถุประสงค์**

3.1 เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

3.2 เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**4. เป้าหมาย/ผลผลิต**

มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**5. พื้นที่ดำเนินการ**

องค์การบริหารส่วนตำบลบงเหนือ อำเภอสว่างแดนดิน จังหวัดสกลนคร

**6. วิธีดำเนินการ**

6.1 กำหนดผู้รับผิดชอบเรื่องร้องเรียน

6.2 จัดทำคู่มือดำเนินการเรื่องร้องเรียนขององค์การบริหารส่วนตำบลบงเหนือ

6.3 จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

6.4 เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนขององค์การบริหารส่วนตำบลบงเหนือ ให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอกตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**7. ระยะเวลาดำเนินการ**

ปีงบประมาณ พ.ศ. 2563

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลบงเหนือ

**10. ตัวชี้วัด/ผลลัพธ์**

เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนขององค์การบริหารส่วนตำบลบงเหนือตามคู่มือดำเนินการเรื่องร้องเรียนขององค์การบริหารส่วนตำบลบงเหนือ โดยปฏิบัติตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

**1. ชื่อโครงการ : มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลบงเหนือ ว่าทุจริตและปฏิบัติราชการตามอำนาจหน้าที่โดยมิชอบ”**

**2. หลักการและเหตุผล**

สืบเนื่องจากคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ ในการนี้องค์การบริหารส่วนตำบลบงเหนือ จึงได้จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลบงเหนือ ว่าปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย

**3. วัตถุประสงค์**

3.1 เพื่อสร้างจิตสำนึกให้แก่พนักงานส่วนตำบล พนักงานครูองค์การบริหารส่วนตำบล บุคลากรทางการศึกษาในองค์การบริหารส่วนตำบล พนักงานจ้างตามภารกิจและลูกจ้างขององค์การบริหารส่วนตำบลบงเหนือ ยึดมั่นในคุณธรรมจริยธรรมที่ดีและตระหนักถึงความสำคัญของภัยของการทุจริตและประพฤติมิชอบ

3.2 เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

**4. เป้าหมาย**

“เจ้าหน้าที่” หมายถึง พนักงานส่วนตำบล พนักงานครูองค์การบริหารส่วนตำบล บุคลากรทางการศึกษาในองค์การบริหารส่วนตำบล พนักงานจ้างตามภารกิจ และลูกจ้างขององค์การบริหารส่วนตำบลบงเหนือ

**5. พื้นที่ดำเนินการ**

องค์การบริหารส่วนตำบลบงเหนือ ตำบลบงเหนือ อำเภอสว่างแดนดิน จังหวัดสกลนคร

**6. วิธีดำเนินการ**

6.1 ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

6.2 แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ

6.3 กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่าย สะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก่ผู้ให้ข้อมูล ในการให้ข้อมูลที่เป็นประโยชน์แก่หน่วยงาน

6.4 แจ้งผลการพิจารณาให้ผู้ร้องเรียนทราบผลและความคืบหน้าของการดำเนินการ ภายใน 5 วัน

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานกฎหมายและคดี สำนักปลัดองค์การบริหารส่วนตำบลบงเหนือ

**10. ตัวชี้วัด/ผลลัพธ์**

**ตัวชี้วัด**

ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

**ผลลัพธ์**

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่

**มิติที่ 3 การส่งเสริมบทบาทและการมีส่วนร่วมของภาคประชาชน**

**3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

**3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**ตัวอย่างที่ 1**

**1. ชื่อโครงการ : มาตรการ “ปรับปรุงศูนย์ข้อมูลข่าวสารขององค์การบริหารส่วนตำบลบงเหนือ ให้มีประสิทธิภาพมากยิ่งขึ้น”**

**2. หลักการและเหตุผล**

ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐ โดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลบงเหนือจึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารองค์การบริหารส่วนตำบลบงเหนือ ให้บริการ ณ ศูนย์บริการร่วมองค์การบริหารส่วนตำบลบงเหนือโดยมีงานศูนย์บริการข้อมูลฝ่ายประชาสัมพันธ์ กองวิชาการและแผนงาน เป็นผู้รับผิดชอบข้อมูลข่าวสารต่างๆ ที่ประชาชนสามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

**3. วัตถุประสงค์**

3.1 เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

3.2 เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานขององค์การบริหารส่วนตำบลบงเหนือ

**4. เป้าหมาย/ผลผลิต**

ศูนย์ข้อมูลข่าวสารองค์การบริหารส่วนตำบลบงเหนือ จำนวน 1 แห่ง

**5. พื้นที่ดำเนินการ**

ณ ศูนย์ข้อมูลข่าวสารขององค์การบริหารส่วนตำบลบงเหนือ (ภายในศูนย์บริการร่วม องค์การบริหารส่วนตำบลบงเหนือ)

**6. วิธีดำเนินการ**

6.1 มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

6.2 มีการแต่งตั้งเจ้าหน้าที่ผู้รับผิดชอบเป็นปัจจุบัน

6.3 มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด

6.4 มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. 2540

6.5 มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540

6.6 มีบริการอินเตอร์เน็ตสำหรับให้บริการประชาชนทั่วไป

6.7 มีการจัดเก็บสถิติผู้มารับบริการและสรุปผลเสนอผู้บริหาร

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลบงเหนือ

**10. ตัวชี้วัด/ผลลัพธ์**

จำนวนศูนย์ข้อมูลข่าวสารขององค์การบริหารส่วนตำบลบงเหนือ

**1. ชื่อโครงการ : กิจกรรม “การออกระเบียบจัดตั้งศูนย์ข้อมูลข่าวสารขององค์การบริหารส่วนตำบลบงเหนือ”**

**2. หลักการและเหตุผล**

อาศัยอำนาจตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 ซึ่งบัญญัติไว้ว่าภายใต้บังคับมาตรา 14 และมาตรา 15 หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกำหนด

และเพื่อให้เป็นไปตามพระราชบัญญัติการบริหาราชการที่ดี พ.ศ. 2546 เรื่องหลักธรรมาภิบาล ความโปร่งใส การมีส่วนร่วม สามารถตรวจสอบได้

**3. วัตถุประสงค์**

1. เพื่อให้เป็นไปตามกฎหมาย จึงจัดทำระเบียบองค์การบริหารส่วนตำบลบงเหนือ ว่าด้วยข้อมูลข่าวสารของราชการ พ.ศ. 2556 และประกาศองค์การบริหารส่วนตำบลบงเหนือ เรื่อง ค่าธรรมเนียมการทำสำเนาและการรับรองสำเนาข้อมูลข่าวสารของศูนย์ข้อมูลข่าวสารองค์การบริหารส่วนตำบลบงเหนือ ขึ้น

2. เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้า ตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้

3. เพื่ออำนวยความสะดวกให้กับประชาชนในการจัดระบบข้อมูลข่าวสาร ดังนี้

3.1 ข้อมูลข่าวสารที่ลงพิมพ์ในราชกิจจานุเบกษา

3.2 ข้อมูลข่าวสารที่ต้องจัดไว้ให้ประชาชนตรวจดูได้

3.3 ข้อมูลข่าวสารอื่น

3.4 ข้อมูลข่าวสารส่วนบุคคล

**4. เป้าหมาย**

1. จัดเตรียมสถานที่จัดตั้งศูนย์ข้อมูลข่าวสารของราชการ จำนวน 1 แห่ง

2. ระเบียบองค์การบริหารส่วนตำบลบงเหนือ ว่าด้วยข้อมูลข่าวสารของราชการ พ.ศ. 2560 จำนวน 1 ชุด

3. ประกาศองค์การบริหารส่วนตำบลบงเหนือ เรื่องค่าธรรมเนียมการทำสำเนาและการับรองสำเนาข้อมูลข่าวสารของศูนย์ข้อมูลข่าวสารองค์การบริหารส่วนตำบล จำนวน 1 ฉบับ

4. แบบคำร้องขอตรวจดูข้อมูลข่าวสาร จำนวน 1 ฉบับ

**5. พื้นที่ดำเนินการ**

ภายในองค์การบริหารส่วนตำบลบงเหนือ

**6. วิธีการดำเนินงานโครงการ**

6.1 จัดทำบันทึกขออนุมัติจัดตั้งศูนย์ข้อมูลข่าวสารของราชการ

6.2 เมื่ออนุมัติแล้ว แจ้งเวียนทราบภายในทุกส่วนราชการ

6.3 จัดทำร่างระเบียบฯ ว่าด้วยข้อมูลข่าวสารของราชการ พ.ศ. 2560 เสนอต่อผู้บริหารเพื่อพิจารณาอนุมัติ

6.4 จัดทำร่างประกาศฯ เรื่องค่าธรรมเนียมการทำสำเนาและการรับรองสำเนาข้อมูลข่าวสาร เสนอต่อผู้บริหารเพื่อพิจารณาอนุมัติ

6.5 จัดทำร่างแบบคำร้องขอตรวจดูข้อมูลข่าวสาร เสนอต่อผู้บริหารเพื่อพิจารณาอนุมัติ

6.6 จัดเตรียมสถานที่ โต๊ะ ตู้เอกสาร และจัดวางเอกสารตามกฎหมายกำหนด

**7. ระยะเวลาและสถานที่ดำเนินการ**

เริ่มตั้งแต่เดือนสิงหาคม 2560 เป็นต้นไป ณ สำนักงานองค์การบริหารส่วนตำบลบงเหนือ

**8. งบประมาณ**

ไม่ใช้งบประมาณ

**9. หน่วยงานที่รับผิดชอบ**

สำนักงานปลัด องค์การบริหารส่วนตำบลบงเหนือ

**10.ตัวชี้วัด/ผลลัพธ์**

1. มีการจัดตั้งศูนย์ข้อมูลข่าวสารของราชการ องค์การบริหารส่วนตำบลบงเหนือ ณ สำนักงานองค์การบริหารส่วนตำบลบงเหนือ

2. มีการจัดระบบข้อมูลข่าวสารที่ครบถ้วน ไว้สำหรับอำนวยความสะดวกให้กับประชาชน

3. มีประชาชนขอตรวจดูข้อมูลข่าวสารทางราชการ

**1. ชื่อโครงการ : กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. 2540”**

**2. หลักการและเหตุผล**

คุณธรรม จริยธรรมเป็นหนึ่งในหลักธรรมาภิบาลที่หน่วยงานภาครัฐทุกแห่งพึงปฏิบัติเพื่อให้เกิดการบริหารจัดการที่ดีและส่งเสริมองค์กรให้มีศักยภาพและประสิทธิภาพ ซึ่งรวมไปถึงความโปร่งใสการทำงานที่จำเป็นต้องมีในทุกหน่วยงาน โดยเฉพาะหน่วยงานภาครัฐ โดยหนึ่งในแนวทางที่จะช่วยให้เกิดความโปร่งใสในการทำงานคือการเปิดเผยข้อมูลข่าวสาร ตามที่รัฐธรรมนูญแห่งราชอาณาจักรไทย พ.ศ. 2540 มาตรา 58 บัญญัติเกี่ยวกับสิทธิการรับรู้หรือรับทราบข้อมูลข่าวสารของราชการว่า “บุคคลย่อมมีสิทธิได้รับทราบข้อมูลหรือข่าวสารสาธารณะในครอบครองของหน่วยราชการ หน่วยงานของรัฐ รัฐวิสาหกิจ หรือราชการส่วนท้องถิ่น” และตามพระราชบัญญัติข้อมูลข่าวสารของราชการ พ.ศ. 2540 ได้ระบุหลักการและเหตุผลของพระราชบัญญัติข้อมูลข่าวสารของราชการว่าในระบอบประชาธิปไตย การให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดำเนินการต่างๆ ของรัฐเป็นสิ่งจำเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องมากยิ่งขึ้น

การเปิดเผยข้อมูลข่าวสารขององค์การบริหารส่วนตำบลบงเหนือ ให้ประชาชนรับรู้อย่างถูกต้อง รวดเร็วจากการทำงานที่มีประสิทธิภาพ จึงเป็นสิ่งที่จำเป็นอย่างยิ่งซึ่งสอดคล้องกับแผนการดำเนินงานขององค์การบริหารส่วนตำบล

บงเหนือ

ดังนั้น เพื่อเสริมสร้างให้องค์การบริหารส่วนตำบลบงเหนือ มีความโปร่งใสในการทำงานมากยิ่งขึ้น จึงได้จัดกิจกรรมเสริมสร้างคุณธรรม จริยธรรม นำความโปร่งใสสู่องค์กร เพื่อให้บุคลากรขององค์การบริหารส่วนตำบลบงเหนือ และตัวแทนชุมชนได้รับรู้สิทธิในการเข้าถึงข้อมูลข่าวสารของราชการและเรียนรู้เรื่องคุณธรรม จริยธรรม และความโปร่งใส และเมื่อเกิดความเข้าใจแล้วจะสามารถขยายผลบอกต่อไปยังผู้ใกล้ชิด สร้างเครือข่ายความร่วมมือระหว่างองค์การบริหารส่วนตำบลบงเหนือ กับภาคประชาชนให้มีความเข้มแข็งยิ่งขึ้น

**3. วัตถุประสงค์**

เพื่อให้ผู้เข้าร่วมกิจกรรมตระหนักถึงความสำคัญของการมีคุณธรรม จริยธรรมและความโปร่งใสในการทำงานและมีความรู้เกี่ยวกับสิทธิในการเข้าถึงข้อมูลข่าวสารตามพระราชบัญญัติข้อมูลข่าวสารของราชการ พ.ศ. 2540

**4. เป้าหมาย/ผลผลิต**

ผู้เข้าร่วมอบรม จำนวน 90 คน

(ตัวแทนสำนัก/กอง จำนวน 10 คน, ตัวแทนชุมชน จำนวน 80 คน)

ผลการเรียนรู้เฉลี่ย ร้อยละ 80

ผู้เข้าร่วมกิจกรรมมีความพึงพอใจ ร้อยละ 80

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

ขั้นตอนที่ 1 สำรวจความต้องการอบรม

ขั้นตอนที่ 2 ออกแบบหลักสูตร

ขั้นตอนที่ 3 ดำเนินกิจกรรม

ขั้นตอนที่ 4 วัดผลความรู้

ขั้นตอนที่ 5 ติดตามและประเมินผล

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

-

**9. ผู้รับผิดชอบโครงการ**

สำนักปลัด องค์การบริหารส่วนตำบลบงเหนือ

**10. ตัวชี้วัด/ผลลัพธ์**

จำนวนผู้เข้าร่วมอบรม

ร้อยละของผลการเรียนรู้เฉลี่ย

ร้อยละความพึงพอใจของผู้เข้าร่วมกิจกรรม

**3.1.2 มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้**

**1. ชื่อโครงการ : มาตรการ “เผยแพร่ข้อมูลข่าวสารที่สำคัญและหลากหลาย”**

**2. หลักการและเหตุผล**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น องค์การบริหารส่วนตำบลบงเหนือ จึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักขององค์การบริหารส่วนตำบลบงเหนือ ได้ง่ายและสะดวกมากขึ้น

**3. วัตถุประสงค์**

3.1 เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

3.2 เพื่อให้มีการเผยแพร่ข้อมูลข่าวสารที่หลากหลาย

3.3 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**4. เป้าหมาย/ผลผลิต**

มีข้อมูลประเภทต่างๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า 10 ประเภทขึ้นไป

**5. พื้นที่ดำเนินการ**

พื้นที่ทั้งในและนอกเขตองค์การบริหารส่วนตำบลบงเหนือ

**6. วิธีดำเนินการ**

จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก่

* แผนพัฒนาท้องถิ่น
* งบประมาณรายจ่ายประจำปี
* แผนการดำเนินงาน
* แผนอัตรากำลัง
* แผนการจัดหาพัสดุ
* ประกาศสอบราคา/ประกวดราคา
* สรุปผลการจัดซื้อจัดจ้าง
* ข้อมูลรายรับและรายจ่าย
* งบแสดงฐานะทางการเงิน
* รายงานการประชุมคณะผู้บริหารท้องถิ่น
* รายงานผลการปฏิบัติงานประจำปี
* รายงานผลคะแนนการประเมินมาตรฐานการปฏิบัติราชการ
* ผลสำรวจความพึงพอใจของประชาชน

**7. ระยะเวลาดำเนินการ**

ปีงบประมาณ พ.ศ. 2560

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

องค์การบริหารส่วนตำบลบงเหนือ

**10.ตัวชี้วัด/ผลลัพธ์**

จำนวนข้อมูลข่าวสารที่ได้รับการเผยแพร่

**1. ชื่อโครงการ : กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินของเทศบาล และการรับเรื่องร้องเรียนเกี่ยวกับการเงินการคลัง”**

**2. หลักการและเหตุผล**

การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมากในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน

**3. วัตถุประสงค์**

เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้ เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็งเพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

**4. เป้าหมาย/ผลผลิต**

ประชาชนภายในเขตองค์การบริหารส่วนตำบลบงเหนือ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่างๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ขององค์การบริหารส่วนตำบลบงเหนือและปิดประกาศข้อมูลดังกล่าวที่บอร์ดประชาสัมพันธ์ขององค์การบริหารส่วนตำบลบงเหนือ

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

กองคลัง องค์การบริหารส่วนตำบลบงเหนือ

**10. ตัวชี้วัด/ผลลัพธ์**

ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานขององค์การบริหารส่วนตำบลบงเหนือ ทำให้ลดการทุจริตและประพฤติมิชอบ มีความโปร่งใสในการปฏิบัติงาน

**3.1.3 มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน**

**1. ชื่อโครงการ : มาตรการ “จัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วนตำบลบงเหนือ”**

**2. หลักการและเหตุผล/ที่มาของมาตรการ**

ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

ดังนั้น องค์การบริหารส่วนตำบลบงเหนือ จึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์เฉพาะ การเผยแพร่ข้อมูลทางสื่อสิ่งพิมพ์ต่างๆ โทรทัศน์ วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักของ องค์การบริหารส่วนตำบลบงเหนือ ได้ง่ายและสะดวกมากขึ้น

**3. วัตถุประสงค์**

3.1 เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

3.2 เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

3.3 เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**4. เป้าหมาย/ผลผลิต**

ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 7 ช่องทาง

**5. พื้นที่ดำเนินการ**

พื้นที่ทั้งในและนอกเขตองค์การบริหารส่วนตำบลบงเหนือ

**6. วิธีดำเนินการ**

จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่

* บอร์ดหน้าสำนักงานองค์การบริหารส่วนตำบลบงเหนือ
* บอร์ดประชาสัมพันธ์ขององค์การบริหารส่วนตำบลบงเหนือ ร้านค้าชุมชนตามชุมชน/หมู่บ้าน
* ประกาศเสียงตามสาย/วิทยุชุมชน/หอกระจายข่าว/รถกระจายเสียง/หน่วยประชาสัมพันธ์เคลื่อนที่
* ศูนย์ข้อมูลข่าวสารขององค์กรปกครองส่วนท้องถิ่น มีเจ้าหน้าที่ให้บริการประจำและให้ประชาชนสืบค้นได้เอง
* จัดส่งเอกสารเผยแพร่รายงานประจำปี
* ประชาสัมพันธ์ข้อมูลการดำเนินงานขององค์กรปกครองส่วนท้องถิ่น ผ่านสื่อมวลชน/การจัดแถลงข่าว
* หนังสือพิมพ์หรือวิทยุท้องถิ่น
* ประกาศผ่านเว็บไซต์/เว็บบอร์ด/เฟสบุ๊ค ที่มีข้อมูลผลการดำเนินงานขององค์กรปกครองส่วนท้องถิ่น

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

องค์การบริหารส่วนตำบลบงเหนือ

**10.ตัวชี้วัด/ผลลัพธ์**

จำนวนช่องทางในการเผยแพร่ข้อมูลข่าวสารของหน่วยงาน

**1. ชื่อโครงการ : โครงการสื่อประชาสัมพันธ์**

**2. หลักการและเหตุผล/ที่มาของมาตรการ**

ในภาวะสังคมปัจจุบัน ความเจริญก้าวหน้าด้านวิชาการ และเทคโนโลยีต่างๆ ก้าวหน้าไปมากเครื่องมือสื่อสารอิเล็กทรอนิกส์ต่างๆ ที่ทันสมัย และมีประสิทธิภาพสูง การนำเอาเทคโนโลยีต่างๆ เข้ามาใช้ในการดำเนินงานผ่านสื่อการประชาสัมพันธ์ เพื่อให้บรรลุผลสำเร็จ และรวดเร็วยิ่งขึ้น โดยเฉพาะการสรุปเพื่อให้ความรู้ความเข้าใจได้ง่ายในช่วงระยะเวลาสั้นๆ หรือช่วงระยะเวลาอันจำกัดนั้นเป็นเรื่องที่ต้องปูพื้นฐาน สร้างความน่าเชื่อถือ และน่าสนใจให้กับกิจกรรม/โครงการของเทศบาล ให้สามารถมองเห็นภาพหรือเห็นความเกี่ยวโยงกันของกิจกรรม/โครงการต่างๆ ได้ชัดเจนถูกต้อง ฉะนั้นการสร้างความสัมพันธ์กับประชาชนต้องการให้ประชาชนเข้าถึงและมีส่วนร่วมรับรู้ในภารกิจของเทศบาล จึงจำเป็นต้องพิจารณาในการเลือกสื่อให้เหมาะสมกับสภาวการณ์นั้นๆ การใช้สื่อเทคนิคและวิธีการเป็นอย่างไรบ้าง ในแต่ละขั้นตอนที่ต่างกันเป็นสิ่งสำคัญ ทั้งนี้เพื่อให้ประชาชนยอมรับและให้ความร่วมมือสนับสนุน ซึ่งจะมีผลต่อการพัฒนาตามภารกิจ บทบาท หน้าที่ อย่างโปร่งใสและยุติธรรม

**3. วัตถุประสงค์**

1. เพื่อประชาสัมพันธ์การดำเนินงานขององค์การบริหารส่วนตำบลให้ประชาชนได้รับทราบโดยผ่านทางสื่อประเภทต่างๆ ได้แก่ สื่อสิ่งพิมพ์, สื่อวิทยุ, โทรทัศน์, สื่อ Social network ผ่านทางจดหมายอิเล็กทรอนิกส์

2. เพื่อสร้างจิตสำนึกให้เกิดการเรียนรู้ รับรู้และเข้าใจในภารกิจการปฏิบัติงานขององค์การบริหารส่วนตำบลบงเหนืออย่างถูกต้องและโปร่งใส

3. เพื่อส่งเสริมให้ประชาชนมีส่วนร่วมและรับผิดชอบในภารกิจขององค์การบริหารส่วนตำบลบงเหนือ

4. เพื่อให้เกิดความหวงแหนและภาคภูมิใจในท้องถิ่นของตน

5. เพื่อนำเสนอผลงาน/โครงการโดดเด่น ให้เป็นที่ทราบกันอย่างแพร่หลาย

6. เพื่อความสัมพันธ์ที่ดีและเชื่อมความสามัคคีระหว่างองค์การบริหารส่วนตำบลบงเหนือ สื่อมวลชนและประชาชน

**4. เป้าหมาย**

เพื่อผลิตสื่อประชาสัมพันธ์เผยแพร่ภารกิจขององค์การบริหารส่วนตำบลบงเหนือให้แก่ประชาชนโดยทั่วไปอย่างกว้างขวาง

4.1 จัดทำวารสารรายงานประจำปี เพื่อรวบรวมภารกิจ การดำเนินงานของเทศบาล

4.2 จัดทำวารสารแถลงผลงานคณะผู้บริหาร

4.3 จัดทำแผ่นพับประชาสัมพันธ์องค์การบริหารส่วนตำบลบงเหนือ และคู่มือการให้บริการประชาชน

4.4 จัดทำ Presentation นำเสนอผลงานกิจกรรม/โครงการขององค์การบริหารส่วนตำบลบงเหนือ

4.5 จัดทำภาพเคลื่อนไหว/ภาพยนตร์

4.6 จัดทำคู่มือสำหรับประชาชน

4.7 จัดแถลงข่าวสื่อมวลชน

4.8 จัดงานเลี้ยงขอบคุณสื่อมวลชน

4.9 จัดทำของที่ระลึก

4.10 รถโฆษณาเคลื่อนที่

4.11 ป้ายประชาสัมพันธ์

4.12 จดหมายอิเล็กทรอนิกส์

4.13 จัดทำ spot

4.14 เสียงตามสาย

4.15 อื่นๆ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 เสนออนุมัติโครงการ

6.2 ดำเนินการประชุม

6.3 มอบหมายงาน/จัดทำการร่วมนำเสนอร่างรูปแบบ

6.4 ผลิตสื่อประเภทต่างๆ เพื่อให้เกิดการเรียนรู้อย่างเหมาะสมตามภารกิจของเทศบาล

6.5 ติดตามและประเมินผลโครงการ

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

-

**9. ผู้รับผิดชอบโครงการ**

องค์การบริหารส่วนตำบลบงเหนือ

**10. ตัวชี้วัด/ผลลัพธ์**

ใช้แบบสอบถามความพึงพอใจในการดำเนินงานขององค์การบริหารส่วนตำบลบงเหนือ ซึ่งออกแบบโดยคณะกรรมการติดตามและประเมินผลแผนพัฒนาองค์การบริหารส่วนตำบลบงเหนือเป็นตัวชี้วัด โดยกำหนดตัวชี้วัด ดังนี้

- ประชาชนได้รับทราบเข้าใจถึงบทบาท ภารกิจขององค์การบริหารส่วนตำบลบงเหนือ และมีความพึงพอใจในสื่อเอกสารในการประชาสัมพันธ์ ไม่น้อยกว่าร้อยละ 60

* 1. **การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**3.2.1 มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น**

**1. ชื่อโครงการ : โครงการจัดประชาคมแผนชุมชน**

**2. หลักการและเหตุผล/ที่มาของโครงการ**

ตามที่กระทรวงมหาดไทย โดยกรมส่งเสริมการปกครองท้องถิ่น มีนโยบายในการบูรณาการกระบวนการทำงานร่วมกันของทุกภาคส่วนที่เกี่ยวข้องในการส่งเสริมสนับสนุนให้ทุกหมู่บ้าน/ชุมชน มีกระบวนการจัดทำ ทบทวน ปรับปรุงแผนชุมชน เพื่อพัฒนาคุณภาพแผนชุมชน และสนับสนุนให้หน่วยงานภาครัฐ องค์กรปกครองส่วนท้องถิ่น นำแผนชุมชนสู่การปฏิบัติ ซึ่งเป็นกลไกสำคัญในการส่งเสริมการมีส่วนร่วมในการพัฒนาชุมชนและท้องถิ่นของประชาชน องค์การบริหารส่วนตำบลบงเหนือ ได้ดำเนินการจัดโครงการประชุมประชาคมแผนแม่บทชุมชน ประจำปีงบประมาณ 2560 เพื่อนำมาบรรจุไว้ในแผนพัฒนาสี่ปีขององค์การบริหารส่วนตำบลบงเหนือประจำปี พ.ศ. 2561 – 2564 รวมถึงการนำเข้าบรรจุไว้ในร่างเทศบัญญัติงบประมาณของเทศบาลในปีถัดไปกองสวัสดิการสังคม องค์การบริหารส่วนตำบลบงเหนือ จึงได้จัดให้มีโครงการประชุมประชาคมแผนแม่บทชุมชน ประจำปี พ.ศ. 2563 ขึ้น

**3. วัตถุประสงค์**

3.1 เพื่อจัดเก็บข้อมูลพื้นฐานที่เป็นมาตรฐานสามารถนำไปใช้ประโยชน์ในการจัดทำแผนชุมชนและวางแผนพัฒนาท้องถิ่น

3.2 เพื่อระดมความคิดเห็นและกำหนดแนวทางการแก้ไขปัญหาของผู้นำชุมชน

3.3 เพื่อให้ได้แผนงานโครงการของชุมชน นำมาบรรจุไว้ในแผนพัฒนาสี่ปีขององค์การบริหารส่วนตำบลบงเหนือ

3.4 เพื่อรับทราบปัญหาและความต้องการที่แท้จริงของประชาชน

3.5 เพื่อฝึกให้ประชาชนได้ร่วมกระบวนการ ร่วมคิด ร่วมทำ ร่วมแก้ปัญหา และส่งเสริมระบอบประชาธิปไตยแบบมีส่วนร่วม

3.6 เพื่อให้ประชาชนมีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

**4. เป้าหมาย/ผลผลิต**

จัดเก็บข้อมูลพื้นฐานชุมชน และจัดให้มีประชุมเวทีประชาคม จำนวน 12 หมู่บ้าน ในเขตองค์การบริหารส่วนตำบลบงเหนือ สำหรับให้ประชาชนได้แสดงความคิดเห็นให้ได้มาซึ่งแผนงานของชุมชน เพื่อนำมาบรรจุไว้ในแผนพัฒนาสี่ปีขององค์การบริหารส่วนตำบลบงเหนือ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 เสนอขออนุมัติโครงการ

6.2 ประสานชุมชนเพื่อคัดเลือกผู้จัดเก็บข้อมูลพื้นฐาน

6.3 ประสานวิทยากร และหน่วยงานที่เกี่ยวข้อง

6.4 จัดประชุมชี้แจงทำความเข้าใจ

6.5 ดำเนินการจัดเก็บข้อมูลพื้นฐาน, ตรวจสอบข้อมูล, ทำการบันทึกและประมวลผลข้อมูล

6.6 จัดประชุมผู้นำชุมชนและเวทีประชาคมตามตารางที่กำหนด

6.7 จัดประชุมเพื่อพิจารณาร่างแผนชุมชน

6.8 จัดทำแผนชุมชนเพื่อส่งให้กองวิชาการฯ และหน่วยงานที่เกี่ยวข้อง

6.9 ประเมินผล และรายงานผลให้ผู้บริหารทราบ

**7. ระยะเวลาดำเนินการ**

จัดเวทีประชุมประชาคมชุมชน และจัดให้มีการพิจารณาร่างแผนชุมชน จำนวน 12 หมู่บ้าน ระหว่างเดือนมีนาคม – เมษายน 2563

**8. งบประมาณดำเนินการ**

20,000 บาท

**9. ผู้รับผิดชอบ**

สำนักปลัด องค์การบริหารส่วนตำบลบงเหนือ

**10. ตัวชี้วัด/ผลลัพธ์**

1. มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น

2. ได้รับทราบปัญหาและความต้องการที่แท้จริงของประชาชนในแต่ละชุมชน

3. ได้แผนงานโครงการของชุมชน เพื่อนำมาบรรจุไว้ในแผนพัฒนาสี่ปีองค์การบริหารส่วนตำบลบงเหนือ

4. ประชาชนได้แสดงความคิดเห็นและร่วมกันแก้ไขปัญหาของชุมชน

5. ประชาชนได้เข้ามามีส่วนร่วมในการตัดสินใจตามระบอบประชาธิปไตย

6. ประชาชนได้มีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

**3.2.2 มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก**

**1. ชื่อโครงการ : มาตรการกำหนดขั้นตอน/กระบวนการเรื่องร้องเรียน (ศูนย์ยุติธรรมชุมชนตำตำบล)**

**2. หลักการและเหตุผล/ที่มาของโครงการ**

ศูนย์ยุติธรรมชุมชนตำตำบลบงเหนือ เป็นหน่วยบริการด้านการไกล่เกลี่ยข้อพิพาท การให้บริการแก่ประชาชนแบบองค์รวมผสมผสานและต่อเนื่อง สามารถตอบสนองความต้องการของประชาชนทั้งในด้านให้คำปรึกษาด้านกฎหมายและการส่งเสริมให้ความรู้ในเรื่องของกฎหมาย เพื่อมุ่งเน้นให้ประชาชนได้รับบริการที่มีมาตรฐานอย่างเท่าเทียมกัน ทั่วถึงเสมอภาคตามรัฐธรรมนูญของประเทศไทย

การแสดงความคิดเห็นของประชาชน เป็นกลไกหนึ่งในการนำมาพัฒนาปรับปรุงบริการให้ดียิ่งขึ้น รวมทั้งเป็นช่องทางที่เปิดให้ประชาชนได้มีส่วนร่วม และได้รับบริการที่มีความเท่าเทียมและโปร่งใส

**3. วัตถุประสงค์**

3.1 เพื่อเป็นช่องทางในการรับเรื่องร้องเรียน หรือรับความคิดเห็น ข้อเสนอแนะจากประชาชน

3.2 เพื่อให้ประชาชนได้ทราบขั้นตอน และกระบวนการในการร้องเรียน

**4. เป้าหมาย/ผลผลิต**

มีช่องทางและกำหนดขั้นตอนกระบวนการในการร้องเรียน

**5. พื้นที่ดำเนินการ**

ศูนย์ยุติธรรมชุมชนตำตำบลบงเหนือ

**6. วิธีดำเนินการ**

จัดทำขั้นตอนกระบวนการ และช่องทางในการรับเรื่องร้องเรียนจากประชาชน ได้แก่

* กล่องรับความคิดเห็นติดตั้งไว้ ณ บริเวณจุดให้บริการประชาชน ศูนย์ยุติธรรมชุมชนตำตำบลบงเหนือ
* ผ่านเว็บไซต์ศูนย์ยุติธรรมชุมชนตำตำบลบงเหนือ
* ผ่าน facebook ศูนย์ยุติธรรมชุมชนตำตำบลบงเหนือ
* ผ่านไอดีไลน์ของยุติธรรมจังหวัดสกลนคร

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบ**

ศูนย์ยุติธรรมชุมชนตำตำบลบงเหนือ

**10. ตัวชี้วัด/ผลลัพธ์**

ประชาชนได้รับทราบขั้นตอน กระบวนการ และแสดงความคิดเห็นผ่านช่องทางในการรับเรื่องร้องเรียน

**3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์**

**1. ชื่อโครงการ : กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ**

**2. หลักการและเหตุผล/ที่มาของโครงการ**

การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 15 วัน

**3. วัตถุประสงค์**

3.1 เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

3.2 เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

3.3 เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

**4. เป้าหมายการดำเนินการ**

ผู้ร้องเรียนร้องทุกข์ทุกราย

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีการดำเนินการ**

ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 15 วันทำการ

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. ผู้รับผิดชอบโครงการ**

สำนักปลัดองค์การบริหารส่วนตำบลเหนือ

**9. งบประมาณดำเนินการ**

ไม่ใช้งบประมาณ

**10.ตัวชี้วัด/ผลลัพธ์**

10.1 การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

10.2 ใช้เป็นแนวทางปฏิบัติงานด้านการร้องเรียนร้องทุกข์

**3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ**

**1. ชื่อโครงการ : มาตรการแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบล**

**2. หลักการและเหตุผล/ที่มาของโครงการ**

ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนพัฒนา ข้อ 7 (2) และข้อ 9 กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการ

ดังนั้น เพื่อให้องค์การบริหารส่วนตำบลบงเหนือ ในฐานะองค์กรปกครองส่วนท้องถิ่นรูปแบบองค์การบริหารส่วนตำบลบงเหนือ มีองค์กรในการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 องค์การบริหารส่วนตำบลบงเหนือ โดยกองวิชาการและแผนงาน จึงแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบลบงเหนือ ขึ้น

**3. วัตถุประสงค์**

เพื่อส่งเสริมให้บุคลากรขององค์การบริหารส่วนตำบล และตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทำร่างแผนยุทธศาสตร์การพัฒนาองค์การบริหารส่วนตำบลบงเหนือ และแผนพัฒนาสี่ปีองค์การบริหารส่วนตำบลบงเหนือ ให้สอดคล้องกับประเด็นหลักการพัฒนาที่ประชาคมองค์การบริหารส่วนตำบลบงเหนือ และคณะกรรมการพัฒนาองค์การบริหารส่วนตำบลบงเหนือ กำหนดด้วยความถูกต้อง โปร่งใส และสุจริต

**4. เป้าหมาย/ผลผลิต**

คณะกรรมการสนับสนุนการจัดทำแผนพัฒนาองค์การบริหารส่วนตำบลบงเหนือ จำนวน 8 คน

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 จัดประชุมคณะกรรมการชุมชน เพื่อคัดเลือกผู้แทนประชาคมองค์การบริหารส่วนตำบลบงเหนือ

**7. ระยะเวลาดำเนินการ**

คณะกรรมการสนับสนุนการจัดทำแผนพัฒนาองค์การบริหารส่วนตำบลบงเหนือ บางตำแหน่งในปัจจุบันจะครบวาระการดำรงตำแหน่ง 2 ปี ตามที่ระเบียบฯ กำหนด ในวันที่ 16 กันยายน 2560 องค์การบริหารส่วนตำบลบงเหนือ จึงต้องดำเนินการคัดเลือกบุคคลในตำแหน่งดังกล่าวมาดำรงตำแหน่งคณะกรรมการสนับสนุนการจัดทำแผนพัฒนาองค์การบริหารส่วนตำบลบงเหนือ แทนกรรมการฯ ที่ครบวาระการดำรงตำแหน่ง ภายใน 30 กันยายน 2560 เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2558 หมวด 1 องค์กรจัดทำแผนพัฒนา ข้อ 7(2) และข้อ 9 ที่กำหนด

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

องค์การบริหารส่วนตำบลบงเหนือ

**10. ตัวชี้วัด/ผลลัพธ์**

องค์การบริหารส่วนตำบลบงเหนือ มีคณะกรรมการสนับสนุนการจัดทำแผนพัฒนาองค์การบริหารส่วนตำบลบงเหนือ เพื่อเป็นองค์กรในการยกร่างหรือจัดทำร่างแผนยุทธศาสตร์การพัฒนาองค์การบริหารส่วนตำบลบงเหนือ และร่างแผนพัฒนาสี่ปีองค์การบริหารส่วนตำบลบงเหนือ เพื่อใช้เป็นแผนพัฒนาในการพัฒนาองค์การบริหารส่วนตำบลบงเหนือ ความต้องการของประชาคมและชุมชนในเขตองค์การบริหารส่วนตำบลบงเหนือ ด้วยความถูกต้อง โปร่งใส สุจริต และให้ความสำคัญในการต่อต้านการทุจริต

**1. ชื่อโครงการ : ประชุมประชาคมหมู่บ้านและประชาคมตำบล ประจำปี**

**2. หลักการและเหตุผล/ที่มาของโครงการ**

กฎหมายที่เกี่ยวข้องกับการกระจายอำนาจและองค์กรปกครองส่วนท้องถิ่น เป็นกฎหมายที่ค่อนข้างใหม่และมีจำนวนหลายฉบับด้วยกัน ทำให้ประชาชนยังไม่อาจได้รับทราบถึงความสำคัญของการกระจายอำนาจและการมีส่วนร่วมของประชาชนต่อการกระจายอำนาจ องค์การบริหารส่วนตำบลบงเหนือ จึงได้จัดทำโครงการ อบรมให้ความรู้และจัดเวทีประชาคมเพื่อการจัดทำแผนพัฒนาหมู่บ้าน/ชุมชนและแผนพัฒนาท้องถิ่น 4 ปี ประชุมประชาคมหมู่บ้านและประชาคมตำบลประจำปี 2560 ขึ้น เพื่อให้ประชาชนมีความรู้ความเข้าใจและตระหนักถึงความสำคัญของการกระจายอำนาจการมี ส่วนร่วมของประชาชนต่อการพัฒนาท้องถิ่นตนเอง

**3. วัตถุประสงค์**

เพื่อให้การบริหารจัดการเป็นไปตามหลักการมีส่วนร่วมของประชาชน โปร่งใส และตรวจสอบได้เพื่อเผยแพร่ความรู้ให้กับประชาชนถึงการมีส่วนร่วมในการบริหารงานขององค์กรปกครองส่วนท้องถิ่น เพื่อรับฟังความคิดเห็น ข้อเสนอแนะในการพัฒนาท้องถิ่น และรายงานการดำเนินงานประจำปีงบประมาณ พ.ศ. 2560 อีกทางหนึ่งด้วย

**4. เป้าหมาย**

ผู้นำองค์กรประชาชน เช่น กำนัน ผู้ใหญ่บ้าน ผู้ช่วยผู้ใหญ่บ้าน สารวัตรกำนัน ผู้นำชุมชนแพทย์ประจำตำบล อาสาสมัครสาธารณสุข สมาชิกสภาองค์การบริหารส่วนตำบล กลุ่มอาชีพต่างๆ ตลอดจนประชาชนทั่วไป จำนวนไม่น้อยกว่า 600 คน

**5. วิธีดำเนินการ**

5.1 ติดต่อ ประสานงานกับเจ้าของสถานที่

5.2 แต่งตั้งคณะทำงาน

5.3 วางแผนกำหนด วัน เวลา สถานที่ การฝึกอบรม พร้อมกำหนดตารางการฝึกอบรม

5.4 เสนอโครงการเพื่อขออนุมัติงบประมาณจากองค์การบริหารส่วนตำบลบงเหนือ

5.5 ดำเนินโครงการตามวัน เวลา ที่กำหนด

**6. ระยะเวลาการดำเนินการ**

5 ปี (ปีงบประมาณ พ.ศ. 2561 – 2565)

**7. งบประมาณ**

-

**8. ผู้รับผิดชอบโครงการ**

สำนักปลัด องค์การบริหารส่วนตำบลบงเหนือ

**9. ตัวชี้วัด/ผลลัพธ์**

ผู้เข้าร่วมประชุมประชาคมสามารถเข้าใจการบริหารงานแบบการมีส่วนร่วม ตระหนักถึงความสำคัญของการกระจายอำนาจและเป็นการสร้างทัศนคติที่ดีระหว่างประชาชนและหน่วยการบริหารราชการส่วนท้องถิ่น

**3.3.2 ดำเนินการให้ประชาชนมีส่วนร่วมในการจัดหาพัสดุ**

**1. ชื่อโครงการ : มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง**

**2. หลักการและเหตุผล/ที่มาของโครงการ**

ตามที่องค์การบริหารส่วนตำบลบงเหนือ ได้ดำเนินการตามข้อบัญญัติงบประมาณรายจ่ายประจำปีในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (ประชาคม) ให้มีส่วนร่วมอย่างแข็งขันกับมาตรการการป้องกันการทุจริตในองค์การบริหารส่วนตำบลบงเหนือ

**3. วัตถุประสงค์**

เพื่อเป็นกลไกภาคประชาชน (โดยวิธีผ่านการประชาคม) ในการมีส่วนร่วมกับองค์การบริหารส่วนตำบลบงเหนือ อย่างแข็งขันสำหรับการทำงานขององค์การบริหารส่วนตำบลบงเหนือ ได้มีกฎหมาย ระเบียบ ข้อบังคับ กำหนดให้ภาคประชาชนและส่งเสริมกลไกภาคประชาชน (โดยวิธีผ่านการประชาคม) ให้มีส่วนร่วมอย่างแข็งขัน กับมาตรการการป้องกันการทุจริตในองค์การบริหารส่วนตำบลนั่นคือได้ทำหน้าที่อย่างถูกต้อง

**4. เป้าหมาย**

ตัวแทนประชาคมหมู่บ้านทั้ง 12 หมู่บ้าน

**5. วิธีการดำเนินการ**

5.1 ส่งเสริมกลไกภาคประชาชน (โดยผ่านการประชาคม) ให้มีส่วนร่วมกับองค์การบริหารส่วนตำบลบงเหนือ อย่างแข็งขันสำหรับการทำงานขององค์การบริหารส่วนตำบลบงเหนือ ได้มีกฎหมายระเบียบ ข้อบังคับ กำหนดให้ภาคประชาสังคม (ตัวแทนประชาคม) ต้องไปมีส่วนเกี่ยวข้องกับองค์การบริหารส่วนตำบลบงเหนือ ในหลายๆ ส่วน เช่น ให้ตัวแทนประชาคมมีส่วนร่วมเป็นกรรมการตามระเบียบฯ ว่าด้วยการพัสดุ เช่น เป็นกรรมการเปิดซองสอบราคาเป็นกรรมการพิจารณาผลการประกวดราคาเป็นคณะกรรมการตรวจรับพัสดุเป็นกรรมการตรวจการจ้าง ฯลฯ

5.2 มีการฝึกอบรมตัวแทนประชาคมให้มีความรู้ความเข้าใจเรื่องระเบียบฯว่าด้วยการพัสดุ เพื่อเรียนรู้ทำความเข้าใจระเบียบต่างๆ จะได้ปฏิบัติได้อย่างถูกต้อง

**6. ระยะเวลาการดำเนินการ**

ดำเนินการทุกปีงบประมาณ

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัดและส่วนการคลัง องค์การบริหารส่วนตำบลบงเหนือ

**9. ตัวชี้วัด/ผลลัพธ์**

9.1 ภาคประชาชนมีส่วนร่วมในการดำเนินงานและตรวจสอบการดำเนินงานขององค์การบริหารส่วนตำบลบงเหนือ

9.2 ภาคประชาชนทราบและตระหนักถึงสิทธิ หน้าที่และบทบาทในการมีส่วนร่วมและตรวจสอบการดำเนินงานของหน่วยงานท้องถิ่นของตนเอง

**3.3.3 ดำเนินการให้ประชาชนมีส่วนร่วมตรวจสอบ และการประเมินผลการปฏิบัติงาน**

**1. ชื่อโครงการ : กิจกรรมการประเมินผลการปฏิบัติราชการขององค์การบริหารส่วนตำบลบงเหนือ**

**2. หลักการและเหตุผล/ที่มาของโครงการ**

ด้วยกรมส่งเสริมการปกครองท้องถิ่นกำหนดให้องค์การบริหารส่วนตำบล ในฐานะองค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการขององค์การบริหารส่วนตำบล ว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการขององค์การบริหารส่วนตำบล เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่างๆ ขององค์การบริหารส่วนตำบล ต่อไป

ดังนั้น อาศัยอำนาจตามความในมาตรา 9(3) และมาตรา 45 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 จึงได้จัดทำโครงการการปฏิบัติราชการขององค์การบริหารส่วนตำบลบงเหนือ ประจำปีงบประมาณ พ.ศ. 2560

เพื่อให้การประเมินผลการปฏิบัติราชการขององค์การบริหารส่วนตำบลบงเหนือ มีการขับเคลื่อนอย่างเป็นรูปธรรม ซึ่งจะส่งเสริมให้เทศบาลมีมาตรฐานในการปฏิบัติราชการ ลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกำหนด

**3. วัตถุประสงค์**

3.1 เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติราชการ

3.2 เพื่อให้เกิดกระบวนการมีส่วนร่วมของภาคประชาชนในการตรวจสอบการปฏิบัติราชการขององค์การบริหารส่วนตำบลบงเหนือและเป็นการเฝ้าระวังการทุจริตในการบริหารจัดการตามภารกิจขององค์การบริหารส่วนตำบลบงเหนือ

3.3 เพื่อดำเนินงานให้เป็นไปตามนโยบายของผู้บริหารท้องถิ่นองค์การบริหารส่วนตำบลบงเหนือ

**4. เป้าหมาย/ผลผลิต**

คณะทำงานและเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลบงเหนือ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

6.2 จัดทำโครงการและขออนุมัติโครงการ

6.3 จัดทำประกาศประชาสัมพันธ์การดำเนินโครงการ

6.4 จัดทำคำสั่งแต่งตั้งคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลบงเหนือ(ตามหนังสือสั่งการ ที่ มท 0892.4/ว 435 ลงวันที่ 11 ก.พ. 2558) จำนวน 7 คน ประกอบด้วย

(1) ผู้แทนชุมชนองค์กรภาคประชาชน ภาคเอกชน 2 คน

(2) ผู้แทนสมาชิกสภาองค์การบริหารส่วนตำบล 2 คน

(3) ผู้ทรงคุณวุฒิ 2 คน

(4) ปลัด (อบจ./เทศบาล/อบต.) เป็นกรรมการและเลขานุการ

(5) หัวหน้าสำนักปลัด เป็นผู้ช่วยเลขานุการ

(6) นักจัดการงานทั่วไป เป็นผู้ช่วยเลขานุการ

ให้คณะกรรมการฯ ดำเนินการดังนี้

1) ประเมินผลการปฏิบัติราชการขององค์การบริหารส่วนตำบลบงเหนือ ตามหลักเกณฑ์และวิธีการบริหารกิจการบ้านเมืองที่ดี

2) ประเมินผลการปฏิบัติราชการขององค์การบริหารส่วนตำบลบงเหนือ ปีละ 2 ครั้งเป็นอย่างน้อยแล้วเสนอผลการประเมินให้องค์การบริหารส่วนตำบลบงเหนือ ทราบ เพื่อนำผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดำเนินภารกิจต่างๆ ขององค์การบริหารส่วนตำบลบงเหนือ

3) จัดทำแบบประเมินผลและแบบรายงานผลการประเมินการปฏิบัติราชการขององค์การบริหารส่วนตำบลบงเหนือ สำหรับผลการปฏิบัติราชการประจำปี

4) ดำเนินการเรื่องอื่นๆ ตามที่องค์การบริหารส่วนตำบลบงเหนือมอบหมาย

6.5 ประชุมคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการ

6.6 การจัดทำแผนการดำเนินงาน

6.7 การดำเนินโครงการให้เป็นไปตามแผนการดำเนินงาน

6.8 จัดทำแบบสอบถามวัดความพึงพอใจในการปฏิบัติราชการของหน่วยงานต่างๆขององค์การบริหารส่วนตำบลบงเหนือ พร้อมตัวชี้วัด

6.9 การติดตามและประเมินผล

6.10 การจัดทำสรุปรายงานผลการดำเนินโครงการฯ แล้วรายงานให้ผู้บริหารพิจารณาทราบปรับปรุงดำเนินการแก้ไขต่อไป

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลบงเหนือ

**10. ตัวชี้วัด/ผลลัพธ์**

ผลการปฏิบัติราชการขององค์การบริหารส่วนตำบลบงเหนือดีขึ้นเมื่อเปรียบเทียบกับปีที่ผ่านมา

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด**

**4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล**

**1. ชื่อโครงการ : โครงการจัดทำรายงานการควบคุมภายใน**

**2. หลักการและเหตุผล/ที่มาของโครงการ**

ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด องค์การบริหารส่วนตำบลบงเหนือ จึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี

**3. วัตถุประสงค์**

1. เพื่อติดตามและประเมินผลการควบคุมภายใน ระดับองค์กรขององค์การบริหารส่วนตำบลบงเหนือ

2. เพื่อสรุปรายงานผลการประเมินผลการควบคุมภายในให้นายกองค์การบริหารส่วนตำบล ทราบตามแบบที่ระเบียบฯ กำหนด

3. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดิน ตามกำหนด

**4. เป้าหมาย/ผลผลิต**

ส่วนราชการทุกหน่วยงานขององค์การบริหารส่วนตำบลบงเหนือ

**5. พื้นที่ดำเนินการ**

ส่วนราชการทุกหน่วยงานขององค์การบริหารส่วนตำบลบงเหนือ

**6. วิธีดำเนินการ**

1. แต่งตั้งคณะกรรมการติดตามและประเมินผลการควบคุมภายใน ระดับองค์กร

2. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

3. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

4. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบ ตามแบบ ปย.1 และประเมินผลการปรับปรุงการควบคุมภายในตามแบบ ปย.2

5. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**7. ระยะเวลาการดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณดำเนินการ

**9. ผู้รับผิดชอบโครงการ**

สำนักปลัด องค์การบริหารส่วนตำบลบงเหนือ

**10. ตัวชี้วัด/ผลลัพธ์**

1. บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

2. ลดโอกาสความผิดพลาด ป้องกันและลดความเสี่ยงต่อการปฏิบัติงาน

3. เกิดประโยชน์สูงสุดต่อองค์กรและประชาชนโดยรวม

**4.1.2 มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล**

**1. ชื่อโครงการ : กิจกรรมติดตามประเมินผลการควบคุมภายใน**

**2. หลักการและเหตุผล/ที่มาของโครงการ**

ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

องค์การบริหารส่วนตำบลบงเหนือ พิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายใน ให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในขององค์การบริหารส่วนตำบลบงเหนือ ขึ้น

**3. วัตถุประสงค์**

3.1 เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

3.2 เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

3.3 เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

**4. เป้าหมาย**

เพื่อให้การควบคุมภายในขององค์การบริหารส่วนตำบลบงเหนือ เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**5. วิธีดำเนินการ**

5.1 แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6

5.2 ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาองค์การบริหารส่วนตำบลบงเหนือ เป็นไปอย่างมีประสิทธิภาพและประสิทธิผล

5.3 การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

5.4 รายงานผลการปฏิบัติงาน ความคิดเห็นและอุปสรรคต่างๆ ให้นายกองค์การบริหารส่วนตำบลและผู้บริหารทราบ

**6. สถานที่/ระยะเวลาดำเนินการ**

องค์การบริหารส่วนตำบลบงเหนือ / 4 ปี (ปีงบประมาณ พ.ศ. 2561 – 2564)

**7. หน่วยงานรับผิดชอบ**

ทุกกอง/สำนัก ขององค์การบริหารส่วนตำบลบงเหนือ

**8. งบประมาณดำเนินการ**

ไม่ใช้งบประมาณ

**9. ประโยชน์ที่คาดว่าจะได้รับ**

1. การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

2. การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

3. มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

4. การปฏิบัติในหน่วยงานเป็นไปอย่างมีระบบและอยู่ในกรอบของกฎหมาย ระเบียบ ข้อบังคับที่วางไว้

5. เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง

**10. ตัวชี้วัด/ผลลัพธ์**

10.1 มีรายงานการประเมินผลการควบคุมภายใน ตามมาตรฐาน ข้อ 6 ที่เสร็จตามกำหนดเวลา

10.2 กิจกรรมการควบคุมภายใน ร้อยละ 80 ได้ดำเนินการแก้ไข

10.3 ร้อยละของหน่วยงานรายงานการประเมินผลการควบคุมภายในครบทุกงาน

10.4 มีการจัดการความรู้ที่เกี่ยวข้องกับการควบคุมภายใน

10.5 ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน

(ร้อยละ 80 ในระดับมาก)

**4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้**

**4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคล เกี่ยวกับการบรรจุ แต่งตั้ง โอน ย้ายข้าราชการ พนักงาน ลูกจ้าง**

**1. ชื่อโครงการ : มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย**

**2. หลักการและเหตุผล/ที่มาของโครงการ**

การบริหารงานบุคคลเป็นกระบวนการเกี่ยวกับบุคคลถือว่าเป็นสิ่งสำคัญหรือเป็นหัวใจขององค์กรจึงมักจะกำหนดหน้าที่ของงานเป็นเรื่องๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์

องค์การบริหารส่วนตำบลบงเหนือ จึงได้กำหนดมาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล โดยพิจารณาจากประเด็นการบริหารงานบุคคลโดยยึดมั่นในหลักคุณธรรมในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน โดยถือปฏิบัติตามกฎหมาย ระเบียบ หนังสือสั่งการโดยเคร่งครัด เพื่อให้การบริหารงานบุคคลขององค์การบริหารส่วนตำบลเหนือ เป็นไปอย่างโปร่งใส และสามารถตรวจสอบได้

**3. วัตถุประสงค์**

3.1 เพื่อให้ประชาชนมีส่วนร่วม การตรวจสอบ กำกับ ดูแลการบริหารงานบุคคลให้เป็นไปด้วยความโปร่งใสและเป็นธรรม

3.2 เพื่อให้เป็นแนวทางในการตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้งการโอน ย้าย

**4. เป้าหมาย/ผลผลิต**

พนักงานส่วนตำบล พนักงานครูส่วนตำบล พนักงานจ้าง ที่มีการดำเนินการด้านการบริหารงานบุคคล

**5. พื้นที่ดำเนินการ**

องค์การบริหารส่วนตำบลบงเหนือ อำเภอสว่างแดนดิน จังหวัดสกลนคร

**6. วิธีการดำเนินการ**

**ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคลในการบรรจุแต่งตั้งองค์การบริหารส่วนตำบลบงเหนือ ได้ดำเนินการตามกฎหมาย ระเบียบ ข้อบังคับที่เกี่ยวข้องอย่างเคร่งครัด

- การสรรหาการบรรจุแต่งตั้งได้มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน

- มีการประชาสัมพันธ์ลงในเว็บไซต์ขององค์การบริหารส่วนตำบลบงเหนือ

- มีการติดประกาศประชาสัมพันธ์ที่บอร์ดประชาสัมพันธ์ขององค์การบริหารส่วนตำบลบงเหนือ

- ในการบรรจุแต่งตั้งได้มีการแต่งตั้งคณะกรรมการจากหน่วยงานอื่นเป็นกรรมการ รวมถึงมีการแต่งตั้งประชาชนเพื่อตรวจสอบขั้นตอนการดำเนินการในการบรรจุแต่งตั้ง

- การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการพนักงานส่วนตำบล (ก.อบต.จังหวัด) ก่อน

- ในการออกคำสั่งการบรรจุแต่งตั้งองค์การบริหารส่วนตำบลบงเหนือ จะออกคำสั่งแต่งตั้งได้ต้องไม่ก่อนวันที่องค์การบริหารส่วนตำบลบงเหนือ รับมติ คณะกรรมการพนักงานส่วนตำบล (ก.อบต.จังหวัด)

**การเลื่อนระดับ/เลื่อนตำแหน่ง**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลการบริหารงานบุคคลในการเลื่อนระดับ/การเลื่อนตำแหน่ง องค์การบริหารส่วนตำบลบงเหนือ ได้ดำเนินการตามกฎหมาย ระเบียบ หนังสือสั่งการข้อบังคับที่เกี่ยวข้อง อย่างเคร่งครัด

- มีการแจ้งผู้ที่มีคุณสมบัติทราบโดยการบันทึกข้อความแจ้งผู้มีคุณสมบัติที่จะเลื่อนระดับ/เลื่อนตำแหน่ง

- มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน และมีการประชาสัมพันธ์ลงในเว็บไซต์ขององค์การบริหารส่วนตำบล

บงเหนือ

- มีขั้นตอนการตรวจสอบคุณสมบัติผู้ขอรับการประเมินเพื่อเลื่อนระดับ/เลื่อนตำแหน่ง

- มีการแต่งตั้งคณะกรรมการจากหน่วยงานอื่นเข้าร่วมเป็นกรรมการประเมินผลงานการเลื่อนระดับ/การเลื่อนตำแหน่งเพื่อความโปร่งใส

- มีการออกคำสั่งแต่งตั้งคณะกรรมการในการดำเนินการอย่างชัดเจน

- ผู้ขอรับการประเมินสามารถซักถามข้อสงสัยหรือโต้แย้งผลการประเมิน หรือตรวจสอบการดำเนินการที่ตนเองเห็นว่าไม่เป็นธรรมได้

- การเลื่อนระดับ/การเลื่อนตำแหน่ง จะต้องได้รับการตรวจสอบคุณสมบัติและความเห็นชอบจากคณะกรรมการพนักงานส่วนตำบล (ก.อบต.จังหวัด) ก่อน

- ในการออกคำสั่งการเลื่อนระดับ/การเลื่อนตำแหน่ง องค์การบริหารส่วนตำบลบงเหนือ จะออกคำสั่งแต่งตั้งได้ต้องไม่ก่อนวันที่องค์การบริหารส่วนตำบลบงเหนือ รับมติคณะคณะกรรมการพนักงานส่วนตำบลจังหวัด (ก.อบต.จังหวัด)

**การเลื่อนขั้นเงินเดือน**

- แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคล ในการที่องค์การบริหารส่วนตำบลบงเหนือ ได้ดำเนินการเลื่อนขั้นเงินเดือนตามกฎหมาย ระเบียบ หนังสือสั่งการ ข้อบังคับที่เกี่ยวข้อง อย่างเคร่งครัด

- มีการจัดทำประกาศหลักเกณฑ์หรือแนวทางนากรปฏิบัติงาน และประกาศเผยแพร่หลักเกณฑ์ให้บุคลากรทราบ

- มีการแต่งตั้งคณะกรรมการกลั่นกรองการประเมินผลการปฏิบัติงานและคณะกรรมการพิจารณาการเลื่อนขั้นเงินเดือน เพื่อพิจารณาการเลื่อนขั้นเงินเดือนให้เป็นไปอย่างยุติธรรม

- มีการประชุมคณะกรรมการกลั่นกรองการประเมินผลการปฏิบัติงาน และคณะกรรมการพิจารณาการเลื่อนขั้นเงินเดือน มีการนำข้อมูลมาใช้ประกอบการตัดสินใจ เพื่อประกอบการพิจารณาความดีความชอบ เช่น ข้อมูลประสิทธิภาพและประสิทธิผลของการปฏิบัติงาน ความสามารถและความอุตสาหะ การรักษาวินัย การปฏิบัติตนเหมาะสม และข้อมูลการลา เป็นต้น

- มีการแจ้งผลการประเมินให้พนักงานทราบ พร้อมเปิดโอกาสให้ซักถาม ตอบข้อสงสัย และโต้แย้งผลการประเมินที่ไม่เป็นธรรม

- นายกองค์การบริหารส่วนตำบลบงเหนือ ออกคำสั่งการเลื่อนขั้นเงินเดือนตามมติคณะกรรมการพิจารณาการเลื่อนขั้นเงินเดือน และมีการติดประกาศผลการเลื่อนขั้นเงินเดือนให้พนักงานทราบโดยทั่วกัน

**7. ระยะเวลาการดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

ฝ่ายบริหารงานบุคคล สำนักงานปลัดองค์การบริหารส่วนตำบลบงเหนือ

**10. ตัวชี้วัด/ผลลัพธ์**

**ตัวชี้วัด**

กำหนดเป็นระดับขั้นของความสำเร็จ แบ่งเกณฑ์การให้คะแนนเป็น 5 ระดับ โดยพิจารณาจากความก้าวหน้าของขั้นตอนการดำเนินงานตามเป้าหมายของแต่ละระดับ

**ผลลัพธ์**

ประชาชนมีส่วนร่วมในการตรวจสอบ กำกับ ดูแลการบริหารงานบุคคลเกี่ยวกับการบรรจุ การโอน ย้าย ขององค์การบริหารส่วนตำบลบงเหนือ และมีแนวทางในการปฏิบัติงานอย่างชัดเจน พร้อมทั้งเปิดเผยและสามารถอธิบายผลที่เกิดขึ้นดังกล่าวได้

**4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ**

**1. ชื่อโครงการ : กิจกรรมการมีส่วนร่วมของประชาชนในการตรวจสอบการรับ การจ่าย และการใช้ประโยชน์ทรัพย์สินขององค์การบริหารส่วนตำบลบงเหนือ**

**2. หลักการและเหตุผล/ที่มาของโครงการ**

การเบิกจ่ายเงินขององค์กรปกครองส่วนท้องถิ่นเป็นขั้นตอนหนึ่งของวงจรการบริหารการเงินการคลังขององค์กรปกครองส่วนท้องถิ่น เจ้าหน้าที่จะต้องปฏิบัติตามอำนาจหน้าที่ ตามระเบียบกระทรวงมหาดไทยหรือหนังสือสั่งการที่เกี่ยวข้องให้ถูกต้องครบถ้วนเรียบร้อยจึงจัดทำใบนำฝากเป็นรายรับ จัดทำใบฎีกาเพื่อเป็นรายจ่าย เบิกเงินออกจากคลังขององค์กรปกครองส่วนท้องถิ่นได้ สำหรับการใช้ประโยชน์ในทรัพย์สินขององค์กรปกครองส่วนท้องถิ่นก็เช่นเดียวกันต้องมีการดำเนินงานให้เป็นไปตามระเบียบกฎหมายทั้งการเก็บค่าธรรมเนียม ค่าบริการ จะต้องเป็นไปด้วยความโปร่งใส ประชาชนมีส่วนร่วมในการตรวจสอบ จึงจำเป็นต้องมีกระบวนการขั้นตอนที่ถูกต้อง มีความสุจริต ส่งผลให้การดำเนินงานเกิดประสิทธิภาพ

กองคลัง องค์การบริหารส่วนตำบลบงเหนือจึงได้ริเริ่มกิจกรรมเพื่อให้ การรับ จ่ายเงินและการใช้ประโยชน์ทรัพย์สินเกิดความโปร่งใส ประชาชนมีส่วนร่วมในการตรวจสอบ และรับทราบถึงรายรับ-รายจ่าย ขององค์การบริหารส่วนตำบลบงเหนือ

**3. วัตถุประสงค์**

เพื่อให้การรับ จ่ายเงินขององค์การบริหารส่วนตำบลบงเหนือ เกิดความโปร่งใสตรวจสอบได้

**4. พื้นที่ดำเนินการ**

องค์การบริหารส่วนตำบลบงเหนือ

**5. วิธีการดำเนินการ**

- มีการแต่งตั้งกรรมการพิจารณางบประมาณ

- มีการแต่งตั้งกรรมการติดตามประเมินผลการใช้จ่ายเงินงบประมาณโดยมีปะชาชนเข้าร่วมเป็นกรรมการ

- เปิดโอกาสให้ประชาชนสอบถามข้อสงสัยเกี่ยวกับการรับจ่ายเงิน

- สรุปผลการรับ จ่ายเงินขององค์การบริหารส่วนตำบลบงเหนือ ให้ประชาชนทราบทางช่องทางต่างๆ เช่น ทางเว็บไซต์ ศูนย์ข้อมูลข่าวสาร และเสียงตามสาย หอกระจายข่าว เมื่อสิ้นปีงบประมาณ

**6. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

งานการเงินและบัญชี กองคลัง องค์การบริหารส่วนตำบลบงเหนือ

**9. ตัวชี้วัด**

มีการดำเนินงานตามวิธีการดำเนินงานครบทุกขั้นตอน

**10. ผลลัพธ์**

ประชาชนมีส่วนร่วมตรวจสอบและได้รับทราบข้อมูลการรับ จ่ายเงินขององค์การบริหารส่วนตำบลบงเหนือทำให้เกิดความโปร่งใส ในการรับจ่ายเงินขององค์การบริหารส่วนตำบลบงเหนือ

**4.2.3 ส่งเสริมให้ประชาชนมีส่วนร่วมตรวจสอบ กำกับ ดูแลการจัดหาพัสดุ**

**1. ชื่อโครงการ : กิจกรรมการจัดหาคณะกรรมการจัดซื้อจัดจ้างจากตัวแทนชุมชน**

**2. หลักการและเหตุผล/ที่มาของโครงการ**

องค์การบริหารส่วนตำบลบงเหนือ เห็นถึงประโยชน์จากแนวคิดการบริหารราชการแบบมีส่วนร่วมตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 พระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และแผนยุทธศาสตร์การพัฒนาระบบราชการไทย (พ.ศ. 2556 – 2561) องค์การบริหารส่วนตำบลบงเหนือ จึงได้ดำเนินการส่งเสริมการมีส่วนร่วมของประชาชน โดยการกำหนดให้มีการจัดหาคณะกรรมการจัดซื้อจัดจ้างจากตัวแทนชุมชน เพื่อให้ประชาชนเข้ามามีส่วนร่วมโดยผ่านช่องทางหรือกลไกในการร่วมเป็นคณะกรรมการในการตรวจสอบการจัดซื้อจัดจ้างขององค์การบริหารส่วนตำบลทุกขั้นตอน ซึ่งหมายความรวมถึงประชาชนสามารถมีโอกาสในการได้รับข้อมูลข่าวสารและแสดงความคิดเห็น ได้เรียนรู้การบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง ส่วนองค์การบริหารส่วนตำบลสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารราชการที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการเพื่อตอบสนองความต้องการและเพื่อประโยชน์ของประชาชนเป็นสำคัญ

**3. วัตถุประสงค์**

3.1 เพื่อสนับสนุนให้ตัวแทนภาคประชาชนมีส่วนร่วมในการตรวจสอบการจัดซื้อจัดจ้าง ขององค์การบริหารส่วนตำบลบงเหนือ

3.2 เพื่อป้องกันการทุจริตในด้านที่เกี่ยวข้องกับงบประมาณขององค์การบริหารส่วนตำบลบงเหนือ ให้เกิดการพัฒนาได้อย่างคุ้มค่า

**4. เป้าหมาย**

ตัวแทนชุมชนในพื้นที่องค์การบริหารส่วนตำบลบงเหนือ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 คัดเลือกตัวแทนชุมชนจากการประชุมประชาคม เพื่อเลือกตัวแทนชุมชนเข้าร่วมเป็นคณะกรรมการจัดซื้อจัดจ้าง ได้แก่ กรรมการตรวจการจ้าง

6.2 จัดทำคำสั่งแต่งตั้งคณะกรรมการจัดซื้อจัดจ้าง ซึ่งตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม พ.ศ. 2553 มิได้กำหนดให้มีการแต่งตั้งให้มีผู้แทนชุมชนเข้าร่วมเป็นกรรมการ แต่องค์การบริหารส่วนตำบลบงเหนือ ให้ความสำคัญในการมีตัวแทนชุมชนเข้าร่วมตรวจสอบเพื่อให้การดำเนินงานเป็นไปอย่างซื่อตรง โปร่งใส โดยตัวแทนชุมชนไม่ต้องร่วมรับผิดหากเกิดความเสียหาย

6.3 จัดประชุมให้ความรู้ความเข้าใจแก่คณะกรรมการ เมื่อมีการจัดซื้อจัดจ้างทุกครั้ง เพื่อให้เจ้าหน้าที่และตัวแทนชุมชนมีความเข้าใจในบทบาทหน้าที่ และทราบกระบวนการจัดซื้อจัดจ้างและตรวจการจ้างอย่างละเอียดและถูกต้อง

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานพัสดุ กองคลัง องค์การบริหารส่วนตำบลบงเหนือ

**10. ผลลัพธ์**

การจัดซื้อจัดจ้างขององค์การบริหารส่วนตำบลบงเหนือ มีความโปร่งใส โดยมีตัวแทนประชาชนร่วมตรวจสอบและไม่เกิดปัญหาการทุจริตคอร์รัปชัน

**4.3 การส่งเสริมบทบาทการตรวจสอบของสภาท้องถิ่น**

**4.3.1 ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**

**1. ชื่อโครงการ : โครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น**

**2. หลักการและเหตุผล/ที่มาของโครงการ**

ในการบริหารจัดการขององค์กรปกครองส่วนท้องถิ่นมีกฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่สมาชิกสภาท้องถิ่นและผู้บริหารท้องถิ่นได้รับการเลือกตั้งมาจากประชาชนต้องรู้และยึดเป็นแนวทางการปฏิบัติหน้าที่ การดำเนินการอย่างเคร่งครัด ปัญหาที่เกิดขึ้นเป็นประจำไม่ได้เกิดจากเรื่องขาดความรอบคอบ ความชำนาญ ประสบการณ์ หรือขาดความรู้ กฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่มักมีการปรับปรุงเปลี่ยนแปลงหรือเพิ่มเติมเสนอเท่านั้น หากแต่เกิดจากความรู้ความเข้าใจหรือการตีความข้อกฎหมาย ระเบียบ หรือกฎเกณฑ์ เงื่อนไขที่เกี่ยวข้องอย่างผิดๆ ส่งผลให้สมาชิกสภาท้องถิ่นและผู้บริหารท้องถิ่น โดยเฉพาะผู้บริหารท้องถิ่นต้องตกเป็นผู้กระทำผิดกฎหมาย ก่อให้เกิดความเสียหายแก่องค์กรปกครองส่วนท้องถิ่น และทำให้การแก้ไขปัญหาของประชาชนหรือการพัฒนาท้องถิ่นขาดประสิทธิภาพ ประสิทธิผล ส่งผลให้การพัฒนาขององค์กรปกครองส่วนท้องถิ่นต้องล่าช้า เพราะไม่ตอบสนองความต้องการของประชาชนอย่างแท้จริง จากปัญหาดังกล่าวข้างต้น จึงจำเป็นที่สมาชิกสภาท้องถิ่นและผู้บริหารท้องถิ่นต้องมีความรู้ ความเข้าใจระเบียบกฎหมาย คำสั่ง และหลักเกณฑ์ต่างๆ ที่สำคัญและเกี่ยวข้องกับการบริหารงานขององค์กรปกครองส่วนท้องถิ่น อันมีผลให้เกิดประสิทธิภาพและเกิดผลดีต่อองค์กรปกครองส่วนท้องถิ่น รวมทั้งสมาชิกสภาท้องถิ่นและผู้บริหารท้องถิ่นไม่ต้องเสี่ยงกับการกระทำผิดกฎหมายหรือถูกตรวจสอบ

ดังนั้น เพื่อให้ผู้บริหาร และสมาชิกสภาองค์การบริหารส่วนตำบล เพิ่มพูนความรู้ ความเข้าใจ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต และมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต งานนิติการ สำนักปลัดองค์การบริหารส่วนตำบล จึงได้จัดทำโครงการอบรมให้ความรู้ด้านระเบียบ กฎหมายท้องถิ่น ผู้บริหาร และสมาชิกสภาท้องถิ่น

**3. วัตถุประสงค์**

3.1 เพื่อให้ผู้บริหาร และสมาชิกสภาองค์การบริหารส่วนตำบล เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547

3.2 เพื่อให้ผู้บริหาร และสมาชิกสภาองค์การบริหารส่วนตำบล มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

3.3 เพื่อให้ผู้บริหาร และสมาชิกสภาองค์การบริหารส่วนตำบล มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

3.4 เพื่อให้ผู้บริหาร และสมาชิกสภาองค์การบริหารส่วนตำบล มีความรู้ความเข้าใจในแนวทางการปฏิบัติสำหรับเจ้าหน้าที่ของรัฐเรื่องการทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

**4. เป้าหมาย/ผลผลิต**

ผู้บริหารองค์การบริหารส่วนตำบล จำนวน 4 คน และสมาชิกสภาองค์การบริหารส่วนตำบล จำนวน 24 คน รวม 28 คน

**5. พื้นที่ดำเนินการ**

สำนักงานปลัด องค์การบริหารส่วนตำบลบงเหนือ

**6. วิธีดำเนินการ**

6.1 จัดทำโครงการ/แผนงาน

6.2 ประชาสัมพันธ์โครงการ วัน เวลา และสถานที่ให้แก่ผู้บริหาร และสมาชิกสภาองค์การบริหารส่วนตำบล เข้ารับการอบรม

6.3 อบรมให้ความรู้โดยวิทยากร พร้อมแจกเอกสารประกอบการอบรม

6.4 ประเมินผลและสรุปผลการดำเนินการ

**7. ระยะเวลาดำเนินการ**

เดือนมิถุนายน พ.ศ. 2560

**8. งบประมาณดำเนินการ**

-

**9. ผู้รับผิดชอบโครงการ**

สำนักปลัด องค์การบริหารส่วนตำบลบงเหนือ

**10. ตัวชี้วัด/ผลลัพธ์**

10.1 ผู้บริหาร และสมาชิกสภาองค์การบริหารส่วนตำบล ได้เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547

10.2 ผู้บริหาร และสมาชิกสภาองค์การบริหารส่วนตำบล มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

10.3 ผู้บริหาร และสมาชิกสภาองค์การบริหารส่วนตำบล มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

10.4 ผู้บริหาร และสมาชิกสภาองค์การบริหารส่วนตำบล มีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

**4.3.2 ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด**

**1. ชื่อโครงการ : กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร**

**2. หลักการและเหตุผล/ที่มาของโครงการ**

การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร เป็นกลไกสำคัญที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลางก็จะคอยควบคุมดูแลการดำเนินงานต่างๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้องค์การบริหารส่วนตำบลมีบรรยากาศการทำงานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในองค์การบริหารส่วนตำบลและลดการทุจริต

องค์การบริหารส่วนตำบลบงเหนือ จึงได้ดำเนินกิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารขึ้น เพื่อกำหนดบทบาทของสมาชิกสภาท้องถิ่นในการเป็นหน่วยตรวจสอบ โดยให้สมาชิกสภาร่วมเป็นคณะกรรมการในการดำเนินงานขององค์การบริหารส่วนตำบลเพื่อให้การปฏิบัติงานโปร่งใสและสามารถตรวจสอบได้ อีกทั้งยังเป็นการช่วยลดปัญหาการทุจริตได้

**3. วัตถุประสงค์**

3.1 เพื่อเป็นกลไกสำหรับตรวจสอบ ติดตาม และประเมินผลการปฏิบัติงานของฝ่ายบริหาร

3.2 เพื่อให้เกิดความโปร่งใสและลดการทุจริต สามารถตรวจสอบได้

3.3 สมาชิกสภาท้องถิ่นเข้าใจบทบาท หน้าที่ของตนเองมากขึ้น

**4. เป้าหมาย**

สมาชิกสภาองค์การบริหารส่วนตำบลบงเหนือ จำนวน 24 คน

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีการดำเนินงาน**

6.1 จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม

6.2 แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่างๆ เช่น การจัดซื้อจัดจ้างโครงการต่างๆ การแปรญัตติร่างข้อบัญญัติประจำปี การตรวจรายงานการประชุม การติดตามและประเมินผลแผนพัฒนา ฯลฯ

6.3 สมาชิกสภาท้องถิ่นตั้งกระทู้ถามการบริหารงานในการประชุมสภาองค์การบริหารส่วนตำบล

**7. ระยะเวลาดำเนินงาน**

4 ปี (ปีงบประมาณ พ.ศ. 2561 – 2564)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานกิจการสภา สำนักงานปลัด องค์การบริหารส่วนตำบลบงเหนือ

**10. ผลลัพธ์**

10.1 สมาชิกสภาท้องถิ่นเข้าใจบทบาทหน้าที่ และร่วมตรวจสอบการปฏิบัติงานของฝ่ายบริหาร

10.2 การปฏิบัติงานต่างๆ มีความโปร่งใส ตรวจสอบได้

**1. ชื่อโครงการ : กิจกรรมการมีส่วนร่วมในการปฏิบัติงานของสมาชิกสภาองค์การบริหารส่วนตำบล**

**2. หลักการและเหตุผล/ที่มาของโครงการ**

การส่งเสริมและการพัฒนาความเข้มแข็งขององค์กรปกครองส่วนท้องถิ่น เกี่ยวข้องกับหลายองค์ประกอบ และหลายฝ่ายโดยเฉพาะอย่างยิ่งบุคลากรท้องถิ่น อันได้แก่ ฝ่ายบริหารและฝ่ายสภาขององค์กรปกครองส่วนท้องถิ่นที่มาจากการเลือกตั้ง ฝ่ายข้าราชการองค์กรปกครองส่วนท้องถิ่น บุคลากรเหล่านี้มีบทบาทและต้องทำหน้าที่ของตนอย่างเข้มแข็ง เพื่อเสริมสร้างแนวคิดประชาธิปไตยและการมีส่วนร่วมโดยให้มีกระบวนการสอดคล้องกับการปกครองระบอบประชาธิปไตย ให้มีการกระจายอำนาจการตัดสินใจ และแก้ไขปัญหาภายในตำบลและตอบสนองความต้องการของประชาชน ตลอดจนมีการถ่วงดุลอำนาจระหว่างฝ่ายสภากับฝ่ายบริหาร และที่สำคัญส่งเสริมการมีส่วนร่วมในการเสนอแก้ปัญหา รวมถึงการตรวจสอบการปฏิบัติงานขององค์การบริหารส่วนตำบล

องค์การบริหารส่วนตำบลบงเหนือ เล็งเห็นถึงความสำคัญของบทบาทของสภาท้องถิ่น เกี่ยวกับการมีส่วนร่วมในการปฏิบัติงาน จึงได้ดำเนินกิจกรรมการมีส่วนร่วมในการปฏิบัติงานของสมาชิกสภาท้องถิ่นในเรื่องต่างๆ เพื่อเป็นการส่งเสริมให้สมาชิกสภาท้องถิ่นมีความเข้มแข็งในการใช้อำนาจหรือปฏิบัติหน้าที่ให้เกิดความสมดุลในการบริหารงาน

**3. วัตถุประสงค์**

3.1 เพื่อเป็นการส่งเสริมให้สมาชิกสภาองค์การบริหารส่วนตำบล มีบทบาทในการปฏิบัติงาน และการมีส่วนร่วมในการทำงาน

3.2 เพื่อเป็นการตรวจสอบการปฏิบัติงานของฝ่ายบริหาร

3.3 เพื่อเป็นการบรรเทาความเดือดร้อนของประชาชน

**4. เป้าหมาย**

สมาชิกสภาองค์การบริหารส่วนตำบลบงเหนือ จำนวน 24 คน

**5. พื้นที่ดำเนินงาน**

องค์การบริหารส่วนตำบลบงเหนือ

**6. วิธีดำเนินงาน**

6.1 แต่งตั้งสมาชิกสภาองค์การบริหารส่วนตำบลเป็นคณะกรรมการร่วมในการปฏิบัติงานในเรื่องต่างๆ เช่น

- แต่งตั้งเป็นคณะกรรมการศูนย์ยุติธรรมชุมชน ร่วมกับสำนักงานยุติธรรมจังหวัด จำนวน 2 คน

- แต่งตั้งเป็นคณะกรรมการคบคุมการระบาดโรคไข้เลือดออก จำนวน 22 คน

- แต่งตั้งเป็นคณะกรรมการศูนย์พัฒนาเด็กเล็กก่อนวัยเรียน จำนวน 8 ศูนย์ รวม 6 คน

6.2 สมาชิกสภาองค์การบริหารส่วนตำบลที่ได้รับการแต่งตั้ง เข้าร่วมปฏิบัติหน้าที่นำข้อมูลแจ้งในที่ประชุมสภาองค์การบริหารส่วนตำบล เพื่อทำการปรับปรุงระบบการปฏิบัติงานในส่วนที่ประชาชนได้รับความเดือดร้อนและต้องการของประชาชน

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

งานกิจการสภา สำนักปลัด องค์การบริหารส่วนตำบลบงเหนือ

**10. ผลลัพธ์**

การพัฒนาองค์การบริหารส่วนตำบลบงเหนือ เป็นไปอย่างต่อเนื่อง ตอบสนองความต้องการของประชาชน เกิดทัศนคติที่ดี

**4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

**4.4.1 ส่งเสริมให้มีการดำเนินการเฝ้าระวังการทุจริต**

**1. ชื่อโครงการ : มาตรการเฝ้าระวังการคอร์รัปชันโดยภาคประชาชน**

**2. หลักการและเหตุผล/ที่มาของโครงการ**

คอร์รัปชัน หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ของพวกพ้อง โดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวม หากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำคอร์รัปชันการป้องกันและปราบปรามการทุจริตและประพฤติมิชอบในวงราชการ

พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 และสอดคล้องกับเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล

**3. วัตถุประสงค์**

สนับสนุนให้ภาคประชาชนร่วมกันเฝ้าระวังการคอร์รัปชันขององค์กรปกครองส่วนท้องถิ่น

**4. เป้าหมาย/ผลผลิต**

คณะกรรมการชุมชนหรือตัวแทนประชาชนในชุมชนองค์การบริหารส่วนตำบลบงเหนือ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 เชิญคณะกรรมการชุมชน หรือตัวแทนชุมชนเพื่อสร้างความรู้ความเข้าใจเรื่องการคอร์รัปชัน

6.2 เชิญคณะกรรมการชุมชน หรือตัวแทนชุมชนเป็นคณะกรรมการเฝ้าระวังการคอร์รัปชันขององค์กรปกครองส่วนท้องถิ่น

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลบงเหนือ

**10. ตัวชี้วัด/ผลลัพธ์**

10.1 คณะกรรมการชุมชนมีความรู้ ความเข้าใจเรื่องการคอร์รัปชันและสามารถตรวจสอบการคอร์รัปชันได้

10.2 มีการมอบหมายให้คณะกรรมการชุมชน หรือตัวแทนชุมชนเป็นหน่วยเฝ้าระวังการคอร์รัปชันในระดับองค์การบริหารส่วนตำบล

**1. ชื่อโครงการ : มาตรการการส่งเสริมและพัฒนาเครือข่ายด้านการป้องกันการทุจริต**

**2. หลักการและเหตุผล/ที่มาของโครงการ**

พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติม (ฉบับที่ 6) พ.ศ. 2552 กำหนดให้องค์การบริหารส่วนตำบล มีภารกิจหน้าที่ที่ต้องเป็นไปเพื่อประโยชน์สุขของประชาชน โดยใช้วิธีบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงานและการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น ประกอบกับพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และนโยบายของรัฐบาลในการป้องกันและปราบปรามการทุจริต ซึ่งมุ่งเน้นในการสร้างจิตสำนึก ค่านิยม การบูรณาการ การสร้างความเข้มแข็ง และการพัฒนาศักยภาพเจ้าหน้าที่ของรัฐในการป้องกันและปราบปรามการทุจริต

ปัญหาเกี่ยวกับการทุจริตคอร์รัปชันสามารถเกิดขึ้นได้ในทุกวงการ ไม่ว่าจะเป็นวงการระดับท้องถิ่นจนถึงระดับชาติ ซึ่งองค์การบริหารส่วนตำบลบงเหนือ มีภารกิจหน้าที่ในการบริหารราชการท้องถิ่นให้มีความก้าวหน้าเจริญรุ่งเรือง โดยการมีส่วนร่วมของภาครัฐ ภาคเอกชน รัฐวิสาหกิจ รวมถึงภาคประชาชนทั่วไปในการร่วมกันพัฒนาท้องถิ่นให้ประชาชนมีคุณภาพชีวิตที่ดีและมีเศรษฐกิจที่ดีในท้องถิ่น ดังนั้น การที่องค์กรปกครองส่วนท้องถิ่นจะพัฒนาให้เจริญก้าวหน้าได้นั้น จำเป็นจะต้องมีองค์ประกอบหลายๆ ด้าน ในการร่วมกันพัฒนาท้องถิ่น ในการนี้ การมีเครือข่ายที่ดีที่คอยสนับสนุนและร่วมมือกันพัฒนาท้องถิ่น จึงเป็นสิ่งจำเป็นโดยเฉพาะเครือข่ายด้านการป้องกันการทุจริตคอร์รัปชัน ซึ่งเป็นการเปิดโอกาสให้ภาครัฐ ภาคเอกชน รัฐวิสาหกิจ รวมถึงภาคประชาชนได้มีส่วนร่วมในการเป็นเครือข่ายร่วมกับองค์การบริหารส่วนตำบลบงเหนือ ในการร่วมคิด ร่วมพิจารณา ร่วมตัดสินใจ ร่วมทำ ร่วมรับผิดชอบ และร่วมตรวจสอบเพื่อป้องกันการทุจริตคอร์รัปชันในท้องถิ่น

องค์การบริหารส่วนตำบลบงเหนือ พิจารณาแล้วเห็นว่า การมีเครือข่ายดังกล่าวเป็นสิ่งจำเป็น จึงได้จัดทำมาตรการส่งเสริมและพัฒนาเครือข่ายด้านการป้องกันการทุจริตขึ้น เพื่อส่งเสริมและสนับสนุนการดำเนินงานของเครือข่ายด้านการป้องกันการทุจริตให้มีความเข้มแข็ง

**3. วัตถุประสงค์**

1. เพื่อสร้างแกนนำ แนวร่วมและเครือข่ายในการรักษาผลประโยชน์ของท้องถิ่น

2. เพื่อพัฒนาองค์ความรู้ให้กับทุกภาคส่วน ให้เกิดจิตสำนึกและตระหนักเกี่ยวกับปัญหาการทุจริต

3. เพื่อให้เกิดความร่วมมือร่วมใจในการป้องกันการทุจริตในพื้นที่องค์การบริหารส่วนตำบลบงเหนือ

**4. เป้าหมาย**

ภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในเขตองค์การบริหารส่วนตำบลบงเหนือ เข้ามามีส่วนร่วมในการเป็นเครือข่ายด้านการป้องกันการทุจริตร่วมกับองค์การบริหารส่วนตำบลบงเหนือ

**5. สถานที่ดำเนินการ**

ในเขตพื้นที่องค์การบริหารส่วนตำบลบงเหนือ

**6. วิธีดำเนินงาน**

1. แต่งตั้งตัวแทนภาครัฐ ภาคเอกชน ภาครัฐวิสาหกิจ และภาคประชาชน ร่วมเป็นเครือข่ายด้านการป้องกันการทุจริตองค์การบริหารส่วนตำบลบงเหนือ

2. จัดทำฐานข้อมูลบุคคล องค์กร ส่วนราชการ และองค์กรปกครองส่วนท้องถิ่นทุกแห่งบริเวณใกล้เคียง โดยการลงทะเบียนการเข้าร่วมเป็นเครือข่าย

3. เปิดโอกาสให้เครือข่ายที่ได้รับการแต่งตั้งมีส่วนร่วมในการบริหารราชการขององค์การบริหารส่วนตำบลบงเหนือ ในการร่วมคิด ร่วมพิจารณา ร่วมตัดสินใจ ร่วมทำ และร่วมรับผิดชอบ ร่วมตรวจสอบเพื่อป้องกันการทุจริต

4. ส่งเสริมสนับสนุนและอำนวยความสะดวกให้กับเครือข่ายในการร่วมตรวจสอบเพื่อป้องกันการทุจริต

5. ทำบันทึกข้อตกลง (MOU) ร่วมกันระหว่างองค์การบริหารส่วนตำบลบงเหนือ กับบุคคล องค์กร ส่วนราชการ และองค์กรปกครองส่วนท้องถิ่นที่เข้าร่วมเป็นเครือข่าย

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

ไม่ใช้งบประมาณ

**9. ผู้รับผิดชอบโครงการ**

สำนักปลัด องค์การบริหารส่วนตำบลบงเหนือ

**10. ตัวชี้วัด/ผลลัพธ์**

1. ทำให้เกิดแกนนำ แนวร่วมและเครือข่ายในการรักษาผลประโยชน์ของท้องถิ่น

2. ทำให้ทุกภาคส่วนมีความรู้ ก่อให้เกิดจิตสำนึกและตระหนักเกี่ยวกับปัญหาการทุจริต

3. ทำให้เกิดความร่วมมือร่วมใจในการป้องกันการทุจริตในพื้นที่องค์การบริหารส่วนตำบลบงเหนือ

**4.4.2 บูรณาการทุกภาคส่วนเพื่อต่อต้านการทุจริต**

**1. ชื่อโครงการ : กิจกรรมการติดป้ายประชาสัมพันธ์กรณีพบเห็นการทุจริต**

**2. หลักการและเหตุผล/ที่มาของโครงการ**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในองค์การบริหารส่วนตำบลบงเหนือ ได้ตระหนักถึงปัญหาการทุจริตคอร์รัปชันและมี ส่วนร่วมในการป้องกันและปราบปรามการทุจริต

**3. วัตถุประสงค์**

3.1 เพื่อให้ประชาชนมีส่วนร่วมในการป้องกันการทุจริต

3.2 เพื่อแสดงเจตนารมณ์ในการแก้ไขปัญหาการทุจริต

**4. เป้าหมาย/ผลผลิต**

ประชาชนในองค์การบริหารส่วนตำบลบงเหนือ

**5. พื้นที่ดำเนินการ**

องค์การบริหารส่วนตำบลบงเหนือ

**6. วิธีดำเนินการ**

6.1 ขออนุมัติจัดทำป้ายประชาสัมพันธ์

6.2 ปิดประกาศประชาสัมพันธ์ ณ บริเวณท่าแพขนานยนต์

6.3 จัดเจ้าหน้าที่รับผิดชอบรับแจ้งเหตุทางโทรศัพท์

6.4 บันทึกเรื่องร้องเรียน ร้องทุกข์

6.5 เสนอผู้บริหารพิจารณาสั่งการ

6.6 ดำเนินการปรับปรุงแก้ไขเรื่องที่ได้รับการร้องเรียน

**7. ระยะเวลาดำเนินการ**

5 ปี (ปีงบประมาณ พ.ศ. 2561 – 2565)

**8. งบประมาณดำเนินการ**

-

**9. ผู้รับผิดชอบโครงการ**

ส่วนราชการในสังกัดองค์การบริหารส่วนตำบลบงเหนือ

**10. ตัวชี้วัด/ผลลัพธ์**

10.1 จำนวนเรื่องร้องเรียนเกี่ยวกับการทุจริต

10.2 นำเรื่องที่ได้รับการร้องเรียนไปดำเนินการปรับปรุงแก้ไข

**ภาคผนวก**

**ประเด็นข้อคำถาม**

**แบบตรวจการเปิดเผยข้อมูลสาธารณะ**

**( Open Data Integrity and**

**Transparency Assessment : OIT ) จำนวน 48 ข้อ**

**การบูรณาการให้สอดคล้องกับการประเมินคุณธรรมและความโปร่งใสในการดำเนินงาน**

**ของหน่วยงานภาครัฐ (Integrity & Transparency Assessment : ITA)**

**ประเด็นข้อคำถามแบบตรวจการเปิดเผยข้อมูลสาธารณะ**

**( Open Data Integrity and Transparency Assessment : OIT )**

|  |  |  |  |
| --- | --- | --- | --- |
| **ข้อ** | **ข้อมูล** | **รายละเอียดข้อมูลที่เผยแพร่** | **สอดคล้องกับแผนปฏิบัติการฯ**  **มิติที่...** |
| O1 | โครงสร้าง | ข้อมูลการแบ่งส่วนงานภายในของหน่วยงาน เช่น สำนัก กอง ศูนย์ ฝ่าย ส่วน กลุ่ม เป็นต้น | มิติที่ 3 การส่งเสริมการมีส่วนร่วมของภาคประชาชน |
| O2 | ข้อมูลผู้บริหาร | ข้อมูล ชื่อ-นามสกุล และตำแหน่งของผู้บริหารสูงสุด และรองผู้บริหารสูงสุด | มิติที่ 3 การส่งเสริมการมีส่วนร่วมของภาคประชาชน |
| O3 | อำนาจหน้าที่ | ข้อมูลเกี่ยวกับอำนาจหน้าที่หรือภารกิจอขงหน่วยงานตามที่กฎหมายกำหนด | มิติที่ 3 การส่งเสริมการมีส่วนร่วมของภาคประชาชน |
| O4 | แผนยุทธศาสตร์หรือแผนพัฒนาหน่วยงาน | ข้อมูลเกี่ยวกับแผนยุทธศาสตร์หรือแผนพัฒนาหน่วยงาน ซึ่งมีระยะของแผนมากกว่า 1 ปี พร้อมรายละเอียด ทั้งนี้ ต้องครอบคลุมปี พ.ศ. ปัจจุบัน | มิติที่ 3 การส่งเสริมการมีส่วนร่วมของภาคประชาชน |
| O5 | ข้อมูลการติดต่อ | ข้อมูลการติดต่อหน่วยงานอย่างน้อยต้องประกอบด้วย  1. ที่อยู่  2. หมายเลขโทรศัพท์  3. หมายเลขโทรสาร  4. ที่อยู่ไปรษณีย์อิเล็กทรอนิกส์ (E - Mail)  5. แผนที่ตั้งของหน่วยงาน | มิติที่ 3 การส่งเสริมการมีส่วนร่วมของภาคประชาชน |
| O6 | กฎหมายที่เกี่ยวข้อง | ข้อมูลกฎหมายต่างๆ ที่เกี่ยวข้องกับหน่วยงาน เช่น พระราชบัญญัติ พระราชกฤษฎีกา กฎกระทรวง ข้อบัญญัติ ประกาศ ระเบียบ หรือมติคณะรัฐมนตรี เป็นต้น | มิติที่ 3 การส่งเสริมการมีส่วนร่วมของภาคประชาชน |
| O7 | ข่าวประชาสัมพันธ์ | ข้อมูลข่าวสารต่างๆ ที่เกี่ยวข้องกับการดำเนินงานตามอำนาจหน้าที่หรือภารกิจของหน่วยงานตามที่กฎหมายกำหนด ทั้งนี้ จะต้องเป็นข้อมูลของปี พ.ศ. 2562 | มิติที่ 3 การส่งเสริมการมีส่วนร่วมของภาคประชาชน |

|  |  |  |  |  |  |
| --- | --- | --- | --- | --- | --- |
| **ข้อ** | | **ข้อมูล** | | **รายละเอียดข้อมูลที่เผยแพร่** | **สอดคล้องกับแผนปฏิบัติการฯ มิติที่...** |
| O8 | Q&A | | ช่องทางที่ผู้รับบริการ หรือผู้มีส่วนได้ส่วนเสีย  สามารถสอบถามข้อมูลหรือข้อกังวลสงสัย และหน่วยงานสามารถตอบข้อสอบถามหรือสื่อสารโต้ตอบทันได้ โดยจะต้องเป็นช่องทางผ่านทางเว็บไซต์ของหน่วยงาน | | มิติที่ 3 การส่งเสริมการมีส่วนร่วมของภาคประชาชน |
| O9 | | Social Netword | | ช่องทางการเชื่อมโยงไปสู่เครือข่ายสังคมออนไลน์ของหน่วยงาน เช่น Facebook, Twitter, Instagram หรือ Line เป็นต้น โดยจะต้องเป็นช่องทางผ่านทางเว็บไซต์ของหน่วยงาน | มิติที่ 3 การส่งเสริมการมีส่วนร่วมของภาคประชาชน |
| O10 | | แผนดำเนินงานประจำปี | | ข้อมูลแผนดำเนินงานประจำปีของหน่วยงาน พร้อมรายละเอียด ทั้งนี้ จะต้องเป็นข้อมูลของ  ปีปัจจุบัน | มิติที่ 2 การบริหารราชการเพื่อป้องกันการทุจริต |
| O11 | | รายงานการกำกับติดตามการดำเนินงานประจำปี รอบ 6 เดือน | | ข้อมูลที่แสดงว่าหน่วยงานมีการกำกับติดตามการดำเนินงานให้เป็นไปตามแผนดำเนินงานประจำปี รอบ 6 เดือน ทั้งนี้ จะต้องเป็นข้อมูลของปีปัจจุบัน | มิติที่ 2 การบริหารราชการเพื่อป้องกันการทุจริต |
| O12 | | รายงานผลการดำเนินงานประจำปี | | ข้อมูลสรุปผลการดำเนินงาน ตามแผนดำเนินงานประจำปี ทั้งนี้ อย่างน้อยต้องมีข้อมูลของปีที่ผ่านมา | มิติที่ 2 การบริหารราชการเพื่อป้องกันการทุจริต |
| O13 | | คู่มือหรือมาตรฐานการปฏิบัติงาน | | ข้อมูลเกี่ยวกับคู่มือหรือมาตรฐานการปฏิบัติงานของเจ้าหน้าที่ พร้อมรายละเอียด | มิติที่ 2 การบริหารราชการเพื่อป้องกันการทุจริต |
| O14 | | คู่มือหรือมาตรฐานการให้บริการ | | ข้อมูลเกี่ยวกับคู่มือหรือมาตรฐานการให้บริการตามอำนาจหน้าที่หรือภารกิจของหน่วยงานตามที่กฎหมายกำหนด พร้อมรายละเอียด | มิติที่ 2 การบริหารราชการเพื่อป้องกันการทุจริต |
| O15 | | ข้อมูลเชิงสถิติการให้บริการ | | ข้อมูลสถิติการให้บริการตามอำนาจหน้าที่หรือภารกิจของหน่วยงานตามที่กฎหมายกำหนด ทั้งนี้ จะต้องเป็นข้อมูลของปี พ.ศ. 2562 | มิติที่ 2 การบริหารราชการเพื่อป้องกันการทุจริต |
| O16 | | รายงานผลการสำรวจความพึงพอใจการให้บริการ | | ข้อมูลสรุปผลการสำรวจความพึงพอใจการให้บริการตามอำนาจหน้าที่หรือภารกิจของหน่วยงานตามที่กฎหมายกำหนด ทั้งนี้ อย่างน้อยจะต้องมีข้อมูลของปี พ.ศ. 2561 | มิติที่ 2 การบริหารราชการเพื่อป้องกันการทุจริต |

|  |  |  |  |
| --- | --- | --- | --- |
| **ข้อ** | **ข้อมูล** | **รายละเอียดข้อมูลที่เผยแพร่** | **สอดคล้องกับแผนปฏิบัติการฯ มิติที่...** |
| O17 | E – Service | ช่องทางที่ผู้รับบริการ หรือผู้มีส่วนได้ส่วนเสีย สามารถขอรับบริการตามอำนาจหน้าที่หรือภารกิจของหน่วยงานตามที่กฎหมายกำหนด โดยจะต้องเป็นช่องทางผ่านทางเว็บไซต์ของหน่วยงาน | มิติที่ 3 การส่งเสริมการมีส่วนร่วมของภาคประชาชน |
| O18 | แผนการใช้จ่ายงบประมาณประจำปี | ข้อมูลแผนการใช้จ่ายงบประมาณประจำปี พร้อมรายละเอียด ทั้งนี้ จะต้องเป็นข้อมูลของปีงบประมาณปัจจุบัน | มิติที่ 2 การบริหารราชการเพื่อป้องกันการทุจริต |
| O19 | รายงานการกำกับติดตามการใช้จ่ายงบประมาณ ประจำปีรอบ 6 เดือน | ข้อมูลการกำกับติดตามการใช้จ่ายงบประมาณของหน่วยงาน ตามแผนการใช้จ่ายงบประมาณประจำปี รอบ 6 เดือน ทั้งนี้ จะต้องเป็นข้อมูลของปีงบประมาณปัจจุบัน | มิติที่ 2 การบริหารราชการเพื่อป้องกันการทุจริต |
| O20 | รายงานผลการใช้จ่ายงบประมาณประจำปี | ข้อมูลสรุปการใช้จ่ายงบประมาณ ตามแผนการใช้จ่ายงบประมาณ ทั้งนี้ อย่างน้อยจะต้องมีข้อมูลของปีงบประมาณที่ผ่านมา | มิติที่ 2 การบริหารราชการเพื่อป้องกันการทุจริต |
| O21 | แผนการจัดซื้อจัดจ้างหรือแผนการจัดหาพัสดุ | แผนการจัดซื้อจัดจ้างหรือแผนการจัดหาพัสดุตามที่หน่วยงานจะต้องดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 ทั้งนี้ จะต้องเป็นข้อมูลของปีงบประมาณปัจจุบัน | มิติที่ 2 การบริหารราชการเพื่อป้องกันการทุจริต |
| O22 | ประกาศต่างๆ เกี่ยวกับการจัดซื้อจัดจ้างหรือการจัดหาพัสดุ | ประกาศตามที่หน่วยงานจะต้องดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เช่น ประกาศเชิญชวน ประกาศผลการจัดซื้อจัดจ้าง เป็นต้น ทั้งนี้ จะต้องเป็นข้อมูลของปีงบประมาณปัจจุบัน | มิติที่ 2 การบริหารราชการเพื่อป้องกันการทุจริต |
| O23 | สรุปผลการจัดซื้อจัดจ้างหรือการจัดหาพัสดุรายเดือน | สรุปผลการจัดซื้อหรือจัดจ้างตามแบบ สขร.1 ทั้งนี้ จะต้องเป็นข้อมูลของปีงบประมาณปัจจุบัน | มิติที่ 2 การบริหารราชการเพื่อป้องกันการทุจริต |
| O24 | รายงานผลการจัดซื้อจัดจ้างหรือการจัดหาพัสดุประจำปี | สรุปการจัดซื้อจัดจ้างหรือการจัดหาพัสดุประจำปี ทั้งนี้ อย่างน้อยจะต้องมีข้อมูลของปีงบประมาณที่ผ่านมา | มิติที่ 2 การบริหารราชการเพื่อป้องกันการทุจริต |
| O25 | นโยบายการบริหารทรัพยากรบุคคล | นโยบายหรือทิศทางของหน่วยงานเกี่ยวกับการบริหารทรัพยากรบุคคลที่มีความโปร่งใส สอดคล้องกับการขับเคลื่อนภารกิจของหน่วยงาน และทิศทางการปฏิรูปประเทศ | มิติที่ 2 การบริหารราชการเพื่อป้องกันการทุจริต |

|  |  |  |  |
| --- | --- | --- | --- |
| **ข้อ** | **ข้อมูล** | **รายละเอียดข้อมูลที่เผยแพร่** | **สอดคล้องกับแผนปฏิบัติการฯ มิติที่...** |
| O26 | การดำเนินการตามนโยบายการบริหารทรัพยากรบุคคล | หน่วยงานมีการดำเนินการตามนโยบายการบริหารทรัพยากรบุคคล เช่น การวางแผนกำลังคน การสรรหาคนดีคนเก่งเพื่อปฏิบัติงานตามภารกิจของหน่วยงาน การพัฒนาบุคลากร (การพัฒนาบุคลากร การสร้างทางก้าวหน้าในสายอาชีพ) การพัฒนาคุณภาพชีวิต การบรรจุและแต่งตั้งบุคลากร การประเมินผลการปฏิบัติงาน การส่งเสริมจริยธรรมและรักษาวินัยของบุคลากรในหน่วยงาน เป็นต้น ทั้งนี้ ต้องเป็นไปตามกฎ ระเบียบ และข้อบังคับที่เกี่ยวข้อง | มิติที่ 2 การบริหารราชการเพื่อป้องกันการทุจริต |
| O27 | หลักเกณฑ์การบริหารและพัฒนาทรัพยากรบุคคล | หน่วยงานมีการกำหนดหลักเกณฑ์การบริหารและพัฒนาทรัพยากรบุคคล ซึ่งเป็นไปตามกฎ ระเบียบ และข้อบังคับที่เกี่ยวข้อง ได้แก่ หลักเกณฑ์การสรรหาและคัดเลือกบุคลากร หลักเกณฑ์การบรรจุและแต่งตั้งบุคลากร หลักเกณฑ์การพัฒนาบุคลากร หลักเกณฑ์การประเมินผลการปฏิบัติงาน หลักเกณฑ์การให้คุณให้โทษและการสร้างขวัญกำลังใจ | มิติที่ 2 การบริหารราชการเพื่อป้องกันการทุจริต |
| O28 | รายงานผลการบริหารและพัฒนาทรัพยากรบุคคลประจำปี | หน่วยงานมีการประเมินผลการบริหารและพัฒนาทรัพยากรบุคคล และจัดทำเป็นรายงนผลการดำเนินงานประจำปี | มิติที่ 2 การบริหารราชการเพื่อป้องกันการทุจริต |
| O29 | แนวปฏิบัติการจัดการเรื่องร้องเรียนการทุจริต | แนวปฏิบัติหรือเนื้อหาเกี่ยวกับรายละเอียดการจัดการต่อเรื่องร้องเรียนที่เกี่ยวข้องกับการทุจริตของเจ้าหน้าที่ในหน่วยงาน | มิติที่ 2 การบริหารราชการเพื่อป้องกันการทุจริต  มิติที่ 3 การส่งเสริมการมีส่วนร่วมของภาคประชาชน |
| O30 | ช่องทางแจ้งเรื่องร้องเรียนการทุจริต | เป็นช่องทางที่บุคคลภายนอก/ผู้มีส่วนได้เสียสามารถแจ้งเรื่องร้องเรียนการทุจริตเจ้าหน้าที่หน่วยงาน โดยเป็นช่องทางผ่านทางเว็บไซต์ | มิติที่ 3 การส่งเสริมการมีส่วนร่วมของภาคประชาชน |
| O31 | ข้อมูลเชิงสถิติเรื่องร้องเรียนการทุจริตประจำปี | รายงานข้อมูลสรุปจำนวนและประเภทเรื่องร้องเรียนเกี่ยวกับการทุจริตของเจ้าหน้าที่ในหน่วยงาน ทั้งนี้ อย่างน้อยต้องมีข้อมูลของปีงบประมาณที่ผ่านมา | มิติที่ 2 การบริหารราชการเพื่อป้องกันการทุจริต  มิติที่ 3 การส่งเสริมการมีส่วนร่วมของภาคประชาชน |

|  |  |  |  |
| --- | --- | --- | --- |
| **ข้อ** | **ข้อมูล** | **รายละเอียดข้อมูลที่เผยแพร่** | **สอดคล้องกับแผนปฏิบัติการฯ มิติที่...** |
| O32 | ช่องทางการรับฟังความคิดเห็น | ส่วนที่ผู้รับบริการ ผู้มาติดต่อ หรือผู้มีส่วนได้ส่วนเสียสามารถให้ความคิดเห็นหรือข้อเสนอแนะที่เกี่ยวข้องกับการดำเนินงานของหน่วยงานให้มีประสิทธิภาพมากยิ่งขึ้น โดยจะต้องเป็นช่องทางผ่านทางเว็บไซต์ของหน่วยงาน |  |
| O33 | การเปิดโอกาสให้เกิดการมีส่วนร่วม | การดำเนินการหรือกิจกรรมที่แสดงถึงการเปิดโอกาสให้ผู้มีส่วนได้ส่วนเสียได้มีส่วนร่วมในการดำเนินงานตามภารกิจของหน่วยงาน เช่น ร่วมวางแผน ร่วมดำเนินการ ร่วมแลกเปลี่ยนความคิดเห็น หรือร่วมติดตามประเมินผล เป็นต้น ทั้งนี้ จะต้องเป็นข้อมูลของปีงบประมาณปัจจุบัน |  |
| O34 | เจตจำนงสุจริตของผู้บริหาร | การแสดงเจตนารมณ์หรือคำมั่นของผู้บริหารสูงสุดคนปัจจุบันว่าจะปฏิบัติหน้าที่และบริหารหน่วยงานอย่างซื่อสัตย์สุจริต โปร่งใส และเป็นไปตามหลักธรรมาภิบาล | มิติที่ 2 การบริหารราชการเพื่อป้องกันการทุจริต |
| O35 | การมีส่วนร่วมของผู้บริหาร | การดำเนินการหรือกิจกรรมที่แสดงถึงการมีส่วนร่วมของผู้บริหารสูงสุดคนปัจจุบัน ในการให้ความสำคัญกับการปรับปรุงพัฒนาหน่วยงานด้านคุณธรรมและความโปร่งใส ทั้งนี้ จะต้องเป็นข้อมูลของปีงบประมาณปัจจุบัน | มิติที่ 1 การสร้างสังคมที่ไม่ทนต่อการทุจริต  มิติที่ 2 การบริหารราชการเพื่อป้องกันการทุจริต |
| O36 | การประเมินความเสี่ยงการทุจริตประจำปี | การประเมินความเสี่ยงของการดำเนินงนหรือการปฏิบัติหน้าที่ที่อาจก่อให้เกิดการทุจริตหรือก่อให้เกิดการขัดกันระหว่างผลประโยชน์ส่วนตนกับผลประโยชน์ส่วนรวมของหน่วยงาน ทั้งนี้ จะต้องเป็นข้อมูลของปีงบประมาณปัจจุบัน | มิติที่ 1 การสร้างสังคมที่ไม่ทนต่อการทุจริต |
| O37 | การดำเนินการเพื่อจัดการความเสี่ยงการทุจริต | การดำเนินการหรือกิจกรรมที่แสดงถึงการจัดการความเสี่ยงของการดำเนินงาน ในกรณีที่อาจก่อให้เกิดการทุจริตหรือก่อให้เกิดการขัดกันระหว่างผลประโยชน์ส่วนตนกับผลประโยชน์ส่วนรวมของหน่วยงาน ทั้งนี้ จะต้องเป็นข้อมูลของปีงบประมาณปัจจุบัน | มิติที่ 1 การสร้างสังคมที่ไม่ทนต่อการทุจริต |

|  |  |  |  |
| --- | --- | --- | --- |
| **ข้อ** | **ข้อมูล** | **รายละเอียดข้อมูลที่เผยแพร่** | **สอดคล้องกับแผนปฏิบัติการฯ มิติที่...** |
| O38 | การเสริมสร้างวัฒนธรรมองค์กร | การดำเนินการหรือกิจกรรมที่แสดงถึงการเสริมสร้างวัฒนธรรมองค์กรให้เจ้าหน้าที่ของหน่วยงานมีทัศนคติ ค่านิยมในการปฏิบัติงานอย่างซื่อสัตย์สุจริต ทั้งนี้ จะต้องเป็นข้อมูลของ  ปีงบประมาณปัจจุบัน | มิติที่ 1 การสร้างสังคมที่ไม่ทน  ต่อการทุจริต |
| O39 | แผนปฏิบัติการป้องกันการทุจริตประจำปี | ข้อมูลแผนปฏิบัติการป้องกันการทุจริตประจำปี พร้อมรายละเอียด ทั้งนี้ จะต้องเป็นข้อมูลของปีงบประมาณปัจจุบัน | มิติที่ 2 การบริหารราชการเพื่อป้องกันการทุจริต |
| O40 | รายงานการกำกับติดตามการดำเนินการป้องกันการทุจริตประจำปี รอบ 6 เดือน | ข้อมูลการกำกับติดตามการดำเนินการ ตามแผนป้องกันการทุจริตประจำปี รอบ 6 เดือน ทั้งนี้ จะต้องเป็นข้อมูลของปีงบประมาณปัจจุบัน | มิติที่ 2 การบริหารราชการเพื่อป้องกันการทุจริต |
| O41 | รายงานผลการดำเนินการป้องกันการทุจริตประจำปี | ข้อมูลสรุปผลการดำเนินงานตามแผนปฏิบัติการป้องกันการทุจริตประจำปี ทั้งนี้ อย่างน้อยจะต้องมีข้อมูลของปีงบประมาณที่ผ่านมา | มิติที่ 2 การบริหารราชการเพื่อป้องกันการทุจริต |
| O42 | มาตรการเผยแพร่ข้อมูลต่อ  สาธารณะ | แนวปฏิบัติของหน่วยงาน เช่น การกำหนดขั้นตอน วิธีการ และส่วนงาน/เจ้าหน้าที่ ที่เกี่ยวข้องกับการเผยแพร่ข้อมูลต่อสาธารณะ | มิติที่ 3 การส่งเสริมการมีส่วนร่วมของภาคประชาชน |
| O43 | มาตรการให้ผู้มีส่วนได้  ส่วนเสียมีส่วนร่วม | แนวปฏิบัติของหน่วยงาน เช่น การกำหนดขั้นตอน วิธีการ และส่วนงาน/เจ้าหน้าที่ ที่เกี่ยวข้องกับการให้ผู้มีส่วนได้ส่วนเสียมีส่วนร่วมในการดำเนินงาน | มิติที่ 3 การส่งเสริมการมีส่วนร่วมของภาคประชาชน |
| O44 | มาตรการส่งเสริมความโปร่งใสในการจัดซื้อจัดจ้าง | แนวปฏิบัติของหน่วยงาน เช่น การกำหนดขั้นตอน วิธีการ และส่วนงาน/เจ้าหน้าที่ ที่เกี่ยวข้องกับการส่งเสริมความโปร่งใสในการจัดซื้อจัดจ้างหรือการจัดหาพัสดุ | มิติที่ 2 การบริหารราชการเพื่อป้องกันการทุจริต |
| O45 | มาตรการจัดการเรื่องร้องเรียนการทุจริต | แนวปฏิบัติของหน่วยงาน เช่น การกำหนดขั้นตอน วิธีการ และส่วนงาน/เจ้าหน้าที่ ที่เกี่ยวข้องกับการจัดการเรื่องร้องเรียนการทุจริตของเจ้าหน้าที่ในหน่วยงาน | มิติที่ 2 การบริหารราชการเพื่อป้องกันการทุจริต  มิติที่ 3 การส่งเสริมการมีส่วนร่วมของภาคประชาชน |
| O46 | มาตรการป้องกันการรับสินบน | แนวปฏิบัติของหน่วยงาน เช่น การกำหนดขั้นตอน วิธีการ และส่วนงาน/เจ้าหน้าที่ ที่เกี่ยวข้องกับการป้องกันการรับสินบน | มิติที่ 1 การสร้างสังคมที่ไม่ทนต่อการทุจริต |
| **ข้อ** | **ข้อมูล** | **รายละเอียดข้อมูลที่เผยแพร่** | **สอดคล้องกับแผนปฏิบัติการฯ มิติที่...** |
| O47 | มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม | แนวปฏิบัติของหน่วยงาน เช่น การกำหนดขั้นตอน วิธีการ และส่วนงาน/เจ้าหน้าที่ ที่เกี่ยวข้องกับการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม | มิติที่ 1 การสร้างสังคมที่ไม่ทนต่อการทุจริต |
| O48 | มาตรการตรวจสอบการใช้ดุลพินิจ | แนวปฏิบัติของหน่วยงาน เช่น การกำหนดขั้นตอน วิธีการ และส่วนงาน/เจ้าหน้าที่ ที่เกี่ยวข้องกับการตรวจสอบการปฏิบัติงานของเจ้าหน้าที่ในการใช้ดุลพินิจในการปฏิบัติหน้าที่ | มิติที่ 2 การบริหารราชการเพื่อป้องกันการทุจริต |

**การจัดทำมาตรการ**

**ตามแบบตรวจการเปิดเผยข้อมูลสาธารณะ**

**( Open Data Integrity and**

**Transparency Assessment : OIT )**



มาตรการเผยแพร่ข้อมูลต่อสาธารณะ

-----------------------------

ด้วยองค์การบริหารส่วนตำบลบงเหนือ มีเจตนารมณ์ในการดำเนินงานให้เป็นไปตามการประเมินคุณธรรมและความโปร่งใสการดำเนินงานของหน่วยงานภาครัฐ ประจำปีงบประมาณ พ.ศ. ๒๕๖๒ (Integrity Transparency Assessment : ITA) กำหนดตัวชี้วัดการป้องกันการทุจริต โดยให้ส่วนราชการมีมาตรการภายในเพื่อส่งเสริมความโปร่งใสและป้องกันการทุจริต กำหนดแนวปฏิบัติของหน่วยงานสำหรับการเผยแพร่ข้อมูลต่อสาธารณะเพื่อให้หน่วยงานภาครัฐเปิดเผยข้อมูลของหน่วยงานอย่างถูกต้องชัดเจน ครบถ้วน และเป็นปัจจุบัน ประชาชนสามารถเข้าถึงข้อมูลข่าวสารได้สะดวก สามารถตรวจสอบการดำเนินงานของหน่วยงานตามนโยบายที่ประกาศให้ไว้กับประชาชน ดังนี้

**๑. แนวปฏิบัติของหน่วยงาน**

๑.๑ ให้มีการเผยแพร่ข้อมูลของหน่วยงานที่เป็นปัจจุบัน ได้แก่ โครงสร้างหน่วยงาน ข้อมูลผู้บริหาร อำนาจหน้าที่ แผนยุทธศาสตร์หรือแผนพัฒนาหน่วยงานข้อมูลการติดต่อหน่วยงาน และกฎหมายที่เกี่ยวข้อง

๑.๒ ให้มีการเผยแพร่แผนปฏิบัติราชการประจำปี ที่แสดง แผนงาน/โครงการ หรือกิจกรรม งบประมาณ และ ระยะเวลาดำเนินการ ให้ประชาชนได้ทราบ

๑.๓ เปิดโอกาสให้ประชาชนสามารถเข้าถึงข้อมูลผ่านช่องทางที่หลากหลาย โดยยึดหลักความถูกต้อง ครบถ้วน ทันสมัย ตรงไปตรงมา ตรวจสอบได้และสอดคล้องกับกฎหมายและระเบียบที่เกี่ยวข้อง

๑.๔ กำหนดบทบาทหน้าที่ความรับผิดชอบหลักในการจัดทำ รวบรวมตรวจสอบ และเปิดเผยข้อมูลต่อสาธารณะ เพื่อให้ประชาชนได้เข้าถึงข้อมูลที่ครบถ้วน

**๒. ขั้นตอนและวิธีการดำเนินงาน**

๒.๑ ประกาศมาตรการการเผยแพร่ข้อมูลข่าวสารให้สาธารณชนได้รับทราบ

๒.๒ แต่งตั้งผู้รับผิดชอบ มีหน้าที่ในการเผยแพร่ข้อมูลข่าวสาร

๒.๓ ชี้แจงทำความเข้าใจให้ข้าราชการ และเจ้าหน้าที่ของหน่วยงานได้รับทราบ

๒.๔ กำหนดเรื่องที่จะเผยแพร่ขององค์การบริหารส่วนตำบลบงเหนือ และกลุ่มงาน

๒.๕ ให้มีการจัดทำระบบและเอกสารต่างๆ ที่เกี่ยวกับการเผยแพร่ข้อมูลข่าวสารต่อสาธารณะทั้งตามภารกิจหลัก งานการใช้จ่ายงบประมาณ งานจัดซื้อจัดจ้าง และงานบริหารทรัพยากรบุคคล ให้ถูกต้อง ตามระเบียบกฎหมายกำหนด

๒.๕ ให้มีคู่มือประชาชน ณ จุดบริการของที่ทำการหน่วยงาน และเผยแพร่ในเว็บไซต์ของหน่วยงานเพื่อให้สาธารณชนได้รับทราบขั้นตอนการเผยแพร่ข้อมูลข่าวสารของเจ้าหน้าที่ เพื่อให้สาธารณชนได้ทราบถึงขั้นตอนอย่างครบถ้วน

**๓. ส่วนงานที่รับผิดชอบ**

มอบหมายให้นายบุญมี ศูนยราช มีหน้าที่ในการควบคุมดูแลการดำเนินงานของหน่วยงานให้เป็นไปตามมาตรการเผยแพร่ข้อมูลต่อสาธารณะนี้





มาตรการให้ผู้มีส่วนได้ส่วนเสียมีส่วนร่วม

-----------------------------

เพื่อให้การดำเนินงานขององค์การบริหารส่วนตำบลบงเหนือ เป็นไปตามเจตจำนงสุจริตตามแนวนโยบายของผู้บริหารองค์กรปกครองส่วนท้องถิ่น ในด้านความโปร่งใส สามารถตรวจสอบได้ เปิดโอกาสให้ผู้รับบริการ หรือผู้มีส่วนได้ส่วนเสียเข้ามามีส่วนร่วมในการดำเนินงานขององค์กรในทุกระดับ ดังนี้

**๑. แนวปฏิบัติของหน่วยงาน**

๑.๑ การมีส่วนร่วมในการให้ข้อมูลข่าวสาร โดยให้ข้อมูลข่าวสารเกี่ยวกับกิจกรรมต่างๆ

ขององค์การบริหารส่วนตำบลบงเหนือ แก่ผู้รับบริการ ผู้มีส่วนได้ส่วนเสีย

๑.๒ การมีส่วนร่วมในการแสดงความคิดเห็น โดยเปิดโอกาสให้ผู้รับบริการ ผู้มีส่วนได้ส่วนเสียร่วมแสดงความคิดเห็น รวมทั้งให้ข้อเสนอแนะ เกี่ยวกับการดำเนินการ หรือการปฏิบัติงานขององค์การบริหารส่วนตำบลบงเหนือ อย่างเป็นระบบ

**๒. ขั้นตอนและวิธีการดำเนินงาน**

๒.๑ จัดให้มีความหลากหลายในการรับฟังความคิดเห็นของผู้รับบริการ หรือผู้มีส่วนได้ส่วนเสียกับการดำเนินงานขององค์การบริหารส่วนตำบลบงเหนือ และรายงานสรุปผลความคิดเห็นของแต่ละภารกิจ เพื่อนำไปพัฒนารูปแบบการให้บริการที่ดียิ่งขึ้น

๒.๒ กำหนดแนวทางในการดำเนินงานให้เหมาะสมและสอดคล้องกับภารกิจหรือยุทธศาสตร์ขององค์การบริหารส่วนตำบลบงเหนือ

๒.๓ ให้มีการจัดทำมาตรฐานหรือคู่มือในการปฏิบัติงานของเจ้าหน้าที่ของแต่ละภารกิจ ที่มีผลกระทบกับผู้มีส่วนได้ส่วนเสียเพื่อให้ผู้มีส่วนได้ส่วนเสียได้รับทราบ

๒.๔ จัดให้มีระบบการตรวจสอบจากผู้มีส่วนได้ส่วนเสียภายนอก ในกิจกรรมหรือโครงการของหน่วยงานที่ส่งผลกระทบต่อบุคคลดังกล่าว เพื่อให้มีส่วนร่วมในการตรวจสอบการดำเนินงานของเจ้าหน้าที่หน่วยงาน

๒.๕ ให้มีคู่มือประชาชน ณ จุดบริการของที่ทำการหน่วยงาน และเผยแพร่ในเว็บไซต์ของหน่วยงานเพื่อให้สาธารณชนได้รับทราบขั้นตอนการให้บริการของเจ้าหน้าที่ อันจะช่วยให้ผู้มีส่วนได้ส่วนเสียทราบถึงการปฏิบัติงานของเจ้าหน้าที่ว่าเป็นไปตามคู่มือดังกล่าวหรือไม่

**๓. ส่วนงานที่รับผิดชอบ**

มอบหมายให้นางสุพัตรา จันทะดวง มีหน้าที่ในการควบคุมดูแลการดำเนินงานของหน่วยงานให้เป็นไปตามมาตรการให้ผู้มีส่วนได้ส่วนเสียมีส่วนร่วมนี้



****

**มาตรการส่งเสริมความโปร่งใสในการจัดซื้อจัดจ้าง**

-----------------------------

ตามที่พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ กำหนดให้หน่วยงานของรัฐดำเนินการจัดซื้อจัดจ้างที่เป็นมาตรฐานเดียวกัน มุ่งเน้นต่อการเปิดเผยข้อมูล เกิดความโปร่งใส คุ้มค่า มีประสิทธิภาพ และประสิทธิผล เป็นไปตามหลักธรรมาภิบาล และเปิดโอกาสให้มีการแข่งขันอย่างเป็นธรรม รวมถึงส่งเสริมให้ภาคประชาชนมีส่วนร่วมในการตรวจสอบการจัดซื้อจัดจ้างภาครัฐซึ่งเป็นมาตรการหนึ่งเพื่อป้องกันปัญหาการทุจริตและประพฤติมิชอบในการจัดซื้อจัดจ้างภาครัฐ

ดังนั้น องค์การบริหารส่วนตำบลบงเหนือ จึงได้จัดทำมาตรการส่งเสริมความโปร่งใสในการจัดซื้อจัด

จ้าง และให้เจ้าหน้าที่ทุกคนปฏิบัติตามมาตรการดังกล่าวอย่างเคร่งครัด ดังนี้

**๑. แนวปฏิบัติของหน่วยงาน**

๑.๑ มีการประกาศข้อมูลการจัดซื้อจัดจ้างตามระเบียบกฎหมายกำหนด

๑.๒ มีแนวทางและระบบการตรวจสอบการปฏิบัติงานการจัดซื้อจัดจ้างเพื่อป้องกันผลประโยชน์ทับซ้อน เกิดความโปร่งใส และเป็นไปตามระเบียบกฎหมายกำหนด

**๒. ขั้นตอนและวิธีการดำเนินงาน**

๒.๑ ให้มีการจัดทำแผนการจัดซื้อจัดจ้างประจำปี และประกาศเผยแพร่ตามหลักเกณฑ์ เงื่อนไข และวิธีการที่ระเบียบกฎหมายกำหนด

๒.๒ ให้มีการดำเนินการ การประกาศ และการเผยแพร่ข้อมูลเกี่ยวกับการดำเนินการจัดซื้อ จัดจ้างตามที่ระเบียบกฎหมายกำหนด ได้แก่ ประกาศเชิญชวน ประกาศผลการจัดซื้อจัดจ้าง สรุปผลการจัดซื้อจัดจ้าง ตามแบบ สขร. และสรุปผลการจัดซื้อจัดจ้างหรือการจัดหาพัสดุประจำปีเมื่อสิ้นปีงบประมาณนั้นๆ โดยมีการเผยแพร่ข้อมูลตามช่องทางต่างๆ ของหน่วยงาน

๒.๓ ให้มีการจัดทำคู่มือแนวทางการปฏิบัติงานเกี่ยวกับกระบวนการจัดซื้อจัดจ้าง และ ประชี้แจงสร้างความรู้ความเข้าใจที่ถูกต้องให้กับเจ้าหน้าที่ในหน่วยงานที่เกี่ยวข้อง และให้ปฏิบัติตามแนวทางของคู่มือ ระเบียบกฎหมายที่เกี่ยวข้องอย่างเคร่งครัด

๒.๔ ให้เจ้าหน้าที่ในหน่วยงาน ปฏิบัติงานที่เกี่ยวข้องกับความโปร่งใสในการจัดซื้อจัดจ้าง ดังนี้

(๑) ห้ามมิให้เจ้าหน้าที่ที่เกี่ยวข้องกับกระบวนการจัดซื้อจัดจ้างมีความเกี่ยวข้องกับ ผู้เสนอราคา/คู่สัญญา ซึ่งมีผลต่อการปฏิบัติหน้าที่ และให้มีการแจ้งข้อมูลความเกี่ยวข้องระหว่างเจ้าหน้าที่กับผู้เสนอราคา/คู่สัญญา เพื่อป้องกันผลประโยชน์ทับซ้อน ตามแบบที่หน่วยงานกำหนด

(๒) ห้ามมิให้เจ้าหน้าที่ในหน่วยงาน ยอมให้ผู้อื่นอาศัยตำแหน่งหน้าที่ของตน หาประโยชน์จากการจัดซื้อจัดจ้างของหน่วยงาน

(๓) ให้หัวหน้าหน่วยงานทุกระดับชั้น กำกับดูแล และตรวจสอบการปฏิบัติหน้าที่ของผู้ใต้บังคับบัญชาซึ่งปฏิบัติงานเกี่ยวกับการจัดซื้อจัดจ้างให้เป็นไปตามระเบียบกฎหมายที่กำหนด กรณีปล่อยปละละเลย ให้ถือเป็นความผิดทางวินัย

๒.๕ มีการตรวจสอบกระบวนการจัดซื้อจัดจ้างของหน่วยงานเป็นประจำทุกปี

**๓. ส่วนงานที่รับผิดชอบ**

มอบหมายให้นายบุญมี ศูนยราช มีหน้าที่ในการควบคุมดูแลการดำเนินงานของหน่วยงานให้เป็นไปตามมาตรการส่งเสริมความโปร่งใสในการจัดซื้อจัดจ้างนี้





**มาตรการจัดการเรื่องร้องเรียนการทุจริต**

-----------------------------

ตามที่ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ ได้

กำหนดว่า ในกรณีที่ส่วนราชการได้รับคำร้องเรียน เสนอแนะ หรือความคิดเห็นเกี่ยวกับวิธีปฏิบัติราชการ อุปสรรค ความยุ่งยาก หรือปัญหาอื่นใดจากบุคคลใด โดยมีข้อมูลและสาระตามสมควร ให้เป็นหน้าที่ของส่วนราชการนั้น ที่จะต้องพิจารณาดำเนินการให้ลุล่วงไป ดังนั้น เพื่อให้การบริหารราชการของ องค์การบริหารส่วนตำบลบงเหนือ เป็นไปด้วยความถูกต้อง ยุติธรรม ตลอดจนดำเนินการแก้ไขปัญหาข้อร้องเรียนเกี่ยวกับการทุจริตในการปฏิบัติงานของเจ้าหน้าที่ในหน่วยงานได้อย่างมีประสิทธิภาพ รวดเร็ว และประสบผลสำเร็จอย่างเป็นรูปธรรม จึงได้จัดทำมาตรการจัดการ เรื่องร้องเรียนการทุจริต และให้เจ้าหน้าที่ถือปฏิบัติตามแนวทางดังกล่าวอย่างเคร่งครัด ดังนี้

**๑.** **แนวปฏิบัติของหน่วยงาน**

๑.๑ กำหนดให้หน่วยงานมีช่องทางการร้องเรียนการทุจริตในการปฏิบัติงานของเจ้าหน้าที่ ผ่านช่องทางต่างๆ ที่เหมาะสมและอำนวยความสะดวก เข้าถึงง่าย แก่ประชาชนในการแจ้งเรื่องร้องเรียน

๑.๒ ให้หน่วยงานมีคู่มือและแนวปฏิบัติเกี่ยวกับการจัดการเรื่องร้องเรียนการทุจริตที่โปร่งใส เป็นธรรม และตรวจสอบได้

๑.๓ ให้หน่วยงานมีสรุปผลและข้อมูลเชิงสถิติเรื่องร้องเรียนประจำปีเสนอผู้บังคับบัญชา และเผยแพร่ในเว็บไซต์ของหน่วยงานภายในสิ้นปีงบประมาณนั้นๆ

๒. **ขั้นตอนและวิธีการดำเนินงาน**

**๒.๑** ช่องทางการเรียนเรียนการทุจริตในการปฏิบัติงานของเจ้าหน้าที่ตามช่องทาง ดังนี้

(๑) กรณีส่งข้อร้องเรียนหรือร้องเรียนด้วยตนเองโดยตรงที่ องค์การบริหารส่วนตำบลบงเหนือ

ตำบลบงเหนือ อำเภอสว่างแดนดิน จังหวัดสกลนคร 47110

(๒) กรณีร้องเรียนผ่านเว็บไซต์หน่วยงานที่ <http://www.bongnuea.go.th/>

(๓) กรณีร้องเรียนผ่านทางโทรศัพท์ 042-704955 หรือสายด่วน 089-9371010

๒.๒ เมื่อได้รับเรื่องร้องเรียน ให้มีการรวบรวมข้อมูลและตรวจสอบข้อมูลเบื้องต้นพร้อมให้ความเห็นเสนอผู้บังคับบัญชาภายใน ๑ วันทำการนับแต่วันได้รับเรื่องร้องเรียน เพื่อให้ผู้บังคับบัญชาพิจารณาสั่งการอย่างใดอย่างหนึ่ง ดังนี้

(๑) กรณียังไม่มีมูลที่ควรกล่าวหาว่ากระทำความผิดวินัยจะสั่งยุติเรื่อง หรือสั่งการให้ดำเนินการอย่างใดอย่างหนึ่งตามที่เห็นสมควร

(๒) กรณีมีมูลที่ควรกล่าวหาวากระทำความผิดวินัย ให้แต่งตั้งคณะกรรมการสอบสวน และให้ดำเนินการแล้วเสร็จภายใน ๑๕ วัน นับแต่วันที่คณะกรรมการฯ รับทราบคำสั่ง

๒.๓ กรณีข้อร้องเรียนอยู่นอกเหนืออำนาจการพิจารณาของหน่วยงาน ให้ส่งเรื่องร้องเรียนไปยังหน่วยงานที่เกี่ยวข้องโดยตรง

๒.๔ ให้แจ้งผลดำเนินงานและผลการพิจารณา ให้ผู้ร้องเรียนทราบภายใน ๕ วัน

**๓. ส่วนงานที่รับผิดชอบ**

มอบหมายให้นางสุพัตรา จันทะดวง มีหน้าที่ในการควบคุมดูแลการดำเนินงานของหน่วยงานให้เป็นไปตามมาตรการจัดการเรื่องร้องเรียนการทุจริตนี้



ประกาศองค์การบริหารส่วนตำบลบงเหนือ

เรื่อง มาตรการป้องกันการรับสินบน

-----------------------------

ตามที่ พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. ๒๕๖๑

ได้กำหนดห้ามมิให้เจ้าพนักงานของรัฐผู้ใดรับทรัพย์สินหรือประโยชน์อื่นใดอันอาจคำนวณเป็นเงินได้จากผู้ใด นอกเหนือจากทรัพย์สินหรือประโยชน์อันควรได้ตามกฎหมาย กฎ หรือข้อบังคับที่ออกโดยอาศัยอำนาจตามบทบัญญัติแห่งกฎหมาย ทั้งนี้ เพื่อป้องกันการทุจริตเกี่ยวกับการรับสินบนของเจ้าหน้าที่หน่วยงานของรัฐ อัน

ส่งผลต่อจริยธรรมในการปฏิบัติงานของเจ้าหน้าที่ และเป็นสาเหตุสำคัญที่ทำให้เกิดความเสียหายต่อการบริหารงาน ภาพลักษณ์ขององค์กร และงบประมาณของแผ่นดิน

ดังนั้นองค์การบริหารส่วนตำบลบงเหนือ จึงได้จัดทำมาตรการป้องกันการรับสินบน และให้เจ้าหน้าที่ทุกคนถือปฏิบัติตามแนวทางดังกล่าวอย่างเคร่งครัด ดังนี้

๑. ห้ามเจ้าหน้าที่ในหน่วยงาน รับหรือถามนำถึงการรับของขวัญหรือประโยชน์อื่นใด นอกเหนือจากทรัพย์สิน หรือประโยชน์อันควรได้ตามกฎหมาย กฎ หรือข้อบังคับที่ออกโดยอาศัยอำนาจตามกฎหมายให้รับได้

๒. การรับทรัพย์สินหรือประโยชน์อื่นใด สามารถรับได้จากญาติ ได้แก่ ผู้บุพการี ผู้สืบสันดาน พี่น้องร่วมบิดามารดาหรือร่วมบิดาหรือมารดาเดียวกัน ลุง ป้า น้า อา คู่สมรส ผู้บุพการีหรือผู้สืบสันดานของคู่สมรส บุตร บุญธรรม หรือผู้รับบุตรบุญธรรม

๓. การรับของขวัญหรือประโยชน์อื่นใดจากบุคคลอื่นซึ่งมิใช่ญาติเนื่องในโอกาสต่างๆ โดยปกติตามขนบธรรมเนียมประเพณี วัฒนธรรม หรือให้กันตามมารยาทที่ปฏิบัติในสังคมเท่านั้น ต้องเป็นการให้ในลักษณะให้กับบุคคลทั่วไป และต้องมีมูลค่าในการรับจากแต่ละบุคคล แต่ละโอกาสไม่เกิน 3,000 บาท

๔. ห้ามเจ้าหน้าที่ในหน่วยงานให้ของขวัญแก่ผู้บังคับบัญชาหรือบุคคลในครอบครัวของผู้บังคับบัญชานอกเหนือจากกรณีปกติประเพณีนิยมที่มีการให้ของขวัญแก่กันโดยการให้ของขวัญตามปกติประเพณีนิยมเท่านั้น

๕. ห้ามเจ้าหน้าที่ในหน่วยงานยินยอมหรือรู้เห็นเป็นใจให้บุคคลในครอบครัวของตนรับของขวัญหรือประโยชน์อื่นใดจากผู้ที่เกี่ยวข้องในการปฏิบัติหน้าที่ของเจ้าหน้าที่ในหน่วยงาน เว้นแต่เป็นการรับของขวัญหรือประโยชน์อื่นใดที่ให้ตามปกติประเพณีนิยม และของขวัญนั้นมีราคาหรือมูลค่าไม่เกิน 3,000 บาท

๖. ให้ สำนักปลัด สอบทานแนวปฏิบัติตามมาตรการป้องกันการรับสินบนอย่างสม่ำเสมอ เพื่อให้สอดคล้องกับการเปลี่ยนแปลงทางสังคมและทางกฎหมายที่เปลี่ยนแปลงไป

๗. ให้ สำนักปลัด กำหนดแผนการดำเนินงานหรือกิจกรรมที่เสริมสร้างความรู้ความเข้าใจในเรื่องผลประโยชน์ทับซ้อนแก่เจ้าหน้าที่ในหน่วยงาน เพื่อให้เจ้าหน้าที่ในหน่วยงานสามารถแยกแยะระหว่างประโยชน์ส่วนตนและประโยชน์ส่วนรวม แยกแยะระหว่างสินน้ำใจและสินบน และจัดทำสื่อประชาสัมพันธ์ในหน่วยงานเกี่ยวกับการแจ้งเตือนในช่วงเทศกาลสำคัญ เพื่อป้องกันความสุ่มเสี่ยงในการรับทรัพย์สินหรือประโยชน์อื่นใดที่ไม่เป็นไปตามกฎระเบียบ

\_๘. เมื่อพบเห็นการกระทำที่เข้าข่ายเป็นการรับหรือให้สินบน ให้เจ้าหน้าที่ในหน่วยงานรายงานผู้บังคับบัญชาทราบทันที

ประกาศ ณ วันที่ ๙ มิถุนายน พ.ศ. ๒๕๖๒



****

**มาตรการป้องกันการรับสินบน**

-----------------------------

ด้วยการทุจริตการรับสินบน หรือการรับทรัพย์สินหรือประโยชน์อื่นใดของเจ้าหน้าที่ของรัฐ เป็น

รูปแบบหนึ่งของการขัดกันระหว่างประโยชน์ส่วนบุคคลและประโยชน์ส่วนรวม และเป็นเรื่องที่เชื่อมโยงเกี่ยวเนื่องกับจริยธรรมของเจ้าหน้าที่ของรัฐ อันเป็นสาเหตุสำคัญทำให้เกิดความเสียหายต่อการบริหารงานและภาพลักษณ์ขององค์กร องค์การบริหารส่วนตำบลบงเหนือ ได้ตระหนักและมีความมุ่งมั่นที่จะปฏิบัติงานให้โปร่งใส ยึดมั่นในคุณธรรม ปลอดจากการทุจริตประพฤติมิชอบ จึงได้จัดทำมาตรการป้องกันการรับสินบน เพื่อเป็นแนวปฏิบัติในการป้องกันการรับสินบน และให้เจ้าหน้าที่ทุกคนปฏิบัติตามมาตรการดังกล่าวอย่างเคร่งครัด ดังนี้

**๑. แนวปฏิบัติของหน่วยงาน**

๑.๑ มีการจัดทำประกาศมาตรการป้องกันการรับสินบน และให้เจ้าหน้าที่ในหน่วยงานปฏิบัติตามประกาศดังกล่าวโดยเคร่งครัด

๑.๒ มีกลไกการส่งเสริมการป้องกันการรับสินบนจากการปฏิบัติงานของเจ้าหน้าที่ในหน่วยงาน

**๒. ขั้นตอนและวิธีการดำเนินงาน**

๒.๑ ให้มีการจัดทำประกาศมาตรการป้องกันการรับสินบน และประชาสัมพันธ์ให้เจ้าหน้าที่หน่วยงานได้รับทราบและยึดถือปฏิบัติตามประกาศดังกล่าว

๒.๒ มีการดำเนินงานหรือจัดกิจกรรมที่สร้างความรู้ความเข้าใจเกี่ยวกับปัญหาการรับสินบน และแนวทางป้องกันการรับสินบนของเจ้าหน้าที่รัฐ

๒.๓ กรณีเจ้าหน้าที่พบเห็นการรับสินบนในหน่วยงาน ให้แจ้ง......(กลุ่มงาน/ผู้รับผิดชอบหลัก)....ทราบ เพื่อรายงานผู้บังคับบัญชาดำเนินการต่อไป

๒.๔ ผู้บังคับบัญชาทุกระดับชั้น ต้องปฏิบัติตนเป็นแบบอย่างที่ดี และต้องทำหน้าที่กำกับดูแลการปฏิบัติงานของผู้ใต้บังคับบัญชาไม่ให้มีการรับสินบนจากการปฏิบัติหน้าที่

๒.๕ ให้มีการสอบทานแนวปฏิบัติและมาตรการดำเนินการอย่างสม่ำเสมอ เพื่อให้สอดคล้องกับการเปลี่ยนแปลงทางกฎหมาย และสภาวะทางสังคมที่เปลี่ยนแปลงไป

**๓. ส่วนงานที่รับผิดชอบ**

มอบหมายให้นางสุพัตรา จันทะดวง มีหน้าที่ในการจัดทำประกาศมาตรการป้องกัน การรับสินบน และเป็นผู้รับผิดชอบหลักในการควบคุมดูแลการดำเนินงานของหน่วยงานให้เป็นไปตามมาตรการป้องกันการรับสินบนนี้



******

**มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**

-----------------------------

ด้วยการทุจริตการรับสินบน หรือการรับทรัพย์สินหรือประโยชน์อื่นใดของเจ้าหน้าที่ของรัฐ เป็นรูปแบบหนึ่งของการขัดกันระหว่างประโยชน์ส่วนบุคคลและประโยชน์ส่วนรวม และเป็นเรื่องที่เชื่อมโยงเกี่ยวเนื่องกับจริยธรรมของเจ้าหน้าที่ของรัฐ อันเป็นสาเหตุสำคัญทำให้เกิดความเสียหายต่อการบริหารงานและภาพลักษณ์ขององค์กร องค์การบริหารส่วนตำบลบงเหนือ ได้ตระหนักและมีความมุ่งมั่นที่จะปฏิบัติงานให้โปร่งใส ยึดมั่นในคุณธรรม ปลอดจากการทุจริตประพฤติมิชอบ จึงได้จัดทำมาตรการป้องกันการรับสินบน เพื่อเป็นแนวปฏิบัติในการป้องกันการรับสินบน และให้เจ้าหน้าที่ทุกคนปฏิบัติตามมาตรการดังกล่าวอย่างเคร่งครัด ดังนี้

**๑. แนวปฏิบัติของหน่วยงาน**

๑.๑ มีการจัดทำประกาศมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม และให้เจ้าหน้าที่ในหน่วยงานปฏิบัติตามประกาศดังกล่าวโดยเคร่งครัด

๑.๒ มีกลไกการส่งเสริมการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม

**๒. ขั้นตอนและวิธีการดำเนินงาน**

๒.๑ ให้มีการจัดทำประกาศมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม และประชาสัมพันธ์ให้เจ้าหน้าที่หน่วยงานได้รับทราบและยึดถือปฏิบัติตามประกาศดังกล่าว

๒.๒ มีการจัดทำคู่มือป้องกันการขัดกันระหว่างผลประโยชน์ส่วนตนกับผลประโยชน์ส่วนรวม(คู่มือป้องกันผลประโยชน์ทับซ้อน) ของหน่วยงาน

๒.๓ มีการดำเนินงานหรือจัดกิจกรรมที่สร้างความรู้ความเข้าใจแก่เจ้าหน้าที่ เพื่อส่งเสริม

ความเข้าใจเกี่ยวกับกฎเกณฑ์และการปฏิบัติงานที่ไม่ขัดต่อประโยชน์ส่วนรวม

๒.๔ ให้เจ้าหน้าที่มีส่วนร่วมในการพัฒนาและปรับปรุงมาตรการ และกระบวนการจัดการ การขัดกันระหว่างผลประโยชน์ส่วนตนกับผลประโยชน์ส่วนรวมของหน่วยงาน เพื่อให้รู้สึกเป็นเจ้าของและปฏิบัติตาม

๒.๕ มีการจัดการและลงโทษเจ้าหน้าที่ผู้กระทำความผิดให้เป็นไปตามกฎระเบียบและมาตรฐานขององค์กร

**๓. ส่วนงานที่รับผิดชอบ**

มอบหมายให้ นางสุพัตรา จันทะดวง มีหน้าที่ในการจัดทำประกาศมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม และเป็นผู้รับผิดชอบหลักในการควบคุมดูแล การดำเนินงานของหน่วยงานให้เป็นไปตามมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวมนี้





ประกาศองค์การบริหารส่วนตำบลบงเหนือ

เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม

-----------------------------

ยุทธศาสตร์ชาติว่าด้วยการป้องกันและปราบปรามการทุจริต ระยะที่ ๓ (พ.ศ. ๒๕๖๐ – ๒๕๖๔) ที่กำหนดวิสัยทัศน์ “ประเทศไทยใสสะอาด ไทยทั้งชาติ ต้านทุจริต” (Zero Tolerance & Clean Thailand) กำหนดยุทธศาสตร์หลักออกเป็น ๖ ยุทธศาสตร์ ยุทธศาสตร์ที่สำคัญ คือ ยุทธศาสตร์ที่ ๑ สร้างสังคมที่ไม่ทน ต่อการทุจริต โดยเริ่มตั้งแต่กระบวนการกล่อมเกลาทางสังคม สร้างวัฒนธรรมต่อต้านการทุจริต ปลูกฝังความพอเพียง มีวินัย ซื่อสัตย์ สุจริต มีจิตสาธารณะ โดยเน้นการปลูกฝังระบบความคิดให้สามารถคิดแยกแยะระหว่างประโยชน์ส่วนตัวและประโยชน์ เพื่อให้เป็นไปตามาเจตนารมณ์ดังกล่าว

องค์การบริหารส่วนตำบลบงเหนือ จึงได้จัดทำมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม และให้เจ้าหน้าที่ทุกคนถือปฏิบัติตามมาตรการดังกล่าวอย่างเคร่งครัด ดังนี้

๑. ห้ามเจ้าหน้าที่ในหน่วยงาน เรียก รับ หรือยอมจะรับ หรือยอมให้ผู้อื่นเรียก รับ หรือยอมจะรับซึ่งของขวัญแทนตนหรือญาติของตน ไม่ว่าจะเกี่ยวข้องกับหรือไม่เกี่ยวข้องกับการปฏิบัติหน้าที่หรือไม่ก็ตาม เว้นแต่เป็นการให้โดยธรรมจรรยา หรือการให้ตามประเพณีหรือให้แก่บุคคลทั่วไป

๒. ห้ามเจ้าหน้าที่ในหน่วยงาน ใช้เวลาราชการ เงิน ทรัพย์สิน บุคลากร บริการ หรือสิ่งอำนวยความสะดวกของทางราชการ ไปใช้เพื่อประโยชน์ส่วนตัวของตนเองหรือผู้อื่น เว้นแต่ได้รับอนุญาตโดยชอบด้วยกฎหมาย

๓. ห้ามเจ้าหน้าที่ในหน่วยงาน นำความสัมพันธ์ส่วนตัวที่ตนมีต่อบุคคลอื่น ไม่ว่าจะเป็นญาติพี่น้อง เพื่อนฝูง หรือผู้มีบุญคุณส่วนตัว มาประกอบการใช้ดุลพินิจให้เป็นคุณเป็นโทษแก่บุคคลนั้น หรือปฏิบัติต่อบุคคลนั้น ต่างจากบุคคลอื่นเพราะชอบหรือชัง

๔. ห้ามเจ้าหน้าที่ในหน่วยงาน ใช้ตำแหน่งหน้าที่หาประโยชน์ให้กับตนเอง ครอบครัวหรือพวกพ้อง โดยไม่ชอบด้วยกฎหมาย

๕. ห้ามเจ้าหน้าที่ในหน่วยงาน นำข้อมูลลับของทางราชการหรือข้อมูลอื่นๆ ไปเปิดเผยเพื่อรับสิ่ง ตอบแทนให้แก่ตนเอง แก่บุคคลอื่น ญาติ หรือพวกพ้องที่ต้องการแสวงหาผลประโยชน์จากข้อมูลนั้นๆ

๖. ห้ามเจ้าหน้าที่ในหน่วยงาน กระทำการใดหรือดำรงตำแหน่งหรือปฏิบัติการใดในฐานะส่วนตัว ซึ่งก่อให้เกิดความเคลือบแคลงหรือสงสัยว่าจะขัดกับประโยชน์ส่วนรวมที่อยู่ในความรับผิดชอบของหน้าที่

๗. ห้ามเจ้าหน้าที่ในหน่วยงาน ดำเนินการ/เสนอ/การทำนิติกรรมหรือสัญญา/อนุมัติโครงการ ซึ่งตนเองหรือบุคคลอื่น จะได้ประโยชน์ทั้งทางตรงและทางอ้อม อันเป็นประโยชน์ที่มิควรได้โดยชอบด้วยกฎหมาย

๘. ห้ามเจ้าหน้าที่ในหน่วยงาน ใช้ตำแหน่งหน้าที่ของตน ไปมีอิทธิพลต่อการตัดสินใจในการใช้อำนาจหน้าที่ของเจ้าหน้าที่รัฐอื่นกระทำการ เช่น อนุมัติ อนุญาต ให้สัมปทาน บรรจุ แต่งตั้ง เลื่อนเงินเดือน ไม่รับแจ้งความ ไม่ฟ้องคดี ไม่บังคับทางปกครองฯ เพื่อให้บุคคลนั้นกระทำโดยมิชอบด้วยกฎหมาย

๙. ให้เจ้าหน้าที่ในหน่วยงาน ปฏิบัติหน้าที่ที่รับผิดชอบโดยตรงหรือหน้าที่อื่นในราชการโดยยึดถือประโยชน์ของทางราชการเป็นหลัก กรณีมีความขัดแย้งระหว่างประโยชน์ของทางราชการหรือประโยชน์ส่วนรวม กับประโยชน์ส่วนตนหรือส่วนกลุ่ม อันจำเป็นต้องวินิจฉัยหรือชี้ขาด ต้องยึดประโยชน์ของทางราชการและประโยชน์ส่วนรวมเป็นสำคัญ

ประกาศ ณ วันที่ ๙ มิถุนายน พ.ศ. ๒๕๖๒



******

มาตรการตรวจสอบการใช้ดุลพินิจ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลบงเหนือ มีเจตนารมณ์ในการดำเนินงานให้เป็นไปตามหลัก

ธรรมาภิบาล มีความโปร่งใส เป็นธรรม ปราศจากการแทรกแซงในการใช้อำนาจ โดยมีการใช้ดุลพินิจของเจ้าหน้าที่ที่เหมาะสมและตรวจสอบได้ เพื่อรักษาไว้ซึ่งประโยชน์ของส่วนรวม เพื่อให้เป็นไปตามเจตนารมณ์ดังกล่าว จึงได้กำหนดมาตรการตรวจสอบการใช้ดุลพินิจ เพื่อเป็นแนวทางในการปฏิบัติงานของเจ้าหน้าที่ และให้เจ้าหน้าที่ทุกคนปฏิบัติตามมาตรการดังกล่าวอย่างเคร่งครัด ดังนี้

**๑. แนวปฏิบัติของหน่วยงาน**

๑.๑ ให้มีระบบและกลไกการลดการใช้ดุลพินิจของผู้บริหารและเจ้าหน้าที่ของหน่วยงานในการปฏิบัติงาน

๑.๒ ให้มีระบบการตรวจสอบการปฏิบัติงานของเจ้าหน้าที่ เพื่อกำกับการปฏิบัติงานและตรวจสอบการใช้ดุลพินิจของเจ้าหน้าที่ตามมาตรฐานที่เกี่ยวข้องอย่างเคร่งครัด

**๒. ขั้นตอนและวิธีการดำเนินงาน**

๒.๑ เมื่อมีการเข้ารับตำแหน่งให้ผู้บริหารหน่วยงานแสดงเจตจำนงหรือคำมั่นในการปฏิบัติหน้าที่อย่างซื่อสัตย์สุจริต โปร่งใส และเป็นไปตามหลักธรรมาภิบาล และมีการประกาศเจตจำนงเผยแพร่ให้สาธารณชนได้รับทราบ

๒.๒ ให้ผู้บังคับบัญชาทุกระดับชั้น กำกับดูแลและติดตามตรวจสอบการปฏิบัติงาน ตลอดจนการใช้ดุลพินิจของผู้ใต้บังคับบัญชา ให้เป็นไปตามระเบียบกฎหมายที่เกี่ยวข้อง

๒.๓ ให้มีการจัดทำมาตรฐานหรือคู่มือในการปฏิบัติงานของเจ้าหน้าที่ของแต่ละภารกิจ เพื่อลดการใช้ดุลพินิจของผู้ปฏิบัติงาน

๒.๔ ให้มีการจัดทำระบบและเอกสารต่างๆ ที่เกี่ยวกับการบริหารงานทั้งตามภารกิจหลัก งานการใช้จ่ายงบประมาณ งานจัดซื้อจัดจ้าง และงานบริหารทรัพยากรบุคคล ให้ถูกต้อง โปร่งใส และเป็นธรรมตามระเบียบกฎหมายกำหนด

๒.๕ ให้มีระบบการตรวจสอบจากผู้มีส่วนได้ส่วนเสียภายนอก ในกิจกรรมหรือโครงการของหน่วยงานที่ส่งผลกระทบต่อบุคคลดังกล่าว เพื่อให้มีส่วนร่วมในการตรวจสอบการใช้ดุลพินิจในการดำเนินงานของเจ้าหน้าที่หน่วยงาน

๒.๖ ให้มีคู่มือประชาชน ณ จุดบริการของที่ทำการหน่วยงาน และเผยแพร่ในเว็บไซต์ของหน่วยงานเพื่อให้สาธารณชนได้รับทราบขั้นตอนการให้บริการของเจ้าหน้าที่ อันจะช่วยในการตรวจสอบการใช้ดุลพินิจการปฏิบัติงานของเจ้าหน้าที่ว่าเป็นไปตามคู่มือดังกล่าวหรือไม่

๒.๗ เมื่อเจ้าหน้าที่คนใดพบเห็นการดำเนินงานที่ใช้ดุลพินิจไม่ถูกต้องตามระเบียบกฎหมาย ให้รายงานผู้บังคับบัญชาทราบทันที

**๓. ส่วนงานที่รับผิดชอบ**

มอบหมายให้ นางสุพัตรา จันทะดวง มีหน้าที่ในการควบคุมดูแลการดำเนินงานของหน่วยงานให้เป็นไปตามมาตรการตรวจสอบการใช้ดุลพินิจนี้

